മലിനീകരണം തടയാൻ സർക്കാർ കൊണ്ടു വന്ന ഇ ഓട്ടോകൾക്കെതിരെ സിഐടിയു|citu protest againsteauto introduced by government – News18 Malayalam\nHome » photogallery » life » CITU PROTESTS AGAINST AUTOS INTRODUCED BY GOVERNMENT TO CURB POLLUTION TV ABS CV\nമലിനീകരണം തടയാൻ സർക്കാർ കൊണ്ടുവന്ന ഇ ഓട്ടോകൾക്ക് വിലക്കുമായി CITU\nസിറ്റിയില് സര്‍വീസ് ആരംഭിച്ച 25 ഇ ഓട്ടോകളും ഇപ്പോള് പുറത്തിറക്കാനാവാത്ത അവസ്ഥയിലാണ്. വാഹനത്തിന് ബുക്ക് ചെയ്തിരുന്ന നൂറോളം പേര് ഇനിയെന്തു ചെയ്യുമെന്ന ധര്‍മസങ്കടത്തിലും. റിപ്പോർട്ട്: അശ്വിൻ. ബിഎസ്\n| January 23, 2020, 13:25 IST\nകോഴിക്കോട്: കേരളത്തിലെവിടെയും സര്‍വീസ് നടത്താന് ട്രാന്‍സ്‌പോര്‍ട്ട് കമ്മീഷണര് അനുമതി നല്‍കിയിട്ടും കോഴിക്കോട് നഗരത്തിൽ സിഐടിയുവിന്റെ നേതൃത്വത്തില് തൊഴിലാളി യൂനിയന് പ്രവര്‍ത്തകര് ഇ- ഓട്ടോകള് തടയുന്നെന്ന് പരാതി.\nഅന്തരീക്ഷ മലിനീകരണം കുറയ്ക്കാന് സര്‍ക്കാര് സബ്‌സിഡിയോടെയാണ് ഇലക്ട്രിക് ഓട്ടോറിക്ഷകള് നിരത്തിലിറങ്ങിയത്. പക്ഷേ ഗതാഗത മന്ത്രിയുടെ നഗരത്തില് പോലും ഇ ഓട്ടോ ഉടമകള്‍ക്ക് സര്‍വീസ് നടത്താനാവുന്നില്ല.\nകോഴിക്കോട് കോര്‍പ്പറേഷന്റെ പെര്‍മിറ്റില്ലെന്ന് പറഞ്ഞ് വഴിയില് തടയുകയും യാത്രക്കാരെ ഇറക്കി വിടുകയും ചെയ്യുകയാണെന്ന് ഇ ഓട്ടോ ഉടമകൾ പറയുന്നു. 4337 ഓട്ടോകളാണ് നഗരസഭയുടെ പെര്‍മിറ്റോടെ സര്‍വീസ് നടത്തുന്നത്. നിലവിൽ കോർപ്പറേഷൻ സിസി പെര്‍മിറ്റുകള് നല്‍കുന്നുമില്ല.\nനേരത്തെ 350 രൂപയ്ക്ക് നല്‍കിയിരുന്ന സിസി പെര്‍മിറ്റുകള് രണ്ട് ലക്ഷത്തിന് മുകളില് വാങ്ങിയാണ് മറിച്ചുവില്‍ക്കുന്നത്. സിസി പെര്‍മിറ്റുകള് വന്‍തോതില് വാങ്ങിക്കൂട്ടിയ നേതാക്കളുടെ താല്‍പര്യം സംരക്ഷിക്കാനാണ് വാഹനം തടയുന്നതെന്ന് ഇ- ഓട്ടോക്കാര് ആരോപിക്കുന്നു.\nസംസ്ഥാനത്ത് മറ്റിടങ്ങളിലൊന്നും ഇല്ലാത്ത വിലക്ക് കോഴിക്കോട് നഗരത്തിൽ മാത്രം എന്തു കൊണ്ടാണെന്ന് വ്യക്തമാക്കണമെന്ന് ഇലക്ട്രിക് ഓട്ടോ കോഡിനേഷന് കമ്മിറ്റി സെക്രട്ടറി എന് എം പ്രകാശന് പറഞ്ഞു.\nനഗരങ്ങളിൽ അന്തരീക്ഷ മലിനീകരണം കുറയ്ക്കുക എന്ന ലക്ഷ്യത്തോടെയാണ് സർക്കാർ ഇ- ഓട്ടോറിക്ഷകൾക്ക് സബ്‌സിഡി നൽകുന്നത്. എന്നാൽ സർക്കാരിനെ വിശ്വസിച്ചു ലോണെടുത്ത് ഓട്ടോ വാങ്ങിയ തൊഴിലാളികൾ വെട്ടിലായിരിക്കുകയാണെന്നും പ്രകാശന് പറഞ്ഞു. സിറ്റിയില് സര്‍വീസ് ആരംഭിച്ച 25 ഇ ഓട്ടോകളും ഇപ്പോള് പുറത്തിറക്കാനാവാത്ത അവസ്ഥയിലാണ്.\nവാഹനത്തിന് ബുക്ക് ചെയ്തിരുന്ന നൂറോളം പേര് ഇനിയെന്തു ചെയ്യുമെന്ന ധര്‍മസങ്കടത്തിലും. ഓട്ടം കിട്ടാത്തതിനാല് ആശിച്ചുവാങ്ങിയ വാഹനത്തിന്റെ അടവു പോലും മുടങ്ങിയ അവസ്ഥയിലാണ് പലരും.\nസിസി പെര്‍മിറ്റുകള്‍ക്ക് വിധേയമല്ലാതെ നഗരത്തില് സര്‍വീസ് നടത്താന് അനുവദിക്കില്ലെന്നാണ് യൂനിയന് നേതൃത്വത്തിന്റെ പക്ഷം. യാത്രക്കാരെ എടുക്കാൻ കഴിയുന്ന തരത്തിലല്ല ഇ ഓട്ടോകളുടെ പെർമിറ്റെന്ന് ഓട്ടോ ടാക്‌സി വര്‍ക്കേഴ്‌സ് യൂനിയന്( CITU ) ജില്ലാ ജനറല് സെക്രട്ടറി കെ കെ മമ്മു പറഞ്ഞു.\nഇലക്ട്രിക് ഓട്ടോറിക്ഷകൾക്ക് യൂണിയൻ എതിരല്ല.എന്നാൽ പരമ്പരാഗത ഓട്ടോ തൊഴിലാളികളുടെ തൊഴിൽ ഇല്ലാതാക്കുന്ന നടപടികൾ അംഗീകരിക്കാൻ കഴിയില്ലെന്നും മമ്മു വ്യക്തമാക്കി.\nഓട്ടോകള് തടയുന്നവര്‍ക്കെതിരെ നഗരപരിധിയിലെ പൊലീസ് സ്റ്റേഷനുകളില് പരാതി നല്‍കിയിട്ടുണ്ടെങ്കിലും നടപടിയൊന്നും ഉണ്ടായിട്ടില്ല. ഗതാഗത വകുപ്പ് മന്ത്രിയും തൊഴിൽ മന്ത്രിയും വിഷയത്തിൽ അടിയന്തരമായി ഇടപെടണമെന്നാണ് ഇലക്ട്രിക് ഓട്ടോ ഉടമകളുടെ ആവശ്യം.


തന്റെ രണ്ട് ഭാര്യമാർ തമ്മിൽ വഴക്കു ഉണ്ടക്കാത്തതിന്റെ രഹസ്യം വെളിപ്പെടുത്തി ബഷീർ ബഷി..!! - Online Malayali\nHome > Gossips > തന്റെ രണ്ട് ഭാര്യമാർ തമ്മിൽ വഴക്കു ഉണ്ടക്കാത്തതിന്റെ രഹസ്യം വെളിപ്പെടുത്തി ബഷീർ ബഷി..!!\nതന്റെ രണ്ട് ഭാര്യമാർ തമ്മിൽ വഴക്കു ഉണ്ടക്കാത്തതിന്റെ രഹസ്യം വെളിപ്പെടുത്തി ബഷീർ ബഷി..!!\nSusan Immanuel,2months ago 1 min read 15849\nമോഹൻലാൽ അവതാരകൻ ആയി എത്തിയ ബിഗ് ബോസ് എന്ന റിയാലിറ്റി ഷോയിൽ കൂടി ശ്രദ്ധ നേടിയ നടനും മോഡലും അതിനൊപ്പം നല്ലൊരു അവതാരകൻ കൂടിയാണ് ബഷീർ ബാഷി. എന്നാൽ ബഷീർ ഏറെ ശ്രദ്ധ നേടിയത് ഈ വിഷയങ്ങൾ കൊണ്ട് ഒന്നും അല്ലായിരുന്നു. രണ്ടു ഭാര്യമാർ ആണ് ബഷീറിന് ഉള്ളത്.\nഭാര്യമാർക്ക് ഒപ്പം ഉള്ള ടിക്ക് ടോക്ക് വീഡിയോ അടക്കം ചെയ്‌തു മൂവരും സാമൂഹിക മാധ്യമങ്ങളിൽ താരങ്ങളും ആണ്. താരം ഒരുക്കിയ കല്ലുമ്മക്കായ എന്ന വെബ് സീരിസ് വമ്പൻ വിജയം ആയിരുന്നു. ഇതിൽ പ്രധാന വേഷത്തിൽ എത്തിയത് ഭാര്യമാരും രണ്ട് സുഹൃത്തുക്കളും മക്കളും ആയിരുന്നു. രണ്ടാം ഭാര്യയുമായി ഉള്ള വിവാഹ വാർഷികവും മൂവരും ചേർന്നാണ് ആഘോഷിച്ചത്.\nഞങ്ങൾ തമ്മിൽ യാതൊരു വിധ പിണക്കമോ വഴക്കോ ഇല്ല എന്നും എന്റെ ഭാര്യമാർക്ക് പോലും ഇല്ലാത്ത പ്രശ്നങ്ങൾ ആണ് നാട്ടുകാർക്ക് ഉള്ളതെന്നും ബഷീർ ബാഷി പറയുന്നു. എന്നാൽ ബഷീറിന്റെ കുടുബത്തിനു എതിരെ നിരവധി ഗോസിപ്പുകൾ ആണ് വരുന്നത്. എന്നാൽ ഇതെല്ലാം വെറും ഗോസ്സിപ്പുകൾ മാത്രമാണ് എന്നാണ് ബഷീർ ബഷി പറയുന്നത്. നേരത്തെ ഞങ്ങൾ ഒരുമിച്ചാണ് എന്ന് പലപ്പോഴും പറഞ്ഞിട്ടുള്ള ബഷീർ ബഷി ഇപ്പോൾ കുടുംബത്തിന്റെ കെട്ടുറപ്പിനെ കുറിച്ച് വെളിപ്പെടുത്തൽ നടത്തിയിരിക്കുന്നത്.\nകുടുംബത്തിൽ പ്രശ്‌നങ്ങളൊന്നുമില്ല. സന്തോഷത്തോടെയാണ് ഞങ്ങൾ ജീവിക്കുന്നത്. മതപരമായ കാര്യങ്ങളും ആചാരങ്ങളും ബഹുമാനിക്കുന്നവരാണ് എല്ലാവരും. രണ്ടു വീടുകളിലായാണ് ഭാര്യമാരുടെ താമസം. എന്നാൽ പ്രധാനപ്പെട്ട ചടങ്ങുകളിലെല്ലാം ഇരുവരും ഒരുമിച്ചാണ് എത്താറുള്ളത്’- ബഷീർ ബഷി പറഞ്ഞു. ഒരു പ്രമുഖ മാദ്ധ്യമത്തിന് നൽകിയ അഭിമുഖത്തിലാണ് താരം മനസ് തുറന്നത്. സുഹാന മഷൂര എന്നിവരാണ് ബഷീറിന്റെ ഭാര്യമാർ. ആദ്യ വിവാഹത്തിൽ ബഷീറിന് രണ്ട് മക്കളുണ്ട്.\nഒഴിഞ്ഞ ഹാർപ്പിക്ക് ബോട്ടിൽ ഉണ്ടോ; ഏറെ ഉപകാരമുള്ള ഈ സൂത്രം പഠിക്കാം..!!\nസ്വയംഭോഗം ചെയ്യുന്ന സീൻ ഉള്ളതുകൊണ്ടാണ് ആ ചിത്രം ഉപേക്ഷിച്ചത്; ഷൈൻ നിഗത്തിന്റെ വെളിപ്പെടുത്തൽ..!!


അസിന്റെ തലക്കനം: പ്രശ്നങ്ങള് സൃഷ്ടിയ്ക്കുന്നു | Asin, Gajini, London Dreams, Vipul Sha, അസിന്, ഗജിനി, ലണ്ടന് ഡ്രീംസ്, മന്‍സൂര് ഖാന്, വിപുല് ഷാ - Malayalam Filmibeat\n» അസിന്റെ തലക്കനം: പ്രശ്നങ്ങള് സൃഷ്ടിയ്ക്കുന്നു\nഅസിന്റെ തലക്കനം: പ്രശ്നങ്ങള് സൃഷ്ടിയ്ക്കുന്നു\nPublished: Sunday, January 4, 2009, 16:00 [IST]\nരാജ്യത്തെങ്ങും ഗജിനി തരംഗം ആഞ്ഞടിയ്‌ക്കുകയാണ്. റിലീസ് ചെയ്‌ത ആദ്യ വാരത്തില് തന്നെ 100 കോടി വാരിയ ചിത്രത്തിന്റെ വിശേഷങ്ങളാണ് എങ്ങും.\nഗജിനിയിലൂടെ ബോളിവുഡില് അരങ്ങേറ്റം കുറിച്ച അസിനും വാര്‍ത്തകളില് നിറയുന്നുണ്ട്. എന്നാല് അത്ര നല്ല കാര്യങ്ങളല്ല താരത്തെ ചുറ്റി പരക്കുന്നത്.\nആദ്യ ബോളിവുഡ് സിനിമ ഹിറ്റായതോടെ അസിന്റെ തലക്കനം കൂടിയിട്ടുണ്ടെന്നാണ് ഒരു പ്രമുഖ ദേശീയ ദിനപത്രം റിപ്പോര്‍ട്ട് ചെയ്യുന്നത്. പുതിയ ചിത്രമായ ലണ്ടന് ഡ്രീംസിലെ നായകന്മാരായ സല്‍മാന് ഖാനും അജയ് ദേവ്‌ഗണും കാണിയ്‌ക്കാത്ത ജാഡകളാണത്രേ അസിന് ഇറക്കുന്നത്.\nതാരത്തിനിപ്പോള് മൂക്കത്താണ് ദേഷ്യമെന്നും തൊട്ടതിനും പിടിച്ചതിനുമൊക്കെ ചീത്ത പറയുന്ന അസിനെ സഹിയ്‌ക്കാന് കഴിയാതെ ലണ്ടന് ഡ്രീംസിന്റെ പ്രധാന മേയ്‌ക്ക് അപ്പ് ആര്‍ട്ടിസ്റ്റ് പണി നിര്‍ത്തി പോയെന്നും പത്രത്തിന്റെ റിപ്പോര്‍ട്ടിലുണ്ട്.\nപ്രശസ്‌ത മേയ്‌ക്ക് അപ്പ് ആര്‍ട്ടിസ്റ്റായ മന്‍സൂര് ഖാനാണ് അസിനുമായി പിണങ്ങി പിരിഞ്ഞു പോയത്.പോകുന്ന പോക്കില് അസിനെ രണ്ട് ചീത്ത വിളിയ്‌ക്കാനും മന്‍സൂര് മറന്നില്ല.\nഅസിന് തെന്നിന്ത്യന് നടിയാണെങ്കിലും ഹോളിവുഡില് നിന്നെത്തിയവരുടെ ഗമയാണ് കാണിയ്‌ക്കുന്നതെന്നാണ് മന്‍സൂറിന്റെ ഡയലോഗ്. എന്നാല് അസിനെക്കുറിച്ച് എല്ലാവര്‍ക്കും ഈ അഭിപ്രായമല്ലെന്നും പത്രം റിപ്പോര്‍ട്ട് ചെയ്യുന്നു.\nതാരവും മേയ്‌ക്ക് അപ്പ് ആര്‍ട്ടിസ്റ്റുമായുണ്ടായ വഴക്കില് ലണ്ടന് ഡ്രീംസിന്റെ നിര്‍മാതാവായ വിപുല് ഷാ അസിനൊപ്പമാണ് നിന്നതത്രേ. ഒടുവില് വിപുല് തന്നെ മുന്‍കൈയ്യെടുത്ത് മന്‍സൂറിനെ ഒഴിവാക്കിയെന്നാണ് സെറ്റിലുള്ളവര് പറയുന്നത്.\nഅസിനോടുള്ള വിപുല് ഷായുടെ മമത നേരത്തെ തന്നെ പുറത്തു വന്ന സംഭവമാണ്. അസിന് വാങ്ങിയ രണ്ട് ലക്ഷം രൂപയുടെ ബില്ലടയ്‌ക്കാന് വിപുല് തയാറായതോടെയാണ് ഇരുവരും വാര്‍ത്തകളില് ഇടംപിടിച്ചത്.\nRead more about: asin അസിന് ഗജിനി മന്‍സൂര് ഖാന് ലണ്ടന് ഡ്രീംസ് വിപുല് ഷാ gajini london dreams vipul sha\nStory first published: Sunday, January 4, 2009, 16:00 [IST]


‘കരിന്തണ്ടന്’ എന്ന ചിത്രത്തിന് ശേഷം വിനായകന് നായകവേഷത്തിലെത്തുന്ന ചിത്രം ‘തൊട്ടപ്പന്’ എന്ന ചിത്രത്തിന്റെ ഫസ്റ്റ് ലുക്ക് പോസ്റ്റര് പുറത്തിറങ്ങി. പി എസ് റഫീഖ് കഥയെഴുതി ഷാനവാസ് ബാവക്കുട്ടി സംവിധാനം ചെയ്യുന്ന ചിത്രം ദേവദാസ് കാടഞ്ചേരിയും ഷൈലജ മണികണ്ഡനും ചേര്‍ന്നാണ് നിര്‍മ്മിക്കുന്നത്. കിസ്മത്തിനു ശേഷം ഷാനവാസ് ബാവക്കുട്ടി സംവിധാനം ചെയ്യുന്ന പുതിയ ചിത്രമാണ് തോട്ടപ്പന്. ഒരു കുട്ടിയെ കൈയില് എടുത്ത് ഉയര്‍ത്തി നില്‍ക്കുന്ന വിനായകനാണ് പോസ്റ്ററില്. ‘നമസ്‌കാരം, എന്റെ അടുത്ത ചിത്രം തൊട്ടപ്പന്’ എന്ന കുറിപ്പോടെയാണ് വിനായകന് തന്റെ ഫെയ്‌സ്ബുക്ക് പേജിലൂടെ പോസ്റ്റര് പങ്കുവെച്ചത്.\nസിനിമയുടെ ചിത്രീകരണം എറണാകുളത്ത് കടമക്കുടിയില് വെച്ച് നേരത്തെ തുടങ്ങിയിരുന്നു. പ്രശസ്ത നോവലിസ്റ്റ് ഫ്രാന്‍സിസ് നൊറാണയുടെ ‘തൊട്ടപ്പന്’ എന്ന കഥയാണ് ചിത്രത്തില് പറയുന്നത്. വളരെ സാധാരണമായ ചുറ്റുപാടുകളില് യാഥാര്‍ത്ഥ്യങ്ങളെ ഉള്‍ക്കൊണ്ടുള്ള ഒരു കഥയായിരിക്കും തോട്ടപ്പന്.\nകൊച്ചിയുടെ പശ്ചാത്തലത്തിലാണ് ചിത്രം ഒരുങ്ങുന്നത്. പുതുമുഖം പ്രിയംവദയാണ് നായിക. ചിത്രത്തില് വിനായകനെ കൂടാതെ റോഷന് മാത്യു, മനോജ് കെ ജയന്, കൊച്ചുപ്രേമന് ,പോളി വില്‍സണ്, ദിലീഷ് പോത്തന്, രഘുനാഥ് പലേരി, സുനില് സുഖദ, ബിനോയ് നമ്പാല എന്നിവര് മുഖ്യവേഷങ്ങളിലെത്തും.\nക്യാമറ സുരേഷ് രാജന്, എഡിറ്റിംഗ് ജിതിന് മനോഹര് , സംഗീതം ലീല എല് ഗിരികുട്ടന്, പാശ്ചാത്തല സംഗീതം ജസ്റ്റിന് വര്‍ഗീസ്. ഗാനരചന നിര്‍വ്വഹിക്കുന്നത് അന്‍വര് അലി, അജീഷ് ദാസന്, പി.എസ് റഫീക്ക് എന്നിവരാണ്. ‘പട്ടം സിനിമാ കമ്പനിയുടെ’ ബാനറിലാണ് ചിത്രം ഒരുങ്ങുന്നത്.\nTags: karinthandan movie, p k rafeeq, shanavas bavakkutty, thottappan first look poster, vinayakan as thottappan, vinayakan lead role, vinayakan new movie\nPrevious തിരക്കഥ ലഭിച്ചാല് രണ്ടാമൂഴം ഇനി ആരുടെ കൈകളില് ? എംടി നേരിട്ട് അറിയിക്കും\nNext ‘മഹാ’ വിവാദത്തില് ; പുക വലിക്കുന്ന സന്യാസിയായി ഹന്‍സിക


സൗദിയില് പിഞ്ചുകുട്ടികളെ ക്രൂരമായി മര്‍ദ്ദിച്ച യുവതി അറസ്റ്റില്; കാരണം കേട്ട് പോലീസ് അന്തംവിട്ടു!! | Saudi living mother who was caught on camera beating her twins for money arrested - Malayalam Oneindia\n9 min ago പറ്റിയ തെറ്റ് സമ്മതിക്കാതെ ചില മാധ്യമങ്ങൾ, ഓമനക്കുട്ടൻ ഒരു പ്രതീകമാണ്', പിന്തുണച്ച് പികെ ബിജു\n26 min ago ദില്ലി എയിംസ് ആശുപത്രിയിൽ വൻ തീപിടുത്തം; അപകടം അത്യാഹിത വിഭാഗത്തിന് സമീപം\n33 min ago കവളപ്പാറയില് നിന്ന് ഒരു മൃതദേഹം കൂടി കണ്ടെടുത്തു; മരണ സംഖ്യ 39\nUpdated: Sun, Jul 22, 2018, 12:05 [IST]\nറിയാദ്: ഇരട്ടകളായ പിഞ്ചുകുട്ടികളെ ക്രൂരമായി മര്‍ദ്ദിക്കുന്ന വീഡിയോ ദൃശ്യം കഴിഞ്ഞദിവസങ്ങളില് സോഷ്യല് മീഡിയയില് വൈറലായിരുന്നു. ആരെയും കരയിപ്പിക്കുന്ന രംഗമായിരുന്നു അത്. രണ്ടു ചെറിയ പെണ്‍കുട്ടികളെ ക്രൂരമായി മര്‍ദ്ദിക്കുകയും കഴുത്ത് പിടിച്ചു ശ്വാസം മുട്ടിക്കുകയും ചെയ്യുന്ന വീഡിയോക്കെതിരെ സോഷ്യല് മീഡിയയില് വന് പ്രതിഷേധമാണ് ഉയര്‍ന്നത്. സംഭവം ശ്രദ്ധയില്‍പ്പെട്ട സൗദി പോലീസ് ത്വരിതഗതിയില് അന്വേഷണം നടത്തി. കുട്ടികളെ മര്‍ദ്ദിച്ചത് ഒരു യുവതിയാണെന്ന് കണ്ടെത്തി. ഇവരെ ഉടന് പിടികൂടി ചോദ്യം ചെയ്തപ്പോള് യുവതി സംഭവം വിശദീകരിച്ചു. വിവരങ്ങള് ഇങ്ങനെ...\nആറ് മാസം പ്രായമായ ഇരട്ടകള്\nആറ് മാസം പ്രായമായ ഇരട്ട പെണ്‍കുഞ്ഞുങ്ങളെയാണ് യുവതി ക്രൂരമായി മര്‍ദ്ദിച്ചതും കൊലപ്പെടുത്താന് ശ്രമിച്ചതും. അതിന്റെ വീഡിയോ പകര്‍ത്തിയത് യുവതി തന്നെയാണെന്ന് അന്വേഷണത്തില് തെളിഞ്ഞു. ഇക്കാര്യം യുവതി പോലീസിനോട് സമ്മതിക്കുകയും ചെയ്തു. സൗദിക്കാരിയല്ല യുവതി.\nസൗദിയില് അതിവേഗമാണ് വീഡിയോ വൈറലായത്. മലയാളികള് അംഗമായ സോഷ്യല് മീഡിയ ഗ്രൂപ്പുകളിലും വീഡിയോ വ്യാപകമായി പ്രചരിപ്പിക്കപ്പെട്ടിരുന്നു. കുട്ടികളെ മര്‍ദ്ദിക്കുന്ന വ്യക്തിക്ക് കടുത്ത ശിക്ഷ നല്‍കണമെന്നാണ് വീഡിയോ കണ്ടവരെല്ലാം അഭിപ്രായപ്പെട്ടത്.\nവീഡിയോ വൈറലായതോടെ ചിലര് സൗദി പോലീസിന്റെ ശ്രദ്ധയില്‍പ്പെടുത്തി. സൗദി പോലീസിനും നേരത്തെ വീഡിയോ ലഭിച്ചിരുന്നു. അപ്പോള് തന്നെ അവര് വീഡിയോയുടെ ഉറവിടവും തേടിയിരുന്നു. പിന്നീടാണ് വീഡിയോ എടുത്ത മൊബൈല് ഉടമയെ കണ്ടെത്തിയത്. ഒരു യുവതിയെ ആണ് കേസില് അറസ്റ്റ് ചെയ്തത്.\nയുവതിയോട് പോലീസ് വിശദമായി ചോദിച്ചപ്പോള് വീഡിയോ പകര്‍ത്തിയത് താനാണെന്നും തന്റെ കുട്ടികളാണ് ദൃശ്യത്തിലുള്ളതെന്നും യുവതി സമ്മതിച്ചു. തൊഴില് സാമൂഹിക ക്ഷേമ മന്ത്രാലയം യുവതിയെ അറസ്റ്റ് ചെയ്ത കാര്യം സ്ഥിരീകരിച്ചു. കുട്ടികളുടെ തലയ്ക്ക് തുടര്‍ച്ചയായി അടിക്കുകയും മുകളിലേക്ക് ഉയര്‍ത്തി താഴേക്കിടുകയും ചെയ്യുന്നത് വീഡിയോയിലുണ്ടായിരുന്നു.\nക്രൂര മര്‍ദ്ദനം ഇങ്ങനെ\nകുട്ടികള് അടികൊണ്ട് കരയമ്പോള് വീണ്ടുംവീണ്ടും അടിക്കുകന്നതായിരുന്നു വീഡിയോ. ഒരു കുട്ടിയെ കഴുത്ത് ഞെരിച്ച് ശ്വാസം മുട്ടിക്കുന്നതും വീഡിയോയില് കാണാം. ശ്വാസം കിട്ടാത്തെ അവസ്ഥയില് കുട്ടിയുടെ കണ്ണുകള് പുറത്തേക്ക് തള്ളിവരുന്നത് ആരെയും സങ്കടപ്പെടുത്തുന്ന കാഴ്ചയായിരുന്നു.\nഇന്ന് ഞാന് നിങ്ങളെ കൊല്ലും\nവീഡിയോ കണ്ട പോലീസ് ആദ്യം ചെയ്തത് സംഭവം വ്യാജമല്ല എന്നുറപ്പിക്കുകയാണ്. പരിശോധനയില് വീഡിയോ യാഥാര്‍ഥ്യമാണെന്ന് ബോധ്യപ്പെട്ടു. തുടര്‍ന്നാണ് വീഡിയോ എടുത്തത് എവിടെ നിന്നാണെന്ന് പരിശോധിച്ചത്. ഇന്ന് ഞാന് നിങ്ങളെ കൊല്ലുമെന്ന് യുവതി പറയുന്നത് വീഡിയോയില് കേള്‍ക്കാമായിരുന്നു.\nഎങ്ങനെ വീഡിയോ പുറത്തായി\nഎങ്ങനെയാണ് വീഡിയോ പുറത്തായത് എന്നാണ് അറിയേണ്ടത്. ഒരു യുവാവാണ് ഇത് സോഷ്യല് മീഡിയയില് പോസ്റ്റ് ചെയ്തത്. യമനിയായ മുഹനദ് അല് ഹശ്ദിയെന്നയാളാണ് വീഡിയോ പുറത്ത് വിട്ടതെന്ന് ബോധ്യമായി. ഹശ്ദിയെ പോലീസ് കസ്റ്റഡിയിലെടുത്തു. അപ്പോഴാണ് യുവതിയെ കുറിച്ച് കൂടുതല് വിവരങ്ങള് ലഭിച്ചത്.\nസോമാലിയക്കാരിയാണ് യുവതി. ഇവര് ഏറെനാളായി സൗദിയിലാണ് താമസം. യമന് പൗരനെയാണ് വിവാഹം ചെയ്തിട്ടുള്ളത്. വിവാഹത്തിന് ശേഷം സൗദിയിലാണ് അവര് കഴിയുന്നത്. ഇപ്പോള് ഇരുവരും വേര്‍പ്പിരിഞ്ഞാണ് താമസം. കുടുംബകലഹമാണെന്നാണ് റിപ്പോര്‍ട്ടുകള്.\nപണമില്ലാതെ ബുദ്ധിമുട്ടയപ്പോഴാണ് യുവതി ക്രൂരമായ വഴി തേടിയത്. കുട്ടികളെ മര്‍ദ്ദിക്കുന്ന വീഡിയോ അവര് തന്നെ മൊബൈലില് പകര്‍ത്തുകയായിരുന്നു. യമനിലുള്ള ഭര്‍ത്താവിന്റെ പിതാവിന് അയച്ചുകൊടുത്തു. തനിക്ക് പണം വേണമെന്നും അല്ലെങ്കില് ഇതുപോലെ ഇനിയും കുട്ടികളെ മര്‍ദ്ദിക്കുമെന്നും യുവതി ഭീഷണിപ്പെടുത്തുകയും ചെയ്തു.\nവീഡിയോ പുറത്തെത്തിയത് ഇങ്ങനെ\nവീഡിയോ കണ്ട കുട്ടികളുടെ മുത്തച്ഛന് എന്തു ചെയ്യണമെന്ന് അറിയാത്ത അവസ്ഥയിലായി. അദ്ദേഹം പിന്നീട് ഹശ്ദിയോട് കാര്യം പറഞ്ഞു. വീഡിയോ ഇയാള്‍ക്ക് അയച്ചുകൊടുക്കുകയും ചെ്തു. ഹശ്ദിയാണ് യൂട്യൂബില് പോസ്റ്റ് ചെയ്തത്. ഇതോടെയാണ് സംഭവം വിവാദമായത്.\nകുട്ടകളെ പിതാവിന് കൈമാറും\nയുവതിയെ പോലീസ് അറസ്റ്റ് ചെയ്തു. രണ്ടുകുട്ടികളെയും പോലീസ് രക്ഷിച്ചുവെന്നാണ് റിപ്പോര്‍ട്ടുകള്. കുട്ടികളെ പിതാവിന്റെ ബന്ധുക്കള്‍ക്ക് കൈമാറാന് തീരുമാനിച്ചുവെന്നും റിപ്പോര്‍ട്ടുകള് സൂചിപ്പിക്കുന്നു. യുവതിക്കെതിരെ ശക്തമായ നടപടി സ്വീകരിക്കണമെന്നാണ് സോഷ്യല് മീഡിയയില് പ്രതികരിച്ചവരുടെ അഭിപ്രായം.\nsaudi arabia woman kid police arrest gcc yemen സൗദി അറേബ്യ യമന് സ്ത്രീ പോലീസ് അറസ്റ്റ് ജിസിസി\nSaudi living mother who was caught on camera beating her twins for money arrested


വീടിനു തീപിടിച്ചു; സഹോദരിയെ രക്ഷിച്ചു മരണത്തിനു കീഴടങ്ങി നാലു വയസ്സുകാരൻ - Malayali Express\nവീടിനു തീപിടിച്ചു; സഹോദരിയെ രക്ഷിച്ചു മരണത്തിനു കീഴടങ്ങി നാലു വയസ്സുകാരൻ\nഫ്ലോറിഡ ∙ സൈഡൻ മയറിന് പ്രായം നാലു വയസ്സ്. അപ്രതീക്ഷിതമായി വീടിനു തീപിടിച്ചു മുറിയിൽ പുക നിറഞ്ഞപ്പോൾ മൂന്നു വയസ്സുള്ള സഹോദരിയെ രക്ഷിച്ചു അവൻ മരണത്തിനു കീഴടങ്ങി. മരണത്തിനു കീഴടങ്ങിയ സൈഡന്റെ അവയവം ദാനം ചെയ്തിരുന്നു. അവയവങ്ങൾ സ്വീകരിച്ച നവജാത ഇരട്ടക്കുട്ടികൾക്കു പുതു ജീവിതം ലഭിച്ചതായി മാതാവ് അഭിമാനത്തോടെ പറയുന്നു. മകൻ പ്രകടിപ്പിച്ച ധീരതയിൽ അഭിമാനം കൊള്ളുന്നതായി അവർ അറിയിച്ചു.\nവെള്ളിയാഴ്ച്ച രാത്രി സൈഡനും മൂന്നുവയസ്സുള്ള സഹോദരിയും മുത്തച്ഛനൊപ്പം വീട്ടിൽ ഉറങ്ങി കിടക്കുമ്പോഴാണു വീടിനു തീപിടിച്ചത്. മാതാവ് പുറത്തു ജോലിയിലായിരുന്നു. എന്നാൽ രോഗബധിതനായ മുത്തച്ഛൻ ഇതൊന്നും അറിഞ്ഞില്ല. മുറി മുഴുവൻ പുകകൊണ്ടു നിറഞ്ഞിരുന്നു. പുക അപകടകരമാണെന്ന് മനസ്സിലാക്കിയ സൈഡൻ ഇവർ കിടന്നിരുന്ന മുറിയുടെ ജനൽ തുറന്ന് മൂന്നുവയസ്സുള്ള സഹോദരിയെ രക്ഷപ്പെടുത്തി. ഇതിനിടയിൽ പുക ശ്വസിച്ചു സൈഡൻ ബോധരഹിതനായി.\nഅഗ്നിശമന സേനാംഗങ്ങൾ എത്തി വാതിൽ തുറന്നപ്പോൾ മുത്തച്ഛനും സൈഡനും വീട്ടിൽ മരിച്ചു കിടക്കുന്നതും മൂന്നു വയസ്സുകാരി ജനലിനു സമീപം കിടക്കുന്നതുമാണ് കണ്ടത്. കുട്ടിയെ ഉടനെ ആശുപത്രിയിൽ എത്തിച്ചു. ഇപ്പോൾ അപകടനില തരണം ചെയ്തിട്ടുണ്ട്.\nജീവനക്കാരിൽ നിർബന്ധ മൈക്രോ ചിപ്പ് സ്ഥാപിക്കുന്നത് ഇൻഡ്യാന സെനറ്റ് കമ്മിറ്റി തടഞ്ഞു\nസെനറ്റിലേക്ക് മത്സരിക്കുന്ന ഇന്ത്യൻ അമേരിക്കൻ സാറാ ഗിഡയൻ സമാഹരിച്ചത് 3.5 മില്യൻ ഡോളർ\nകോവി‍ഡ് 19: ന്യൂയോർക്ക് പൊലീസ് ഓഫിസറും അഡ്.അസിസ്റ്റന്റും മരിച്ചു


സംവാദം:ഏകദിന ക്രിക്കറ്റ് - വിക്കിപീഡിയ\nw:One Day International അല്ലേ ശരിക്കും ഇന്റര്വിക്കി?--അഭി 11:40, 12 നവംബർ 2008 (UTC)\nഅല്ല. ഏകദിന ക്രിക്കറ്റിന്റെ ഒരു ഭാഗം മാത്രമായ അന്താരാഷ്ട്ര ഏകദിനമാണത്. ഇതുകൂടാതെ ഏകദിന ക്രിക്കറ്റ് ആഭ്യന്തരതലത്തിലും കൌണ്ടി തലത്തിലും മറ്റും നടക്കുന്നുണ്ട്. --സിദ്ധാർത്ഥൻ 11:48, 12 നവംബർ 2008 (UTC)\nകൂടാതെ ഇതിന് പേര് നിയന്ത്രിത ഓവർ ക്രിക്കറ്റ് മത്സരം എന്നോ മറ്റോ ആക്കേണ്ടതാണെന്ന് തോന്നുന്നു. അതിനുശേഷം ഏകദിന ക്രിക്കറ്റ് ഇങ്ങോട്ട് മാറ്റിയാൽ മതി. ട്വൻറി20യും മറ്റും നിയന്ത്രിത ഓവർ മത്സരങ്ങളാണല്ലോ. അതെല്ലാം ഒരു ദിവസം കൊണ്ട് തീരുകയും ചെയ്യുന്നുണ്ട്. --സിദ്ധാർത്ഥൻ 11:50, 12 നവംബർ 2008 (UTC)\nഈ താളിലെ കണ്ടന്റ് ഓഡീഐയെക്കുറിച്ചാണ്. പിന്നെ പത്രങ്ങളിലും മറ്റും ഏകദിനം എന്നതുകൊണ്ട് സാധാരണയായി ഒഡിഐയെത്തന്നെയല്ലെ വിവക്ഷിക്കാറ്?, വാച്യാർത്ഥം ഒരു ദിവസംകൊണ്ട് തീരുന്ന ക്രിക്കറ്റ് എന്നാണെങ്കിലും..--അഭി 16:21, 12 നവംബർ 2008 (UTC)\nprettyurl, limited overs cricket എന്നത് മാറ്റി one day international എന്നാക്കിക്കൂടേ? --Wikiwriter 13:35,7ഓഗസ്റ്റ് 2009 (UTC)\n--Vssun 02:15, 8 ഓഗസ്റ്റ് 2009 (UTC)\nപരമാവധി 20 മുതൽ 50 ഓവറുകളാണ് സാധാരണയായി ഏകദിന മത്സരങ്ങളിലെ ഒരിന്നിംഗ്സിൽ ഉണ്ടാവുക.\nഏകദിന ക്രിക്കറ്റ് സാധാരണയായി 50 ഓവറുകളല്ലേ ? ട്വന്റി20 ക്രിക്കറ്റ് എന്നൊരു ലേഖനം വേറെയുള്ള സ്ഥിതിക്ക് ഇങ്ങനൊരു വാചകം ഇവിടെ വരേണ്ട കാര്യമില്ലല്ലോ. ഇതിൽ 50 ഓവർ ക്രിക്കറ്റിനെ കുറിച്ച് മാത്രം എഴുതിയാൽ മതി എന്നാണെന്റെ അഭിപ്രായം. --വിക്കിറൈറ്റർ : സംവാദം 12:05,7നവംബർ 2010 (UTC)\n20 ഓവറെങ്കിലും കളിക്കാത്ത കളി അസാധുവായിരിക്കും. അല്ലാത്തതിന് മഴനിയമമെങ്കിലും ഉപയോഗിച്ച് റിസൾട്ടുണ്ടാക്കും ആ അർത്ഥത്തിലായിരിക്കണം അങ്ങനെ എഴുതിയിരിക്കുന്നത്. പണ്ട് 60 ഓവറിലായിരുന്നു കളിച്ചിരുന്നത് എന്ന കാര്യം കൂടി ലേഖനത്തിലുണ്ടായിരുന്നാൽ നന്നായിരുന്നു. --Vssun (സുനിൽ) 14:40,7നവംബർ 2010 (UTC)\nഈ ലേഖനം എന്തിനെപ്പറ്റിയുള്ളതാകുന്നു എന്ന കാര്യത്തിൽ ഒരു തീരുമാനത്തിലെത്തേണ്ടിയിരിക്കുന്നു. ഇത് limited overs cricket ആണോ അതോ one day international ആണോ ? --വിക്കിറൈറ്റർ : സംവാദം 14:23, 12 നവംബർ 2010 (UTC)\nതലക്കെട്ട് വച്ച് ഇത് one day international ആണ് :-) --കിരൺ ഗോപി 14:39, 12 നവംബർ 2010 (UTC)\nഎങ്കിൽ ഇതിൽ ഏകദിന ക്രിക്കറ്റിനെക്കുറിച്ച് (50 ഓവർ) മാത്രം എഴുതിയാൽ പോരേ ? അപ്പോൾ ഇതിന്റെ ഇന്റർവിക്കി കണ്ണിയും മാറ്റേണ്ടതാണ്. --വിക്കിറൈറ്റർ : സംവാദം 16:52, 12 നവംബർ 2010 (UTC)\nഈ ലേഖനം എന്താണ്...?[തിരുത്തുക]\nഈ ലേഖനത്തിന്റെ തലക്കെട്ട് ഏകദിന ക്രിക്കറ്റ് എന്നും ഇന്റർവിക്കി ഈ താളിലേക്കുമാണ്. എങ്കിൽ ലിമിറ്റഡ് ഓവേഴ്സ് ക്രിക്കറ്റ് എന്നതിനെ പരിഭാഷപ്പെടുത്തി പരിമിത ഓവർ ക്രിക്കറ്റ് എന്ന് ഇതിന്റെ തലക്കെട്ട് മാറ്റിക്കൂടേ...? ഏകദിന ക്രിക്കറ്റ് എന്നാൽ ഒരു ദിവസം കൊണ്ടുള്ള കളിയാണെങ്കിലും മിക്കവരും ചിന്തിക്കുക ODI യെ പറ്റിയാണ്. ഇംഗ്ലീഷിൽ രണ്ടിനും രണ്ട് ലേഖനങ്ങൾ ഉണ്ട്. അപ്പോൾ ഇവിടേയും അന്താരാഷ്ട്ര ഏകദിന ക്രിക്കറ്റ് എന്നൊരു ലേഖനം തുടങ്ങി ODI എന്നതിലേക്ക് ഒരു ഇന്റ്ർവിക്കി നൽകിയാലോ...? --വിക്കിറൈറ്റർ : സംവാദം 12:29, 27 നവംബർ 2013 (UTC)\nമലയാളത്തിൽ ഏകദിനക്രിക്കറ്റ് എന്ന് പറഞ്ഞാൽ ODI-യെത്തന്നെയാണ് ഉദ്ദേശിക്കുന്നത്. അതുകൊണ്ട് ഇതിന്റെ ഇന്റർവിക്കി ODI cricket-ലേക്ക് തിരിക്കുകയും പരിമിത ഓവർ ക്രിക്കറ്റ് എന്ന പേരിൽ പുതിയ താൾ തുടങ്ങി, അതിനെ Limited overs cricket എന്നതിലേക്ക് ലിങ്ക് ചെയ്യുന്നതുമായിരിക്കും നല്ലത്. --Vssun (സംവാദം) 17:38, 27 നവംബർ 2013 (UTC)\nഇന്റർവിക്കി ODI ആക്കി. --വിക്കിറൈറ്റർ : സംവാദം 04:39, 30 നവംബർ 2013 (UTC)\n"https://ml.wikipedia.org/w/index.php?title=സംവാദം:ഏകദിന_ക്രിക്കറ്റ്&oldid=1876151" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:39, 30 നവംബർ 2013.


പ്രാതലിൽ അൽപം മധുരം കൂടി ഉൾപ്പെടുത്തണമെന്ന് പറയുന്നതിന്റെ കാരണം | why you must have something sweet for breakfast\nപ്രാതലിൽ അൽപം മധുരം കൂടി ഉൾപ്പെടുത്തണമെന്ന് പറയുന്നതിന്റെ കാരണം\nTrivandrum, First Published 10, Feb 2020, 9:21 AM IST\nപ്രാതലിൽ അൽപം മധുരം കൂടി ഉൾപ്പെടുത്തണമെന്നാണ് ആയുര്‍വേദം പറയുന്നത്. കാരണം ഒരു ദിവസത്തിന്റെ മുഴുവന് ഊര്‍ജവും നമ്മിലേക്ക് എത്തുന്നത് രാവിലത്തെ ഭക്ഷണത്തിലൂടെയാണ്.\nഉച്ചയ്ക്ക് ഊണ് കഴിച്ച് കഴിഞ്ഞാൽ അൽപം മധുരം കഴിക്കുന്ന ശീലം ചിലർക്കുണ്ട്. ഭക്ഷണം കഴിച്ച ശേഷം അൽപം മധുരം കഴിക്കണമെന്ന് തോന്നുന്നതിന്റെ കാരണമെന്താണെന്ന് അറിയാമോ. നമ്മുടെ ശരീരത്തിനു മധുരം വേണമെന്നു തോന്നുന്നതു കൊണ്ടാണ് ചിലപ്പോള് ഇങ്ങനെയൊരു മധുരക്കൊതി ഉണ്ടകുന്നത്.\nപാര്‍ട്ടികളിൽ ആഹാരത്തിനു ശേഷം ഐസ്ക്രീമോ ഡസര്‍ട്ടോ വിളമ്പാറില്ലേ. അതിന് പിന്നിലും ഇതുതന്നെയാണ് കാരണം. പ്രാതലിൽ അൽപം മധുരം കൂടി ഉൾപ്പെടുത്തണമെന്നാണ് ആയുര്‍വേദം പറയുന്നത്. കാരണം ഒരു ദിവസത്തിന്റെ മുഴുവന് ഊര്‍ജവും നമ്മിലേക്ക് എത്തുന്നത് രാവിലത്തെ ഭക്ഷണത്തിലൂടെയാണ്.\nരാവിലെ കഴിക്കുന്ന മധുരം ശരീരത്തിലെ ഗ്ലൂക്കോസ് നില ക്രമീകരിക്കുകയും ദിവസം മുഴുവന് ഊര്‍ജം നല്‍കുകയും ചെയ്യുന്നു എന്നാണ് ആയുര്‍വേദം പറയുന്നത്. തലച്ചോറില് നിന്നാണ് ഈ നിര്‍ദേശം നമ്മുടെ ശരീരത്തിലേക്ക് എത്തുന്നത്. ശരീരത്തിലെ ബ്ലഡ് ഷുഗര് നിലയും നമ്മുടെ മൂഡും തമ്മിലും ബന്ധമുണ്ട്. നാച്ചുറല് ഷുഗര് ആണ് ഈ അവസരത്തില് കഴിക്കാന് നല്ലത് എന്നും ആയുര്‍വേദം പറയുന്നു.


സർ ജോൺ ഡേവീസ് - വിക്കിപീഡിയ\nസർ ജോൺ ഡേവീസ്\nഇംഗ്ലീഷ് കവിയും അഭിഭാഷകനുമായിരുന്നുസർ ജോൺ ഡേവീസ്.\n1569ൽ ജനിച്ച ഇദ്ദേഹം ഏപ്രിൽ 16ന് വിൽറ്റ്ഷയറിലെ ടിസ്ബറിയിൽ ജ്ഞാനസ്നാനം ചെയ്യപ്പെട്ടു. വിഞ്ചെസ്റ്റർ കോളജിലും ഓക്സ്ഫഡിലെ ക്വീൻസ് കോളജിലുമായിരുന്നു വിദ്യാഭ്യാസം. 1588ൽ നിയമപഠനം ആരംഭിച്ച ഡേവീസ് 1595ൽ അഭിഭാഷകനായി. മാസ്റ്റർ റിച്ചാർഡ് മാർട്ടിൻ എന്ന സുഹൃത്തിനെ കൈയേറ്റം ചെയ്തതിന്റെ പേരിൽ 1598ൽ അഭിഭാഷകവൃത്തിയിൽ നിന്ന് ഇദ്ദേഹത്തെ പുറത്താക്കിയെങ്കിലും 1601ൽ മാർട്ടിനോട് ക്ഷമാപണം ചെയ്തതിനെത്തുടർന്ന് തിരിച്ചെടുക്കുകയുണ്ടായി. ആ വർഷംതന്നെ ബ്രിട്ടിഷ് പാർലമെന്റിൽ അംഗമായ ഡേവീസ് അയർലൻഡിലേക്കു നിയോഗിക്കപ്പെട്ടു.\nഎ ഡിസ്കവറി ഒഫ് ദ് ട്രൂ കോസസ്, വൈ അയർലൻഡ് വോസ് നെവർ എന്റയർലി സബ്ഡ്യൂസ്, അൺറ്റിൽ ദ് ബിഗിനിംഗ് ഒഫ് ഹിസ് മെജസ്റ്റീസ് റെയ് ൻ (1612) തുടങ്ങിയ നിരവധി പ്രബന്ധങ്ങൾ ഐറിഷ് പ്രശ്നത്തെ മുൻനിർത്തി ഇദ്ദേഹം രചിക്കുകയുണ്ടായി. താമസിയാതെ ഐറിഷ് പാർലമെന്റിലെത്തിയ ഡേവീസ് സ്പീക്കറായി തെരഞ്ഞെടുക്കപ്പെട്ടു. 1619ൽ ഈ പദവി രാജിവച്ച് ഇംഗ്ളണ്ടിലെത്തി ഇംഗ്ളീഷ് പാർലമെന്റിൽ അംഗമായി.\n1626 ഡിസംബർ 8നു് ഇദ്ദേഹം അന്തരിച്ചു.\nഡേവീസിന്റെ ആദ്യകാല കവിതകൾ മിക്കവയും സൂക്തരൂപ ത്തിലുള്ളവയാണ്. 1590നോടടുത്തു പ്രസിദ്ധീകരിച്ച എപ്പിഗ്രാംസ് ആൻഡ് എലിജീസ് ബൈ ജെ.ഡി. ആൻഡ് സി.എം. എന്ന സമാഹാരത്തിൽ ജോൺ ഡേവീസിന്റെ കവിതകൾക്കു പുറമേ ക്രിസ്റ്റഫർ മാർലോയുടെ ചില കവിതകളും ഉൾക്കൊള്ളിച്ചിരിക്കുന്നു. 1599ൽ കാന്റർബറിയിലെ ആർച്ച് ബിഷപ്പിന്റെ നിർദ്ദേശാനുസരണം ഈ കൃതി തീയിട്ടു നശിപ്പിക്കുകയുണ്ടായി. നൃത്തകലയ്ക്കുള്ള സ്തുതിഗീതമാണ് 1596ൽ പ്രസിദ്ധീകരിച്ച 'ഓർക്കെസ്ട്ര, എ പോയം ഒഫ് ഡാൻസിങ്' എന്ന കവിത. എലിസബെത്തൻ പ്രപഞ്ചശാസ്ത്രത്തിന്റെ പശ്ചാത്തലത്തിൽ വിരചിതമായ ഈ കവിത മാനുഷിക വ്യാപാരങ്ങൾക്ക് പ്രപഞ്ചഘടനയുമായുള്ള അഭേദ്യമായ ബന്ധത്തിന് ഊന്നൽ നൽകുന്നു. അഭിഭാഷകവൃത്തി വിലക്കപ്പെട്ടിരുന്ന കാലത്ത് ഡേവീസ് രചിച്ച നോ സെറ്റെയ്പ്സം (1599) എന്ന കവിതയിൽ ആത്മാവിന്റെ അനശ്വരതയെപ്പറ്റിയുള്ള ദർശനത്തിന്റെ ആവിഷ്കാരം കാണാം. അതേ വർഷം പുറത്തു വന്ന ഹിംസ് ഒഫ് അസ്ട്രേയിയ ഇൻ അക്രോസ്റ്റിക് വേഴ്സ് എന്ന കവിതാസമാഹാരം അതിന്റെ സവിശേഷമായ ശില്പഘടനകൊണ്ട് വായനക്കാരെ ഹഠാദാകർഷിക്കുകയുണ്ടായി. ഇതിലെ കവിതകളുടെ ആദ്യാക്ഷരങ്ങൾ ചേർന്നാൽ എലിസബെത്ത് രാജ്ഞിയുടെ ഭരണം എന്നർഥം വരുന്ന 'എലിസബെത്താ റെജിനാ' എന്ന പദം രൂപംകൊള്ളുന്നു. 1622-ൽ തന്റെ കവിതകളുടെ സമ്പൂർണ സമാഹാരം ഡേവീസ് പ്രസിദ്ധീകരിച്ചു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ സർ ജോൺ ഡേവീസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=സർ_ജോൺ_ഡേവീസ്&oldid=2286719" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:00,3ഡിസംബർ 2015.


നെല്ലിയമ്പം ഇരട്ടക്കൊലക്കേസ്; പ്രതിയെ കസ്റ്റഡിയില് വാങ്ങാന് പൊലീസ് - Mangalam News Online\nPosted On: September 18, 2021 1:10 am IST\nമാനന്തവാടി>>>പനമരം നെല്ലിയമ്പം ഇരട്ട കൊലപാതക കേസിലെ പ്രതി അര്‍ജുനെ ഇന്ന് പൊലീസ് കസ്റ്റഡിയില് ആവശ്യപ്പെടും. മാനന്തവാടി ഒന്നാം ക്ലാസ് മജിസട്രേറ്റ് കോടതിയിലാണ് കസ്റ്റഡി അപേക്ഷ നല്‍കുക.5ദിവസത്തെ കസ്റ്റഡിയാണ് ആവശ്യപ്പെടുക.\nമാനന്തവാടി ജില്ല ജയിലില് റിമാന്‍ഡില് കഴിയുന്ന പ്രതിയെ കൊലപാതകം നടന്ന വീട്ടിലെത്തിച്ച് തെളിവെടുപ്പ് നടത്തിയിരുന്നു. കസ്റ്റഡിയില് വിട്ടുകിട്ടുന്ന പ്രതിയെ മാനന്തവാടി ഡിവൈഎസ്പിയുടെ നേതൃത്വത്തിലുള്ള അന്വേഷണ സംഘം വിശദമായി ചോദ്യം ചെയ്യും. കൂടുതല് ശാസ്ത്രീയ തെളിവുകളാണ് പൊലീസിന് ഇനി കണ്ടത്തേണ്ടത്.\nഇന്നലെയാണ് കൊല്ലപ്പെട്ട വൃദ്ധ ദമ്പതികളുടെ അയല്‍വാസിയായ അര്‍ജുന് അറസ്റ്റിലാകുന്നത്.\nനേരത്തേ ചോദ്യം ചെയ്യാന് വിളിച്ച പശ്ചാത്തലത്തില് അര്‍ജുന് എലിവിഷം കഴിച്ച് ആത്മഹത്യ ചെയ്തിരുന്നു. വിശദമായ ചോദ്യം ചെയ്യലില് ഇയാള് കുറ്റം സമ്മതിക്കുകയായിരുന്നു.\nകഴിഞ്ഞ ജൂണ് 10നാണ് പനമരം നെല്ലിയമ്ബത്ത് റിട്ടയേര്‍ഡ് അധ്യാപകനായ കേശവന് മാസ്റ്ററും ഭാര്യ പത്മാവതിയമ്മയും കൊല്ലപ്പെട്ടത്. രാത്രി 8.30ഓടെയായിരുന്നു ദമ്ബതികള് ആക്രമണത്തിന് ഇരയായത്. ബഹളം കേട്ടെത്തിയ നാട്ടുകാര് ഇരുവരെയും ആശുപത്രിയിലെത്തിച്ചെങ്കിലും സംഭവ സ്ഥലത്തുവച്ചുതന്നെ കേശവന് മാസ്റ്റര് മരിച്ചിരുന്നു.\nനെല്ലിയമ്ബവും പനമരവും കേന്ദ്രീകരിച്ചായിരുന്നു പൊലീസിന്റെ വിശദമായ അന്വേഷണം. ആയിരത്തോളം പേരെ കേസുമായി ബന്ധപ്പെട്ട് ചോദ്യം ചെയ്തതായാണ് വിവരം. ഫോണ് രേഖകളും സിസിടിവി ദൃശ്യങ്ങളുമടക്കം പരിശോധിച്ചായിരുന്നു അന്വേഷണം.\nസൈബർഹാക്കർ സായ്ശങ്കർ ദിലീപുൾപ്പെട്ട വധഗൂഢാലോചന കേസിൽ കസ്റ്റഡിയിൽ;ഉദ്യോഗസ്ഥർ തനിക്കെതിരെ കള്ളകേസുകളെടുക്കുന്നെന്ന് സായ് ശങ്കർ


Kovid 19 center – The End Time News\nAll posts tagged "Kovid 19 center"\nആന്ധ്രാപ്രദേശ് വിജയവാഡയില് കോവിഡ് 19 കേന്ദ്രത്തില് തീപിടുത്തം;7മരണം.\nഹൈദരാബാദ്: ആന്ധ്രാപ്രദേശില് കൊവിഡ് കെയര് സെന്ററില് വന് തീപിടുത്തം. ഏഴു പേര് മരിച്ചു. വിജയവാഡയില് കോവിഡ് 19 വ്യാപനത്തെ തുടർന്ന് ഹോട്ടൽ കോവിഡ് കേന്ദ്രമായി മാറ്റുകയായിരുന്നു. 30 കോവിഡ് രോഗികളും 10 ജീവനക്കാരുമാണ് കോവിഡ്...


IPL 2022: GT beats RR in qualifier 1 match at Kolkata by7wickets to reach final - Malayalam MyKhel\n» IPL 2022: മില്ലര്‍മാനിയ! ജിടിക്ക് ഫൈനല് ബെര്‍ത്ത്- റോയല്‍സിന് ഒരവസരം കൂടി\nUpdated: Tuesday, May 24, 2022, 23:52 [IST]\nകൊല്‍ക്കത്ത: പോയിന്റ് പട്ടികയിലെ ഒന്നാംസ്ഥാനക്കാരുടെ തലയെടുപ്പ് പ്ലേഓഫിലും പുറത്തെടുത്ത് ഹാര്‍ദിക് പാണ്ഡ്യയുടെ ഗുജറാത്ത് ടൈറ്റന്‍സ്. വലിയ ടോട്ടല് പടുത്തുയര്‍ത്തിയിട്ടും രാജസ്ഥാന് റോയല്‍സിനു അതു പ്രതിരോധിക്കാന് കഴിയാതെ വന്നപ്പോള് ജിടി രാജകീയമായി ഫൈനലിലേക്കു മുന്നേറി. ആവേശകരമായ റണ്‍ചേസില് ഏഴു വിക്കറ്റിവാണ് ജിടിയുടെ വിജയം. തോറ്റെങ്കിലും സഞ്ജു സാംസണിനും സംഘത്തിനും ഒരവസരം കൂടി ബാക്കിയുണ്ട്. ഇനി ക്വാളിഫയര് രണ്ടിനായി അവര്‍ക്കു പടയൊരുക്കം നടത്താം. ലഖ്‌നൗ സൂപ്പര് ജയന്റ്‌സും റോയല് ചാലഞ്ചേഴ്‌സ് ബാംഗ്ലൂരും തമ്മിലുള്ള എലിമിനേറ്ററിലെ വിജയികളാണ് ക്വാളിഫയര് രണ്ടില് റോയല്‍സിന്റെ എതിരാളികള്.\n189 റണ്‍സിന്റെ വലിയ വിജയലക്ഷ്യം ടൈറ്റന്‍സിനു മുന്നില് വച്ചപ്പോള് റോയല്‍സ് വിജയപ്രതീക്ഷയിലായിരുന്നു. അവര് ആഗ്രഹിച്ചതു പോലെ തുടക്കത്തില് ബ്രേക്ക്്ത്രൂ ലഭിക്കുകയും ചെയ്തു. സ്‌കോര്‍ബോര്‍ഡ് തുറക്കും മമ്പ് തന്നെ വൃധിമാന് സാഹയെ റോയല്‍സ് മടക്കിയിരുന്നു. എന്നാല് രണ്ടാം വിക്കറ്റില് ശുഭ്മാന് ഗില്- മാത്യു വേഡ് സഖ്യം ചേര്‍ന്നെടുത്ത 72 റണ്‍സ് ജിടിയെ കളിയിലേക്കു തിരികെ കൊണ്ടുവന്നു. ഒടുവില് മൂന്നു ബോളുകള് ബാക്കിനില്‍ക്കെ മൂന്നു വിക്കറ്റ് മാത്രം നഷ്ടത്തില് ജിടി ലക്ഷ്യത്തിലെത്തുകയും ചെയ്തു.\nഡേവിഡ് മില്ലറുടെ (68*) വെടിക്കെട്ടാണ് റോയല്‍സിന്റെ കഥ കഴിച്ചത്. 38 ബോളില് അഞ്ചു സിക്‌സറും മൂന്നു ബൗണ്ടറികളും അദ്ദേഹത്തിന്റെ ഇന്നിങ്‌സിലുണ്ടായിരുന്നു. മില്ലറും നായകന് ഹാര്‍ദിക് പാണ്ഡ്യയും (40*) ചേര്‍ന്നാണ് ജിടിയുടെ വിജയം പൂര്‍ത്തിയാക്കിയത്. 27 ബോളില് അഞ്ചു ബൗണ്ടറികള് അദ്ദേഹം പായിച്ചു. ഗില് (35), മാത്യു വേഡ് (35) എന്നിവരാണ് മറ്റു സ്‌കോറര്‍മാര്. അവസാന ഓവരില് 16 റണ്‍സാണ് ജിടിക്കു ജയിക്കാന് വേണ്ടിയിരുന്നത്. ആദ്യത്തെ മൂന്നു ബോളും സിക്‌സറിലേക്കു പറത്തി മില്ലര് ജിടിക്കു ത്രസിപ്പിക്കുന്ന വിജയം സമ്മാനിക്കുകയായിരുന്നു. അപരാജിതമായ നാലാം വിക്കറ്റില് ഹാര്‍ദിക്- മില്ലര് സഖ്യം ചേര്‍ന്നെടുത്ത 106 റണ്‍സാണ് ജിടിയുടെ വിജയത്തിനു അടിത്തറയിട്ടത്. മില്ലറാണ് പ്ലെയര് ഓഫ് ദി മാച്ച്.\nടോസ് നഷ്ടപ്പെട്ട് ബാറ്റിങിന് അയക്കപ്പെട്ട റോയല്‍സ് നിശ്ചിത ഓവറില് ആറു വിക്കറ്റിനു അടിച്ചെടുത്തത് 188 റണ്‍സായിരുന്നു.. നായകന് സഞ്ജു സാംസണ് തുടക്കം കുറിച്ച വെടിക്കെട്ടിന് ജോസ് ബട്‌ലറുടെ പിന്തുണ കൂടി ലഭിച്ചതോടെയാണ് റോയല്‍സ് വെല്ലുവിളിയുയര്‍ത്തുന്ന ടോട്ടലിലെത്തിയത്. മല്‍സരഗതി മാറ്റിയത് സഞ്ജുവിന്റെ (47) തീപ്പൊരി ഇന്നിങ്‌സായിരുന്നു. പിന്നീട് ഫിനിഷിങിന്റെ ചുമതല ബട്‌ലര്‍ക്കായിരുന്നു. 89 റണ്‍സുമായി അദ്ദേഹം അതു ഭംഗിയാക്കുകയും ചെയ്തു.\nവെറും 26 ബോളിലാണ് അഞ്ചു ബൗണ്ടറികളും മൂന്നു സിക്‌സറുമടക്കം സഞ്ജു 47 റണ്‍സ് വാരിക്കൂട്ടിയത്. അര്‍ഹിച്ച ഫിഫ്റ്റിക്കു മൂന്നു റണ്‍സ് മാത്രമകലെ അദ്ദേഹം വീഴുകയായിരുന്നു. ഈഡന് ഗാര്‍ഡനെ അക്ഷരാര്‍ഥത്തില് ഇളക്കി മറിച്ച ബാറ്റിങ് പ്രകടനമായിരുന്നു സഞ്ജു കാഴ്ചവച്ചത്. സഞ്ജുവിനെ ഒഴിവാക്കി സൗത്താഫ്രിക്കയ്‌ക്കെതിരായ ടി20 പരമ്പരയ്ക്കുള്ള ഇന്ത്യന് ടീമിനെ പ്രഖ്യാപിച്ച് രണ്ടാം ദിവസമാണ് താരത്തിന്റെ ഈ കിടിലന് ഇന്നിങ്‌സ്.\nബട്‌ലര് 56 ബോളില് 12 ബൗണ്ടറികളും രണ്ടു സിക്‌സറുമടക്കമാണ് റോയല്‍സിന്റെ ടോപ്‌സ്‌കോററായത്. 15 ഓവര് വരെ പതിവു ശൈലിയില് നിന്നും വ്യത്യസ്തമായി പതിഞ്ഞ താളത്തിലായിരുന്നു അദ്ദേഹം ബാറ്റ് വീശിയത്. എന്നാല് അവസാന ഓവറുകളില് ബട്‌ലര് തനിനിറം പുറത്തെടുക്കുകയായിരുന്നു. ബട്‌ലര്, സഞ്ജു എന്നിവരെക്കൂടാതെ ദേവ്ദത്ത് പടിക്കലാണ് (28) റോയല്‍സിന്റെ മറ്റൊരു പ്രധാന ്‌സകോറര്. 20 ബോളില് രണ്ടു വീതം ബൗണ്ടറിയും സിക്‌സറും താരം പായിച്ചു. യശസ്വി ജയ്‌സ്വാള് (3), ഷിംറോണ് ഹെറ്റ്‌മെയര് (4), റിയാന് പരാഗ് (4), ആര് അശ്വിന് (2*), ട്രെന്റ് ബോള്‍ട്ട് (0*) എന്നിങ്ങനെയാണ് മറ്റുള്ളവരുടെ പ്രകടനം. ടൈറ്റന്‍സിനു വേണ്ടി മുഹമ്മദ് ഷമി, യഷ് ദയാല്, ആര് സായ് കിഷോര്, ഹാര്‍ദിക് പാണ്ഡ്യ എന്നിവര് ഓരോ വിക്കറ്റുകളെടുത്തു.\nടോസ് നഷ്ടപ്പെട്ട് ബാറ്റിങിന് അയക്കപ്പെട്ട റോയല്‍സിനു ആഗ്രഹിച്ച തുടക്കമായിരുന്നില്ല ലഭിച്ചത്. രണ്ടാം ഓവറില് തന്നെ ജയ്‌സ്വാള് മടങ്ങുമ്പോള് സ്‌കോര് ബോര്‍ഡിലുള്ളത് 11 റണ്‍സ് മാത്രം. തുടര്‍ന്നായിരുന്നു സഞ്ജു ടൈറ്റന്‍സ് ബൗളര്‍മാരെ കടന്നാക്രമിച്ചത്. ബട്‌ലറെ ക്രീസിന്റെ മറുവശത്ത് കാഴ്ചക്കാരനാക്കി നിര്‍ത്തി അദ്ദേഹം നിറഞ്ഞാടുകയായിരുന്നു. രണ്ടാം വിക്കറ്റില് ബട്‌ലര്- സഞ്ജു ജോടി 68 റണ്‍സ് ടീം സ്‌കോറിലേക്കു ചേര്‍ത്തു. 10ാം ഓവറില് ടീം സ്‌കോര് 79ല് നില്‍ക്കെയാണ് സഞ്ജുവിനെ ആര് സായ് കിഷോര് പുറത്താക്കി. ഇതോടെ റോയല്‍സിന്റെ സ്‌കോറിങിനു അല്‍പ്പം വേഗം കുറഞ്ഞു. എന്നാല് അവസാന അഞ്ചോവറില് അവര് സ്‌കോറിങിനു വേഗം കൂട്ടുകയും ചെയ്തു. അവസാന അഞ്ചോവറില് 64 റണ്‍സ് ടൈറ്റന്‍സ് വാരിക്കൂട്ടി. മൂന്നു വിക്കറ്റുകളാണ് ഇതിനിടെ അവര്‍ക്കു നഷ്ടമായത്.\nടോസ് ലഭിച്ച ജിടി നായകന് ഹാര്‍ദിക് പാണ്ഡ്യ ബൗളിങ് തിരഞ്ഞെടുക്കുകയായിരുന്നു. ടൈറ്റന്‍സ് ഒരു മാറ്റത്തോടെ ഇറങ്ങിയപ്പോള് റോയല്‍സ് അവസാന മല്‍സരത്തിലെ അതേ ടീമിനെ നിലനിര്‍ത്തി. ലോക്കി ഫെര്‍ഗൂസനു പകരം അല്‍സാറി ജോസഫ് മടങ്ങിയതെത്തിയതാണ് ജിടി ടീമിലെ ഏക മാറ്റം. പരിക്കില് നിന്നും മുക്തനായ വിക്കറ്റ് കീപ്പറുമായ വൃധിമാന് സാഹ പ്ലെയിങ് ഇലവനിലുണ്ട്.\nRead more about: ipl 2022 rr Gujarat titans rajasthan royals hardik pandya sanju samson cricket രാജസ്ഥാന് റോയല്‍സ്


emalayalee.com - നര്‍മ്മത്തില് പൊതിഞ്ഞ രക്ഷാധികാരി ബൗജു\nബിജു മേനോന് നായകനായി എത്തിയ രക്ഷാധികാരി ബൈജു ഒപ്പ് തിയേറ്ററുകളിലെത്തി. രഞ്ജന് പ്രമോദാണ് ചിത്രം സംവിധാനം ചെയ്തിരിക്കുന്നത്. അദ്ദേഹത്തിന്റെ തന്നെയാണ് തിരക്കഥയും. ഒരു സര്‍ക്കാര് ഉദ്യോഗസ്ഥന്റെ വേഷത്തിലാണ് ബിജുമേനോന് അഭിനയിക്കുന്നത്. ഡാര്‍വിന്റെ പരിണാമത്തിലൂടെ അരങ്ങേറ്റം കുറിച്ച മോഡല് കൂടിയായ ഹന്നാ റെജി കോശിയാണ് നായിക.\nകുമ്പളം ബ്രദേഴ്‌സ് എന്ന കുമ്പളത്തുള്ള ഒരു ക്ലബും അതിന്റെ പ്രവര്‍ത്തനങ്ങളെയും ചുറ്റിപ്പറ്റിയാണ് ചിത്രത്തിന്റെ കഥ മുന്നോട്ടു പോകുന്നത്. വിവാഹിതനായ കഥാപാത്രത്തെയാണ് ബിജു മേനോന് അവതരിപ്പിക്കുന്നത്.\nപഴയ തലമുറയിലെയും പുതിയ തലമുറയിലെയും നടീ നടന്മാര് ഈ ചിത്രത്തില് അഭിനയിക്കുന്നുണ്ട്. ഏതാനും കുട്ടികളുടെ കഥാപാത്രങ്ങളുമുണ്ട്. അജു വര്‍ഗീസ്, ദീപക് പറമ്പോല്, ഹരീഷ് പെരുമന്ന, അലന്‍സിയര്, മാസ്റ്റര് ചേതന്, മാസ്റ്റര് വിശാല്, ജനാര്‍ദനന്, വിജയരാഘവന് തുടങ്ങി അഭിനേതാക്കളുടെ നീണ്ടനിര തന്നെ ചിത്രത്തിലുണ്ട്.\nഹരിനാരായണന് വരികളെഴുതി ബിജിബാല് സംഗീതം നല്‍കുന്ന ഏഴു ഗാനങ്ങളുണ്ട് ചിത്രത്തില്. ഏപ്രില് മാസത്തില് ചിത്രത്തിന്റെ റിലീസുണ്ടാകും. ഹണ്‍ട്രഡ്ത് മങ്കി മൂവീസിന്റെ ബാനറില് അലക്‌സാണ്ടര് മാത്യു, സതീഷ് കോലം എന്നിവര് ചേര്‍ന്നു നിര്‍മിക്കുന്ന ഈ ചിത്രത്തിന്റെ ഛായാഗ്രഹണം പ്രശാന്ത് രവീന്ദ്രന് നിര്‍വഹിക്കുന്നു.


പ്രസവം കോമയിലിരിക്കെ; നാലുമാസങ്ങള്‍ക്ക് ശേഷം മകനെ തിരിച്ചറിഞ്ഞ് അമ്മ | Argentina Woman | coma | Amelia Bannan\nപ്രസവം കോമയിലിരിക്കെ; നാലുമാസങ്ങള്‍ക്ക് ശേഷം മകനെ തിരിച്ചറിഞ്ഞ് അമ്മ\nകോമയില് നിന്നും ഒരു സ്ത്രീയുടെ അപൂര്‍വ തിരിച്ചുവരവ്\nPublished: Apr 21, 2017, 10:45 AM IST\nബ്രൂണസ് ഐറിസ്: ജനിച്ചു വീണയുടനെ അമ്മയുടെ മാറില് അവന് കിടന്നില്ല. സന്തോഷം കണ്ണുനീരാക്കി അവനെ അമ്മ ചുംബിച്ചുമില്ല. കാരണം അവന്റെ അമ്മ കോമയിലായിരുന്നു. പ്രസവിച്ച് കഴിഞ്ഞ് നാലുമാസങ്ങള്‍ക്ക് ശേഷമാണ് അവന്റെ അമ്മ ജീവിതത്തിലേക്ക് തിരിച്ചുവന്നത്.\n2016ന്റെ അവസാനം ഉണ്ടായ അപകടത്തെ തുടര്‍ന്നാണ് പോലീസ് ഉദ്യോഗസ്ഥയായ അര്‍ജന്റീനിയക്കാരി അമേലിയ ബെന്നാന്(34)കോമയിലാകുന്നത്. ബെന്നാനും സഹപ്രവര്‍ത്തകരും സഞ്ചരിച്ച ഒദ്യോഗിക വാഹനം അപകടത്തില് പെടുകയായിരുന്നു. ഈ സമയം ബന്നാന് ഗര്‍ഭിണിയായിരുന്നു.\nപസാഡ് നഗരത്തിലെ ആശുപത്രിയിലായിരുന്നു ബെന്നാന്റെ പിന്നീടുള്ള നാളുകള്. ലോകം ക്രിസ്മസ് ആഘോഷിച്ചു മണിക്കൂറുകള്‍ക്ക് ശേഷം ബെന്നാന് സാന്റിനോയ്ക്ക് ജന്മം നല്‍കി. സിസേറിയനിലൂടെയായിരുന്നു പ്രസവം.\nജനിച്ചതിന് ശേഷമുള്ള നാലുമാസങ്ങളും ബെന്നാന്റെ സഹോദരി നോര്‍മയുടെ സംരക്ഷണയിലായിരുന്നു സാന്റിനോ. എന്നും വൈകിട്ട് ആറുമണിയ്ക്ക് സാന്റിനോയെ ബെന്നാന്റെ അരികിലേക്ക് കൊണ്ടുപോകുമായിരുന്നു.\nകഴിഞ്ഞ ആഴ്ച ബെന്നാന് പതുക്കെ കോമയില് നിന്നുണര്‍ന്നു. പക്ഷേ സാന്റിനോയെ കണ്ട ബെന്നാന് അത് ബന്ധുവായ കുട്ടിയാണെന്നാണ് കരുതിയത്. എന്നാല് പിന്നീട് കുടുംബം ആ സന്തോഷവാര്‍ത്ത ബെന്നാനെ അറിയിച്ചു.\nആദ്യം ആശയക്കുഴപ്പത്തിലായ ബെന്നാന് പിന്നീട് പതുക്കെ എന്താണ് തനിക്ക് സംഭവിച്ചതെന്ന് തിരിച്ചറിഞ്ഞു. തലച്ചോറിന് പരിക്കേറ്റ ബെന്നാന്റെ ഈ തിരിച്ചുവരവ് വൈദ്യശാസ്ത്രത്തിലെ അത്ഭുതമെന്നാണ് ഡോക്ടമാരുടെ അഭിപ്രായം.\nതലയ്ക്ക്9വെടിയുണ്ടകളേറ്റ് രണ്ടു മാസം കോമയില്; സൈനികന് ജീവിതത്തിലേക്ക്


സിനിമയിലെ ചിലന്തി വല കെട്ടുന്നത് എങ്ങനെ എന്ന് കണ്ടിട്ടുണ്ടോ? – Thozhil vartha\nസിനിമയിലെ ചിലന്തി വല കെട്ടുന്നത് എങ്ങനെ എന്ന് കണ്ടിട്ടുണ്ടോ?\nഹൊറർ സിനിമകളിലെ ഏറ്റവും പ്രധാനപ്പെട്ട ഘടകങ്ങളിലൊന്നാണ് ചിലന്തിവലകൾ. എന്നാൽ ഈ ചിലന്തിവലകൾ എങ്ങനെ നിർമ്മിക്കാമെന്ന് നിങ്ങൾ എപ്പോഴെങ്കിലും ചിന്തിച്ചിട്ടുണ്ടോ? ഈ ചിലന്തിവലകൾ സ്വാഭാവികമാണെന്ന് കരുതുന്ന ധാരാളം ആളുകൾ ഉണ്ട്, പക്ഷേ അവയെല്ലാം കലാസംവിധായകരുടെ നിർദേശപ്രകാരം നിർമ്മിച്ചവയാണ്. സിനിമയിൽ ചിലന്തിവലകൾ നിർമ്മിക്കുന്നത് ഇങ്ങനെയാണ്.\nഇതിനുള്ള ചേരുവകൾ ഒരു ടേബിൾ ഫാൻ (ഫ്രണ്ട് ഗ്രിൽ നീക്കംചെയ്തത്), ഭക്ഷണം കൊണ്ടുപോകാൻ ഉപയോഗിക്കുന്ന ഒരു ചെറിയ റൗണ്ട് പാത്രം, അര ലിറ്റർ ഗ്യാസോലിൻ, എസ്ആർ എന്നറിയപ്പെടുന്ന പശ (ചലച്ചിത്ര വ്യവസായത്തിലെ സിനിമയുടെ മറ്റൊരു പേര്), ഒരു ചുറ്റിക.\nചിലന്തിവല എങ്ങനെ നിർമ്മിക്കാമെന്ന് നോക്കാം. ഇത് ചെയ്യുന്നതിന്, ആദ്യം മുകളിൽ സൂചിപ്പിച്ചതുപോലെ ഫാനിന്റെ മുൻഭാഗത്ത് നിന്ന് പ്രധാന ഗ്രിൽ നീക്കംചെയ്യുക. പത്രത്തിന്റെ വശങ്ങളിൽ പത്രം പിടിക്കാൻ ഫാനിന്റെ മധ്യഭാഗത്ത്4ചെറിയ ദ്വാരങ്ങൾ വയ്ക്കുക.


മിക്കാ ൪ - വിശുദ്ധ ബൈബിൾ [മലയാളം ബൈബിൾ 1992] - (മിക് 4)\n൪:൧ ൪:൨ ൪:൩ ൪:൪ ൪:൫ ൪:൬ ൪:൭ ൪:൮ ൪:൯ ൪:൧൦ ൪:൧൧ ൪:൧൨ ൪:൧൩\nഅന്ത്യകാലത്തു യഹോവയുടെ ആലയം ഉള്ള പര്‍വ്വതം പര്‍വ്വതങ്ങളുടെ ശിഖരത്തില് സ്ഥാപിതവും കുന്നുകള്‍ക്കു മീതെ ഉന്നതവുമായിരിക്കും; ജാതികള് അതിലേക്കു ഒഴുകിച്ചെല്ലും.\nഅനേകവംശങ്ങളും ചെന്നുവരുവിന് , നമുക്കു യഹോവയുടെ പര്‍വ്വതത്തിലേക്കും യാക്കോബിന് ദൈവത്തിന്റെ ആലയത്തിലേക്കും കയറിച്ചെല്ലാം; അവന് നമുക്കു തന്റെ വഴികളെ ഉപദേശിച്ചുതരികയും നാം അവന്റെ പാതകളില് നടക്കയും ചെയ്യും എന്നു പറയും. സീയോനില്‍നിന്നു ഉപദേശവും യെരൂശലേമില്‍നിന്നു യഹോവയുടെ വചനവും പുറപ്പെടും.\nഅവന് അനേകജാതികളുടെ ഇടയില് ന്യായംവിധിക്കയും ബഹുവംശങ്ങള്‍ക്കു ദൂരത്തോളം വിധി കല്പിക്കയും ചെയ്യും; അവര് തങ്ങളുടെ വാളുകളെ കൊഴുക്കളായും കുന്തങ്ങളെ വാക്കത്തികളായും അടിച്ചുതീര്‍ക്കും; ജാതി ജാതിക്കുനേരെ വാള് ഔങ്ങുകയില്ല; അവര് ഇനി യുദ്ധം അഭ്യസിക്കയുമില്ല.\nഅവര് ഔരോരുത്തന് താന്താന്റെ മുന്തിരിവള്ളിയുടെ കീഴിലും അത്തിവൃക്ഷത്തിന്റെ കീഴിലും പാര്‍ക്കും; ആരും അവരെ ഭയപ്പെടുത്തുകയില്ല; സൈന്യങ്ങളുടെ യഹോവയുടെ വായ് അതു അരുളിച്ചെയ്തിരിക്കുന്നു.\nസകല ജാതികളും താന്താങ്ങളുടെ ദേവന്മാരുടെ നാമത്തില് നടക്കുന്നുവല്ലോ; നാമും നമ്മുടെ ദൈവമായ യഹോവയുടെ നാമത്തില് എന്നും എന്നെന്നേക്കും നടക്കും.\nഅന്നാളില് മുടന്തിനടക്കുന്നതിനെ ഞാന് ചേര്‍ത്തുകൊള്ളുകയും ചിതറിപ്പോയതിനെയും ഞാന് ക്ളേശിപ്പിച്ചതിനെയും ശേഖരിക്കയും\nമുടന്തിനടക്കുന്നതിനെ ശേഷിപ്പിക്കയും അകന്നുപോയതിനെ മഹാജാതിയാക്കുകയും യഹോവ സീയോന് പര്‍വ്വതത്തില് ഇന്നുമുതല് എന്നെന്നേക്കും അവര്‍ക്കും രാജാവായിരിക്കയും ചെയ്യും എന്നു യഹോവയുടെ അരുളപ്പാടു.\nനീയോ, ഏദെര് ഗോപുരമേ, സീയോന് പുത്രിയുടെ ഗിരിയേ, നിനക്കു വരുംപൂര്‍വ്വാധിപത്യം, യെരൂശലേംപുത്രിയുടെ രാജത്വം തന്നെ, നിനക്കു വരും.\nനീ ഇപ്പോള് ഇത്ര ഉറക്കെ, നിലവിളിക്കുന്നതു എന്തിന്നു? നിന്റെ അകത്തു രാജാവില്ലയോ? നിന്റെ മന്ത്രി നശിച്ചുപോയോ? ഈറ്റുനോവു കിട്ടിയവളെപ്പോലെ നിനക്കു വേദനപിടിപ്പാന് എന്തു?\nസീയോന് പുത്രിയേ, ഈറ്റുനോവു കിട്ടിയവളെപ്പോലെ വേദനപ്പെട്ടു പ്രസവിക്ക; ഇപ്പോള് നീ നഗരം വിട്ടു വയലില് പാര്‍ത്തു ബാബേലിലേക്കു പോകേണ്ടിവരും; അവിടെവെച്ചു നീ വിടുവിക്കപ്പെടും; അവിടെവെച്ചു യഹോവ നിന്നെ ശത്രുക്കളുടെ കയ്യില്‍നിന്നു ഉദ്ധരിക്കും.\nഞങ്ങളുടെ കണ്ണു സീയോനെ കണ്ടു രസിക്കേണ്ടതിന്നു അവള് മലിനയായിത്തീരട്ടെ എന്നു പറയുന്ന അനേകജാതികള് ഇപ്പോള് നിനക്കു വിരോധമായി കൂടിയിരിക്കുന്നു.\nഎന്നാല് അവര് യഹോവയുടെ വിചാരങ്ങള് അറിയുന്നില്ല; അവന്റെ ആലോചന ഗ്രഹിക്കുന്നതുമില്ല; കറ്റകളെപ്പോലെ അവന് അവരെ കളത്തില് കൂട്ടുമല്ലോ.\nസീയോന് പുത്രിയേ, എഴുന്നേറ്റു മെതിക്കുക; ഞാന് നിന്റെ കൊമ്പിനെ ഇരിമ്പും നിന്റെ കുളമ്പുകളെ താമ്രവും ആക്കും; നീ അനേകജാതികളെ തകര്‍ത്തുകളകയും അവരുടെ ലാഭം യഹോവേക്കും അവരുടെ സമ്പത്തു സര്‍വ്വഭൂമിയുടെയും കര്‍ത്താവിന്നും നിവേദിക്കയും ചെയ്യും.\nമിക്കാ 1 / മിക് 1\nമിക്കാ2/ മിക് 2\nമിക്കാ3/ മിക് 3\nമിക്കാ4/ മിക് 4\nമിക്കാ5/ മിക് 5\nമിക്കാ6/ മിക് 6\nമിക്കാ7/ മിക് 7


സാമ്പത്തിക പ്രതിസന്ധിയില് ആടിയുലഞ്ഞ് രാജ്യം; ഗുജറാത്തില് ആത്മഹത്യ ചെയ്തത് 15 തൊഴിലാളികള്; തകര്‍ന്നടിഞ്ഞ് വജ്ര വ്യാപാരം | DoolNews\nസാമ്പത്തിക പ്രതിസന്ധിയില് ആടിയുലഞ്ഞ് രാജ്യം; ഗുജറാത്തില് ആത്മഹത്യ ചെയ്തത് 15 തൊഴിലാളികള്; തകര്‍ന്നടിഞ്ഞ് വജ്ര വ്യാപാരം\nരാജ്യമൊട്ടാകെ കടുത്ത സാമ്പത്തിക പ്രതിസന്ധിയില് വലയുകയാണ്. വിപണിയും നിര്‍മ്മാണ മേഖലയും വ്യവസായങ്ങളും ബാങ്കിങ് മേഖലയുമടക്കം രാജ്യത്തെ എല്ലാ കോണുകളിലും മാന്ദ്യം പിടിമുറുക്കുകയാണെന്ന വാര്‍ത്തകളാണ് ദിനംതോറും പുറത്തുവരുന്നത്. ഇതിന് ആക്കം കൂട്ടുകയാണ് ഗുജറാത്തില്‍നിന്നുള്ള പുതിയ റിപ്പോര്‍ട്ട്.\nവജ്ര വ്യവസായത്തിന് പേരുകേട്ട ഗുജറാത്തിലെ സൂറത്തിനെ സാമ്പത്തിക പ്രതിസന്ധി പിടിച്ചുലച്ചത് ചെറുതായൊന്നുമല്ല. വജ്രത്തിന്റെ തിളക്കമൊന്നും ഇപ്പോഴവരുടെ ജീവിതങ്ങള്‍ക്കില്ല. മുന്നോട്ടുള്ള ജീവിതം താറുമാറായിരിക്കുന്ന വജ്രവ്യാപാരികള് ജീവിതമവസാനിപ്പിക്കുകയാണെന്ന് ഡെക്കാന് ഹെരാള്‍ഡ് റിപ്പോര്‍ട്ട് ചെയ്തു.\nതൊഴിലില്ലായ്മയാണ് സൂറത്ത് ഇപ്പോള് നേരിട്ടുകൊണ്ടിരിക്കുന്ന ഏറ്റവും വലിയ പ്രശ്‌നം. കഴിഞ്ഞ ദിവസം ജോലിപോയ ഒരു വജ്ര നിര്‍മ്മാണ തൊഴിലാളികൂടെ ആത്മഹത്യ ചെയ്തതോടെ മൂന്നുമാസത്തിനുള്ളില് മാത്രം 15 പേരാണ് സൂറത്തില് ആത്മഹത്യ ചെയ്തത്.\nപ്രതിസന്ധിയെത്തുടര്‍ന്ന് സൂറത്തില് വ്യാപകമായി തൊഴിലാളികളെ പിരിച്ചുവിടുകയും ശമ്പളം വെട്ടിച്ചുരുക്കുകയുമാണ്. ആറുമാസത്തിനുള്ളില് 30,000 മുതല് 40,000വരെ തൊഴിലാളികള്‍ക്ക് ജോലി നഷ്ടപ്പെട്ടു. സ്ഥിതിഗതികള് കൂടുതല് രൂക്ഷമാവുകയാണെന്നും ദീപാവലി അവധിദിനങ്ങള് കൂട്ടാനുള്ള നീക്കത്തിലാണ് കമ്പനികള്.\nകഴിഞ്ഞയാഴ്ചമാത്രം 200 തൊഴിലാളികള്‍ക്ക് ജോലി നഷ്ടപ്പെട്ടു. ഉടമകള് രണ്ട് മാസത്തോളം കമ്പനികള് പൂട്ടിയിട്ടിരുന്നെന്നും എന്നിട്ടും പ്രതിസന്ധി മറികടക്കാനാവുന്നില്ലെന്നുമാണ് റിപ്പോര്‍ട്ട്. 66,000 ഡയമണ്ട് പോളിഷിങ് കമ്പനികള് അടച്ചുപൂട്ടിയെന്ന് നേരത്തെ ദേശീയമാധ്യമങ്ങള് റിപ്പോര്‍ട്ട് ചെയ്തിരുന്നു.\nമൂന്നുവര്‍ഷമായി ഞങ്ങള് പ്രതിസന്ധിക്ക് സാക്ഷ്യം വഹിച്ചുകൊണ്ടിരിക്കുകയാണ്. കൂടുതല് സ്ഥാപനങ്ങള് അടച്ചുപൂട്ടപ്പെടുന്നു. ദീപാവലിയും ഞങ്ങള്‍ക്ക് പ്രതീക്ഷ ജനിപ്പിക്കുന്ന ഒന്നും തരുന്നില്ല. ഇനിയും കാത്തിരിക്കാന് കഴിയാത്ത അവസ്ഥയാണ്’, സൂറത്ത് ഡയമണ്ട് അസോസിയേഷന് പറയുന്നു.\n‘എട്ടുമുതല് പത്ത് ലക്ഷം തൊഴിലാളികള് ഡയമണ്ട് കട്ടിങ്, പോളിഷിങ് ജോലികളെടുക്കുന്നവരാണ്. ഇവര്‍ക്കാര്‍ക്കും ഫെസ്റ്റിവല് ബോണസുകള്‍പോലും ലഭിച്ചിട്ടില്ല. ബോണസിനേക്കുറിച്ച് സംസാരിക്കാന് പോലും പറ്റുന്ന അവസ്ഥയല്ല. ശമ്പളം വെട്ടിക്കുറക്കുന്നത് കുറയ്ക്കാനെങ്കിലും കഴിയുമോ എന്നാണ് ഞങ്ങള് ശ്രമിക്കുന്നത്’, വ്യവസായികളിലൊരാള് പറഞ്ഞു.\nകഴിഞ്ഞ വര്‍ഷത്തേക്കാള് 12 ശതമാനം കയറ്റുമതിയാണ് ഇത്തവണ കുറഞ്ഞത്. ചില കാര്യങ്ങള് പരിഹരിക്കപ്പെട്ടില്ലെങ്കില് പ്രതിസന്ധി രൂക്ഷമാകുമെന്നും വ്യവസായികള് വ്യക്തമാക്കുന്നു.\nബാങ്ക് ഇടപാടുകളില് നിയന്ത്രണം വരുത്തിയതോടെ വജ്രവ്യവസായത്തിന്റെ നട്ടെല്ലൊടിഞ്ഞെന്നും ജി.എസ്.ടി നിലവില് വന്നതോടെ ചെറുകിട വ്യവസായങ്ങള് പൂര്‍ണമായും തകര്‍ന്നെന്നും ഇവര് തീര്‍ത്തുപറയുന്നു.\nസര്‍വ മേഖലയിലും സാമ്പത്തികമാന്ദ്യം പിടിമുറുക്കിയതോടെ കടുത്ത മാനസിക സമ്മര്‍ദ്ദത്തിന് അടിമപ്പെട്ടിരിക്കുകയാണ് ഇന്ത്യയിലെ വിവിധ കമ്പനികളിലെ ഉദ്യോഗസ്ഥന്‍മാരും തൊഴിലാളികളുമെന്ന വാര്‍ത്തകളും പുറത്തുവരുന്നുണ്ട്.\n‘അടിവസ്ത്ര വിപണിയില് ഇത്ര വലിയ തകര്‍ച്ച ഞാന് ഇന്നേവരെ കണ്ടിട്ടില്ല’: പ്രതിസന്ധിയെക്കുറിച്ച് കമ്പനി മേധാവികള് പറയുന്നു


48 വർഷമായി കാണാതായ അച്ഛനെ ഫേസ്ബുക്കിലൂടെ കണ്ടെത്തി | Sons found their lost father through facebook\nഒരൊറ്റ ഫേസ്ബുക്ക് വീഡിയോ, 48 വര്‍ഷമായി തെരഞ്ഞ പിതാവിനെ അവര്‍ക്ക് തിരിച്ചുകിട്ടി!\nBangladesh, First Published 21, Jan 2020, 6:12 PM\nനഗരത്തിലെ മാഗ് ഉസ്മാനി മെഡിക്കൽ കോളേജ് ആശുപത്രിയിൽ കഴിഞ്ഞിരുന്ന തൻ്റെ അച്ഛനെ തിരിച്ചറിഞ്ഞ ആ മകൻ ഉടനെ തന്നെ മറ്റ് സഹോദരന്മാരെ വിവരം അറിയിച്ചു.\nസാമൂഹ്യ മാധ്യമങ്ങൾ നമ്മുടെ ജീവിതത്തിൽ ചെലുത്തുന്ന സ്വാധീനം വളരെ വലുതാണ്. ലോകത്തെ മുഴുവൻ നമ്മുടെ വിരൽത്തുമ്പിൽ കൊണ്ടുവരാൻ അതിന് കഴിയുന്നു. മാത്രവുമല്ല, പല കോണിലുമുള്ള ആളുകൾക്ക് തമ്മിൽ സംവദിക്കാനും, നർമ്മം പങ്കുവയ്ക്കാനും, എല്ലാം ഇവിടം ഒരു വേദിയാകുന്നു. പക്ഷെ ഇതിനുമെല്ലാമപ്പുറം, 78 കാരനായ ഒരു ബംഗ്ലാദേശ് സ്വദേശിക്ക് ഇതിലൂടെ ലഭിച്ചത് അദ്ദേഹത്തിൻ്റെ ജീവിതമാണ്, പ്രിയപ്പെട്ടവരെയാണ്.\nസിൽഹെറ്റിലെ ബജ്‌ഗ്രാം സ്വദേശിയായ ഹബീബർ റഹ്മാൻ 30 വയസ്സുള്ളപ്പോഴാണ് കാണാതായത്. ഒരു ബിസിനസ്സ് യാത്രയ്ക്ക് പോയ അദ്ദേഹം പിന്നെ ഒരിക്കലും തിരിച്ചു വന്നില്ല. 48 വർഷമായി ഒരറിവും ഇല്ലാതിരുന്ന അദ്ദേഹത്തെ കണ്ടെത്താൻ സഹായിച്ചത് ഫേസ്ബുക്കിലെ ഒരു വൈറൽ വീഡിയോയാണ്. ജനുവരിയിൽ യുഎസിൽ താമസിക്കുന്ന മൂത്ത മരുമകൾ തൻ്റെ അടുത്തുള്ള ഒരു രോഗിക്ക് സാമ്പത്തിക സഹായം തേടുന്ന ഒരാളുടെ ഫേസ്ബുക്ക് വീഡിയോ കാണാൻ ഇടയായി. ആ വീഡിയോ കണ്ടപ്പോൾ അതിൽ കാണിക്കുന്ന രോഗി ഭർത്താവിൻ്റെ ബാപ്പയാണോ എന്ന് അവർക്ക് സംശയം തോന്നുകയും, അത് ഭർത്താവിനെ കാണിക്കുകയും ചെയ്തു. നഗരത്തിലെ മാഗ് ഉസ്മാനി മെഡിക്കൽ കോളേജ് ആശുപത്രിയിൽ കഴിഞ്ഞിരുന്ന തൻ്റെ അച്ഛനെ തിരിച്ചറിഞ്ഞ ആ മകൻ ഉടനെ തന്നെ മറ്റ് സഹോദരന്മാരെ വിവരം അറിയിച്ചു. പിറ്റേന്ന് രാവിലെ, ആശുപത്രിയിൽ എത്തിയ സഹോദരന്മാരായ ഷഹാബ് ഉദ്ദീനും ജലാൽ ഉദ്ദീനും വീഡിയോയിലെ രോഗി തങ്ങളുടെ പിതാവാണെന്ന് സ്ഥിരീകരിക്കുകയും ചെയ്തു.\nസിമെന്റിൻ്റെയും കമ്പിയുടെയും ബിസിനസ് നടത്തിയിരുന്ന റഹ്മാന് നാല് ആൺമക്കളാണുള്ളത്. അച്ഛനെ തിരികെ കിട്ടിയ സന്തോഷത്തിലാണ് അവർ ഇപ്പോൾ. പക്ഷെ അദ്ദേഹത്തിൻ്റെ ഭാര്യയ്ക്ക് അദ്ദേഹത്തെ കാണാനുള്ള ഭാഗ്യം ഉണ്ടായില്ല. ജീവിച്ചിരുന്ന കാലമത്രയും അദ്ദേഹത്തെ അന്വേഷിച്ചു നടന്ന അവർ 2000 ൽ മരിക്കുകയായിരുന്നു.\nകഴിഞ്ഞ 25 വർഷമായി റഹ്മാൻ സിൽഹെറ്റിലെ മോവ്‌ലിബസാർ ജില്ലയിലാണ് താമസിച്ചിരുന്നത്. അവിടെ റസിയ ബീഗം എന്ന് പേരുള്ള ഒരു സ്ത്രീയാണ് അദ്ദേഹത്തെ നോക്കിയിരുന്നത്. 1995 ൽ ഹസ്രത്ത് ഷഹാബ് ഉദ്ദീൻ ദേവാലയത്തിൽ വച്ചാണ് ബീഗത്തിൻ്റെ കുടുംബാംഗങ്ങൾ റഹ്മാനെ കണ്ടെത്തിയത്. പക്ഷെ ഓർമ്മക്കുറവുണ്ടായിരുന്ന അദ്ദേഹത്തിന് തൻ്റെ വിവരങ്ങൾ വെളിപ്പെടുത്താൻ കഴിഞ്ഞില്ല. “താൻ ഒരു നാടോടി ജീവിതമാണ് നയിച്ചിരുന്നുതെന്ന് മാത്രം അദ്ദേഹം പറഞ്ഞു. അന്നുമുതൽ അദ്ദേഹം നമ്മോടൊപ്പം താമസിക്കുന്നു. ഞങ്ങൾ അദ്ദേഹത്തെ ബഹുമാനിക്കുന്നു, ”അവൾ പറഞ്ഞു. കഴിഞ്ഞ ഒരു പതിറ്റാണ്ടായി റഹ്മാൻ വാർദ്ധക്യസഹജമായ അസുഖങ്ങളാൽ വലയുകയാണെന്നും, ഏതാനും ദിവസങ്ങൾക്ക് മുമ്പ് കിടക്കയിൽ നിന്ന് വീണതിനെ തുടർന്ന് വലതുകൈ ഒടിഞ്ഞതായും ബീഗം പറഞ്ഞു.\nഒടിഞ്ഞ കൈയ്യിൽ അണുബാധയുണ്ടായതിനെ തുടർന്ന് റഹ്മാന് ശസ്ത്രക്രിയ നടത്തേണ്ടിവരുമെന്ന് ഡോക്ടർമാർ ബീഗത്തോട് പറഞ്ഞു. അതിനുള്ള പണം ബീഗത്തിൻ്റെ കൈവശം ഇല്ലായിരുന്നു. അങ്ങനെ അദ്ദേഹത്തിൻ്റെ അവസ്ഥ വിശദീകരിക്കുന്ന ഒരു വീഡിയോ അവർ ഫേസ്ബുക്കിൽ അപ്‌ലോഡ് ചെയ്യാൻ തീരുമാനിക്കുകയായിരുന്നു. ആ വീഡിയോയാണ് റഹ്മാൻ്റെ ജീവിതത്തിലെ വഴിത്തിരിവായത്. "ഉപ്പാപ്പയെക്കുറിച്ച് ഉമ്മയും ബാപ്പയും പറയുമായിരുന്നുവെങ്കിലും അദ്ദേഹത്തെ കാണാൻ കഴിയുമെന്ന് ഒരിക്കലും കരുതിയില്ല. ഇന്ന്, ആ കാത്തിരിപ്പിനൊരവസാനമായി. ഞാൻ വളരെ സന്തുഷ്ടരാണ്," റഹ്മാന്റെ ചെറുമകനായ കെഫായത്ത് അഹമ്മദ് പറഞ്ഞു.\nLast Updated 21, Jan 2020, 6:12 PM


ആറ് മാസത്തിനു ശേഷം ആദ്യ കൊവിഡ് മരണം; ന്യൂസീലൻഡ് അടച്ചുപൂട്ടി | Sutharya Keralam\nആറ് മാസത്തിനു ശേഷം ആദ്യ കൊവിഡ് മരണം; ന്യൂസീലൻഡ് അടച്ചുപൂട്ടി\nന്യൂസീലന്‍ഡില് ആറ് മാസത്തിനു ശേഷം ആദ്യ കൊവിഡ് മരണം. ഒരു കൊവിഡ് കേസ് പോലും ഇല്ലാതിരുന്ന രാജ്യത്ത് അടുത്തിടെ കേസുകള് വീണ്ടും വര്‍ധിച്ചിരുന്നു. ഇതിനു പിന്നാലെയാണ് ഈ വര്‍ഷത്തെ ആദ്യ മരണം റിപ്പോര്‍ട്ട് ചെയ്തത്. 90 വയസുള്ള വയോധികയാണ് മരണപ്പെട്ടത്. ഓക്ക്‌ലന്‍ഡ് ആശുപത്രിയില് വെള്ളിയാഴ്ച വൈകിട്ടായിരുന്നു മരണം.\nകൊവിഡ് ഡെല്‍റ്റ വകഭേദമാണ് ഇപ്പോള് ന്യൂസീലന്‍ഡില് പടരുന്നത്. 782 കേസുകള് ഇതുവരെ രാജ്യത്ത് റിപ്പോര്‍ട്ട് ചെയ്തു. ഓക്ക്‌ലന്‍ഡിലാണ് ഏറ്റവുമധികം കേസുകള് റിപ്പോര്‍ട്ട് ചെയ്തിരിക്കുന്നത്.6മാസക്കാലമായി ഒരു കൊവിഡ് കേസ് പോലും ന്യൂസീലന്‍ഡില് റിപ്പോര്‍ട്ട് ചെയ്തിരുന്നില്ല. പുതിയ കൊവിഡ് കേസുകള് റിപ്പോര്‍ട്ട് ചെയ്തതോടെ രാജ്യം മുഴുവന് ലോക്ക്ഡൗണിലാണ്.\nPrevious articleയു.പിയില് ബി.ജെ.പി തുടര്‍ഭരണം; യോഗി ആദിത്യനാഥിന് ജനപിന്തുണ കൂടുതലെന്ന് സര്‍വ്വേഫലം\nNext articleചർച്ചയ്ക്ക് തയ്യാർ; ഉമ്മൻ ചാണ്ടിയുടെ പ്രസ്‌താവനയെ സ്വാഗതം ചെയ്‌ത് കെ സുധാകരൻ


Koodathayi Model murder again:Killed5members of family in 20 yearsകൂടത്തായി മോഡല് കൊല വീണ്ടും: 20 വര്‍ഷത്തിനിടെ കൊന്നത് കുടുംബത്തിലെ5പേരെ - Kerala Times\nകൂടത്തായി മോഡല് കൊല വീണ്ടും: 20 വര്‍ഷത്തിനിടെ കൊന്നത് കുടുംബത്തിലെ5പേരെ\nഗാസിയാബാദ്: കുടുംബ സ്വത്ത് സ്വന്തമാക്കാന് ഇരുപത് വര്‍ഷത്തിനിടെ കൊന്നത് കുടുംബത്തിലെ അഞ്ച് പേരെ. ഗാസിയാബാദിലെ മുറാദ് നഗറിലാണ് കൂടത്തായി മോഡല് കൊലപാതകത്തിന്റെ ചുരുളഴിഞ്ഞത്. ലീലു ത്യാഗി എന്നയാളാണ് അറസ്റ്റിലായത്. ഇയാള്‍ക്കൊപ്പം രണ്ട് സഹായികളും പിടിയിലായിട്ടുണ്ട്.\nലീലു ത്യാഗിയുട അനനന്തരവന് രേഷു ത്യാഗിയുടെ കൊലപാതകവുമായി ബന്ധപ്പെട്ട അന്വേഷണമാണ് ഇരുപത് വര്‍ഷത്തെ കൊലപാതകങ്ങളിലേക്ക് വെളിച്ചം വീശിയത്. ഏറ്റവും അവസാനം ഓഗസ്റ്റ് എട്ടിനാണ് രേഷു ത്യാഗി(24)യെ തട്ടിക്കൊണ്ടുപോയി കൊലപ്പെടുത്തിയത്. കാറില് വെച്ച് കൊലപ്പെടുത്തിയ രേഷുവിന്റെ മൃതദേഹം അടുത്തുള്ള കനാലില് തള്ളുകയായിരുന്നു.\nഓഗസ്റ്റ് 15 ന് രേഷുവിന്റെ കുടുംബം കാണാതായെന്ന് കാട്ടി പൊലീസില് പരാതി നല്‍കിയിരുന്നു. ഇതിന് പിന്നാലെയാണ് കൊല്ലപ്പെട്ടതായി കണ്ടെത്തിയത്. സെപ്റ്റംബര് 22ന് തട്ടിക്കൊണ്ടുപോയി കൊലപ്പെടുത്തിയെന്ന കുടുബംത്തിന്റെ പരാതിയില് പൊലീസ് എഫ്‌ഐആര് രജിസ്റ്റര് ചെയ്തു.\nവ്യാഴാഴ്ച്ചയാണ് ഈ കേസുമായി ബന്ധപ്പെട്ട് ലീലു ത്യാഗി(45) യെ അറസ്റ്റ് ചെയ്യുന്നത്. തുടര്‍ന്ന് ചോദ്യം ചെയ്തതോടൊണ് കഴിഞ്ഞ 20 വര്‍ഷത്തിനിടയില് സഹോദരനുള്‍പ്പെടെ അഞ്ച് പേരെ കൊലപ്പെടുത്തിയതായി ഇയാള് സമ്മതിച്ചത്. കുടുംബ സ്വത്ത് പത്തൊമ്പത് വയസ്സുള്ള തന്റെ മകന് ലഭിക്കാന് വേണ്ടിയായിരുന്നു കൊലപാതകമെന്നും ഇയാള് പൊലീസിനോട് പറഞ്ഞു.\nസംഭവം ഇങ്ങനെ, ഇരുപത് വര്‍ഷങ്ങള്‍ക്ക് മുമ്പ് സ്വന്തം സഹോദരനെയാണ് ലീലു ആദ്യം കൊല്ലുന്നത്. വാടകക്കൊലയാളികളെ ഉപയോഗിച്ചായിരുന്നു സഹോദരന് സുധീര് ത്യാഗിയെ ലീലു കൊലപ്പെടുത്തിയത്. ഇതിനു ശേഷം സുധീര് കുടുംബത്തെ ഉപേക്ഷിച്ച് നാട് വിട്ടെന്ന് എല്ലാവരേയും പറഞ്ഞ് വിശ്വസിപ്പിച്ചു.\nസഹോദരനെ കൊലപ്പെടുത്തിയ ശേഷം അദ്ദേഹത്തിന്റെ ഭാര്യയെ വിവാഹം ചെയ്തു. കൊലപ്പെടുത്തി അതേ വര്‍ഷം തന്നെയായിരുന്നു സഹോദരന്റെ ഭാര്യയെ ലീലു വിവാഹം കഴിക്കുന്നത്. ഇതിനു പിന്നാലെ സുധീറിന്റെ രണ്ട് പെണ്‍മക്കളേയും കൊലപ്പെടുത്തിയെന്നും ലീലു പൊലീസിനോട് പറഞ്ഞു.\n2006 ലാണ് സുധീറിന്റെ എട്ട് വയസ്സുള്ള ഇളയമകളെ വിഷം നല്‍കി കൊലപ്പെടുത്തിയത്. 2009 ല് പത്തൊമ്പത് വയസ്സുള്ള മൂത്ത മകളേയും വിഷം നല്‍കി കൊലപ്പെടുത്തി. ഈ പെണ്‍കുട്ടിയുടെ മൃതദേഹം പുഴയില് ഉപേക്ഷിച്ചതായും ഇയാള് വെളിപ്പെടുത്തി.\n2013 ല് മറ്റൊരു സഹോദരനായ ബ്രിജേഷ് ത്യാഗിയുടെ എട്ട് വയസ്സുള്ള മകനേയും കൊലപ്പെടുത്തിയതായി ലീലു ത്യാഗി പൊലീസിനോട് പറഞ്ഞു. കൊലപാതക ശേഷം മൃതദേഹം പുഴയില് ഉപേക്ഷിക്കുകയായിരുന്നു. ബ്രിജേഷിന്റെ മൂത്ത മകന് രേഷുവിനെ കൊലപ്പെടുത്തിയ കേസ് അന്വേഷണമാണ് നാല് കൊലപാതകങ്ങള് പുറംലോകത്ത് എത്തിച്ചത്.\nകൊല്ലപ്പെടുത്തിയ പെണ്‍കുട്ടികളെ വിഷം തീണ്ടിയതാണെന്നും ആണ്‍കുട്ടികള് ഓടിപ്പോയതാണെന്നുമായിരുന്നു ഇയാള് ബന്ധുക്കളെ പറഞ്ഞ് വിശ്വസിപ്പിച്ചിരുന്നത്. മുന്‍പ് നടന്ന നാല് മരണങ്ങളിലും കുടുംബത്തെ വിശ്വസിപ്പിക്കുന്നതില് ത്യാഗി വിജയിച്ചുവെന്നും പരാതി നല്‍കുന്നത് തടഞ്ഞുവെന്നും പൊലീസ് പറയുന്നു. എന്നാൽ രേഷുവിനെ കണാതായതിന് പിന്നാലെ, പരാതി നല്‍കുന്നതില് നിന്നും കുടുംബത്തിനെ വിലക്കാന് ലീലു ശ്രമിച്ചിരുന്നു. നാട്ടില് നില്‍ക്കുന്നതില് രേഷു അസ്വസ്ഥനായിരുന്നുവെന്നും നാട് വിട്ടുപോയതാണെന്നുമായിരുന്നു ഇയാള് പറഞ്ഞിരുന്നത്.\nരേഷുവിന്റെ ദുരൂഹ മരണത്തെ കുറിച്ചുള്ള അന്വേഷണത്തിനിടയിലാണ് കുടുംബത്തില് നേരത്തേ നാല് പേര് കൂടി ദുരൂഹസാഹര്യങ്ങളില് കൊല്ലപ്പെട്ടതായി പൊലീസിന് മനസ്സിലായത്.തുടര്‍ന്ന് നടത്തിയ അന്വേഷണത്തില് സംശയങ്ങള് ലീലുവിലേക്ക് നീണ്ടു. ഇയാള്‍ക്കൊപ്പം സുരേന്ദ്ര ത്യാഗി, രാഹുല് എന്നീ രണ്ട് സഹായികളേയും അറസ്റ്റ് ചെയ്തിട്ടുണ്ട്. രണ്ട് പേര് കൂടി ലീലുവിനെ സഹായിക്കാനുണ്ടായിരുന്നുവെന്നും ഇവര് ഒളിവിലാണെന്നും പൊലീസ് അറിയിച്ചു.\n12-20കോടി ആസ്തിയുള്ള കുടുംബ സ്വത്ത് സ്വന്തമാക്കുന്നതിന് വേണ്ടിയാണ് സഹോദരനേയും മക്കളേയും കൊലപ്പെടുത്തിയതെന്നാണ് ഇയാള് പൊലീസിനോട് പറഞ്ഞത്. അവകാശികള് മുഴുവന് ഇല്ലാതായാല് സ്വത്ത് മുഴുവന് തന്റെ മകന് ലഭിക്കുമെന്നും ഇയാള് കണക്കുകൂട്ടി.


സൊമാലിലാന്റ് തുറമുഖം: യു.എ.ഇക്കെതിരെ സൊമാലിയ | islamonlive\nHome/Views/സൊമാലിലാന്റ് തുറമുഖം: യു.എ.ഇക്കെതിരെ സൊമാലിയ\nഖലീല് ദീവാന് 20/03/2018\nസൊമാലിലാന്റില് യു.എ.ഇ തുറമുഖം പുന:നിര്‍മിക്കാനൊരുങ്ങുന്നതിനെ ശക്തമായി എതിര്‍ക്കുകയാണ് സൊമാലിയ. യു.എ.ഇ അനധികൃതമായും യുദ്ധത്തിലേര്‍പ്പെടാനും വേണ്ടിയാണ് തുറമുഖം നിര്‍മിക്കുന്നതെന്നാണ് ഇവരുടെ ആരോപണം. യു.എ.ഇയും എത്യോപ്യയും സൊമാലിലാന്റും തമ്മിലുള്ള ത്രികക്ഷി സഖ്യ തീരുമാനപ്രകാരം യു.എ.ഇയിലെ ജബല് അലി തുറമുഖത്തിന്റെ മാതൃകയില് ഇവിടെയും തുറമുഖം നിര്‍മിക്കാനാണ് പദ്ധതി. യു.എ.ഇയിലെ തുറമുഖ കമ്പനിയായ ഡി.പി വേള്‍ഡ് ആണ് നിര്‍മാണ പ്രവൃത്തി നടത്തുക.\n2016ലാണ് സൊമാലിലാന്റ് പാര്‍ലമെന്റ് യു.എ.ഇയുമായി കരാറിലേര്‍പ്പെടുന്നത്. 422 മില്യണ് ഡോളര് ആണ് ഇതിനുള്ള നിക്ഷേപം. മൂന്നു രാജ്യങ്ങള്‍ക്കുമിടയില് ആഗോള നിക്ഷേപം വ്യാപിപിക്കാനും കൂടുതല് തൊഴിലവസരങ്ങള് സൃഷ്ടിക്കുക എന്നതുമൊക്കെയാണ് ഇതിന്റെ ലക്ഷ്യം.\nബെര്‍ബറ തുറമുഖത്തിന്റെ 19 ശതമാനം ഓഹരി എത്യോപ്യക്കും 30 ശതമാനം സൊമാലിലാന്റിനും ബാക്കി 51 ശതമാനം യു.എ.ഇയിലെ ഡി.പി വേള്‍ഡ് തുറമുഖത്തിനുമാണ്. തുറമുറഖത്തിന്റെ അടിസ്ഥാന വികസനത്തിനുള്ള സഹായം നല്‍കുന്നത് എത്യോപ്യന് സര്‍ക്കാരാണ്.\nഎന്നാല് കരാറില് സൊമാലിയക്ക് അതൃപ്തിയുണ്ട്. അതിനാല് തന്നെ സൊമാലിയ കരാറിനെ എതിര്‍ക്കുകയാണ്. സൊമാലിയയിലെ ഫെഡറല് ഗവര്‍ണ്‍മെന്റിന്റെ നിയമപ്രകാരം രാജ്യത്തെ എല്ലാ തുറമുഖങ്ങളും രാജ്യത്തിന്റെ ദേശീയ സമ്പത്താണ്. നേരത്തെ ഉണ്ടാക്കിയ കരാര് സ്വാഗതം ചെയ്യുന്നുവെന്നും എന്നാല് കരാര് സംബന്ധിച്ച് കൂടിയാലോചിക്കേണ്ടതുണ്ടെന്നുമാണ് സൊമാലിയ പ്രധാനമന്ത്രി ഹസന് അലി പറഞ്ഞത്. സൊമാലിയയുടെ ഐക്യവും പരമാധികാരവും ഭരണഘടനയെയും കരാര് ലംഘിക്കുന്നുണ്ടെന്നും അദ്ദേഹം കുറ്റപ്പെടുത്തുന്നു.\nസൊമാലിയയിലെ പരമാധികാര മേഖലയാണ് സൊമാലിലാന്റ്. സൊമാലിയയിലെ ഫെഡറല് സര്‍ക്കാരിനെ അംഗീകരിക്കാത്തതിനാല് തന്നെ മേഖലയില് അസ്വസ്ഥത നിലനില്‍ക്കുകയാണ്. നിലവിലുള്ള കരാറില് യാതൊരു പുതുമയുമില്ലെന്നാണ് സൊമാലിലാന്റ് പ്രസിഡന്റ് മൂസ് ബിഹി അബ്ദി പറഞ്ഞു. റിപ്പബ്ലിക് ഓഫ് സൊമാലിലാന്റും ഡി.പി വേള്‍ഡും അംഗീകരിച്ച് പാര്‍ലമെന്റ് അംഗീകരിച്ച നേരത്തെയുണ്ടായിരുന്ന കരാറിന്റെ വിപുലീകരണം മാത്രമാണ് ഇപ്പോള് നടന്നതെന്നുമാണ് അദ്ദേഹം പറയുന്നത്. ബെര്‍ബറ തുറമുഖവുമായി ബന്ധപ്പെട്ട് സൊമാലിയ ഉണ്ടാക്കിയ കരാറിനെക്കുറിച്ച് സംസാരിക്കാന് മൂസ് അബ്ദി ദുബൈയിലേക്ക് പോയിരുന്നു.\nകഴിഞ്ഞ ജൂണ് മുതലാണ് സൊമാലിയക്കുമേല് തുറമുഖ വിഷയത്തില് കടുത്ത സമ്മര്‍ദ്ദം വരുന്നത്. യു.എ.ഇയും സൗദിയും ഒരു ഭാഗത്തും ഖത്തര് മറുഭാഗത്തുനിന്നുമാണ് സൊമാലിയക്കു മേല് സമ്മര്‍ദ്ദം ചെലുത്തുന്നത്. മൂന്ന് അറബ് രാജ്യങ്ങളും സൊമാലിയക്ക് ഒരു പോലെ വേണ്ടപ്പെട്ടവരാണ്. ഖത്തറിനെതിരെ ഉപരോധമേര്‍പ്പെടുത്തിയതിനു ശേഷമാണ് സൊമാലിയ കൂടുതല് സമ്മര്‍ദത്തിലായത്. ഇരു വിഭാഗവും സൊമാലിയക്ക് സാമ്പത്തികമായും അടിസ്ഥാനപരമായും സഹായങ്ങള് നല്‍കുന്നുണ്ട്. അതുകൊണ്ടാണ് ഖത്തറിനെതിരെയുള്ള ഉപരോധത്തെ പിന്തുണക്കാന് സൗദി സൊമാലിയക്ക് നല്‍കിയ 80 മില്യണ് ഡോളര് അവര് നിരസിച്ചതും.\nകഴിഞ്ഞ ദിവസം സൊമാലിയയിലെ 168 നിയമസഭാംഗങ്ങള് ബെര്‍ബെറ തുറമുഖ നിര്‍മാണത്തിനെതിരെ നിയമം പാസാക്കിയിരുന്നു. ഇതേ ദിവസം തന്നെ ഡി.പി വേള്‍ഡ് അവരുടെ തുറമുഖ നിര്‍മാണത്തിനുള്ള സാമ്പത്തിക സഹായം ഏര്‍പ്പെടുത്തുകയും പദ്ധതിയുമായി മുന്നോട്ടു പോകുമെന്ന് അറിയിക്കുകയും ചെയ്തിരുന്നു.\nBy ഖലീല് ദീവാന്


കോഴിക്കോടിന്റെ വായനാപ്രേമികള്‍ക്ക് പുസ്തകവിരുന്നൊരുക്കി ഡി സി ബുക്‌സ് മെഗാ ബുക്ക് ഫെയര് ആരംഭിക്കുന്നു. 2019 ഡിസംബര് 21 മുതല് കോഴിക്കോട് കെ.എസ്.ആര്.ടി.സി ബസ് സ്റ്റാന്‍ഡിനു (മാവൂര് റോഡ്) സമീപമുള്ള മൈതാനത്താണ് മേള സംഘടിപ്പിച്ചിരിക്കുന്നത്. കേന്ദ്ര സാഹിത്യ അക്കാദമി പുരസ്‌കാരജേതാവ് കെ.പി.രാമനുണ്ണി 21-ാം തീയതി വൈകിട്ട്6മണിക്ക് ബുക്ക് ഫെയര് ഉദ്ഘാടനം ചെയ്യും.\nകുട്ടികള്‍ക്കായുള്ള പ്രത്യേക പുസ്തകങ്ങളും മേളയില് ലഭ്യമാണ്. പുസ്തകങ്ങള് കാണുന്നതിനും തെരഞ്ഞെടുക്കുന്നതിനും കൂടുതല് സൗകര്യങ്ങള് വായനക്കാര്‍ക്കായി മേളയില് ഒരുക്കിയിട്ടുണ്ട്. 2020 ജനുവരി 4-ാം തീയതി ബുക്ക് ഫെയര് സമാപിക്കും. ഏവര്‍ക്കും ഹൃദ്യമായ സ്വാഗതം.\nകൂടുതല് വിവരങ്ങള്‍ക്കായി വിളിക്കേണ്ട നമ്പരുകള്: 9745302821,04952727299


Music Archives - Janayugom Online\nഡോ. എം ഡി മനോജ് പ്രണയാര്‍ദ്രമായ പാട്ടിന്റെ ഈരടികളില് അനുഭൂതിപകര്‍ന്നവരുടെ കൂട്ടത്തില് എക്കാലവും മുന്നിലായിരുന്നു ഒഎന്‍വി. പാട്ടിലുണരുന്ന ആര്‍ദ്രസ്മിതങ്ങള് എക്കാലത്തും ശ്രദ്ധേയമായി. പ്രകൃതിയുടെ സംഗീതഭാഷയില് പ്രണയത്തെ അനുഭവിപ്പിക്കുന്ന രീതികള് അദ്ദേഹത്തിന് സ്വന്തമായിരുന്നു. സ്‌നേഹിച്ചു തീരായ്മയെക്കുറിച്ച് കവിതയിലെന്നപോലെ പാടിപ്പുകഴ്ത്തി. പൂവിട്ടു പുകഴ്പാടുന്ന പുലരിയും...\nതിരുവനന്തപുരം: അഞ്ചുദിവസമായി തലസ്ഥാനത്ത് സംഗീതമഴ പെയ്യിച്ച നിശാഗന്ധി മണ്‍സൂണ് രാഗാസ് സംഗീതോത്സവത്തിന് സമാപനമായി. ആദ്യ നിശാഗന്ധി സംഗീതപുരസ്‌കാരങ്ങളും ചടങ്ങില് വിതരണം ചെയ്തു. സംഗീതജ്ഞരായ പാറശ്ശാല ബി. പൊന്നമ്മാള്, ഡോ. ടി.വി ഗോപാലകൃഷ്ണന് എന്നിവര്‍ക്ക് സഹകരണടൂറിസം മന്ത്രി കടകംപള്ളി സുരേന്ദ്രന് സമ്മാനിച്ചു. സംഗീതത്തിന്റെ...\nഡോ. എം ഡി മനോജ് പാട്ടില് പ്രണയം ഭംഗിയായി അടുക്കിവയ്ക്കുക എന്നത് ഒരു വാസ്തുവിദ്യയാണ.് ദൂരെനിന്ന് ഒരു പാട്ടിനെ അളക്കാവുന്ന ഒരിന്ദ്രജാലത്തേക്കാള് സമീപത്തുവന്ന് അതിലെ ഭാവനയുടെ അതിരുകള് കാണുമ്പോള് കിട്ടുന്ന അനുഭവമാണ് അതിന്റെ മനോഹാരിത. പാട്ടിന്റെ സര്‍ഗ്ഗാത്മക യാത്രയിലെ സഹയാത്രികനാകാന് കൊതിക്കുന്ന...\nബിന്ദു ഡി കാവ്യഭാവനാമഞ്ജരികളും കല്പനതന്‍മധുമഞ്ജുഷകളും കൊണ്ട് 1966 മുതല് മലയാളിയുടെ കാവ്യാസ്വാദനശീലങ്ങളെ സുന്ദരമാക്കിയ കവിയാണ് ശ്രീകുമാരന്‍തമ്പി. സ്വര്‍ഗത്തില് നരകവും നരകത്തില് സ്വര്‍ഗവും ഉണ്ടെന്ന് തന്റെ പ്രണയഗാനങ്ങളിലൂടെ പറഞ്ഞ ശ്രീകുമാരന് തമ്പി കാല്പനികതയും ദാര്‍ശനികതയും അതിന് പരഭാഗശോഭയേകുന്നു എന്ന് പാട്ടുകളിലൂടെ തെളിയിച്ചു. 18...\nഡോ. എം ഡി മനോജ് ഓരോ പാട്ടും ഓരോ ഇന്ദ്രജാലമാണ്. തന്നെത്തന്നെ തിരഞ്ഞാണ് ഓരോരുത്തരും പാട്ടില് മുങ്ങുന്നത്. സിനിമയുടെ സന്ദര്‍ഭങ്ങള്‍ക്കപ്പുറം പോകുന്നു എന്നതാണല്ലോ ഒരു നല്ല പാട്ടിന്റെ അനശ്വരതയും ആയുര്‍ദൈര്‍ഘ്യവും. ജീവിതത്തിന്റെ സാര്‍വലൗകിക സ്പന്ദനങ്ങളും സ്പര്‍ശങ്ങളുമുണ്ടാകുമ്പോഴാണ് ഒരു പാട്ട് മറ്റൊന്നില് നിന്ന്...\nഡോ. എം ഡി മനോജ് സിനിമയിലെ ഏറ്റവും ലാവണ്യാത്മക നിമിഷം പാട്ടായിത്തീരുന്ന സന്ദര്‍ഭങ്ങള് നിരവധിയാണ്. പാട്ടിന്റെ ഹൃദയത്തിലേക്ക് അഭിനയം, ആഖ്യാനം, സാങ്കേതികത എന്നിവ കൃത്യമായി നിക്ഷിപ്തമാകുമ്പോള് സിനിമയില് അതിന് പ്രാതിനിധ്യമേറുന്നു. ഇവിടെ അനുഭവത്തേക്കാള് അനുഭൂതിയുടെ മുദ്രകള് പതിഞ്ഞുകിടക്കുന്ന ഗാനങ്ങള്‍ക്കായിരിക്കും ആസ്വാദകഹൃദയത്തെ ആദ്യം...\nഎം ഡി മനോജ് പാട്ടില് കാലത്തെയും സ്ഥലത്തെയും കാവ്യബോധത്തെയും ചേര്‍ത്തുവച്ച് ഭാവഗീതാത്മകതയുടെ ഒരു ലാവണ്യലോകം ചമച്ച കവിയായിരുന്നു ഒഎന്‍വി. ഇതൊരു പ്രപഞ്ചാരാധനയുടെ വായന കൂടിയായിരുന്നു കവിക്ക്. കവിതയിലെന്ന പോലെ പാട്ടിലെ ബിംബലോകത്തിന്റെ സാമഗ്രിയായി ഭൂമിയെ മാറ്റുന്നതില് ഒഎന്‍വി എക്കാലവും വിജയിക്കുകയുണ്ടായി. ജീവിതത്തിന്റെ...\nഇബ്ര: പ്രവാസി ഇബ്ര ലുലു ഹൈപ്പര് മാര്‍ക്കറ്റിന്റെ സഹകരണത്തോടെ നടത്തിയ ശവ്വാല് നിലാവ് കാണാന് വലിയ ജനക്കൂട്ടം എത്തി. മികവാര്‍ന്ന പ്രോഗ്രാം എന്ന അഭിപ്രായം ജനങ്ങളില് നിന്ന് നേടിയെടുക്കാന് പ്രവാസി ഇബ്ര യുടെ ഈദ് പ്രോഗ്രാം ശവ്വാല് നിലാവിന് കഴിഞ്ഞു. പ്രോഗ്രാമിനോട്...\nഡോ. എം ഡി മനോജ് എത്ര ദൂരേയ്ക്ക് ഒഴുകിമറഞ്ഞാലും തിരികെയെപ്പോഴോ മനസിനെ ചുറ്റിയെത്തുന്നുണ്ടാകും ഒരു നദി. ഏതു ഋതുവിലും തിരോഭവിക്കാതെ ഒഴുകുന്ന നദിയോര്‍മ്മകള് കൊണ്ട് സമൃദ്ധമാണ് മലയാളി മനസുകള്. പുഴകൊണ്ട് നനഞ്ഞ വാക്കുകളാല്/ഈണങ്ങളാല് നാം സ്വന്തം ജീവചരിത്രത്തെ പൂരിപ്പിച്ചു കൊണ്ടേയിരിക്കും. പുഴയുടെ...\nഎം ഡി മനോജ് കാലം 1976. ചലച്ചിത്രസംഗീത രംഗത്ത് കവികള് കത്തിനില്‍ക്കുന്ന കാലം. പി ഭാസ്‌കരന്, ഒഎന്‍വി, ശ്രീകുമാരന്‍തമ്പി, യൂസഫലികേച്ചേരി തുടങ്ങിയവരുടെ വരികള് മൂളി നടന്ന അക്കാലത്തെ തലമുറയ്ക്ക് അനുരാഗത്തെക്കുറിച്ച് പാടി നടക്കാന് ഒരു പുതിയ പാട്ടുനല്‍കി എന്നതായിരുന്നു ഗാനരചയിതാവായ മധു...


ദഅ്‌വാകോളേജ്: ശ്രദ്ധിക്കേണ്ട കാര്യങ്ങൾ – SUNNIVOICE | FORTNIGHTLY\nHome / ലക്കങ്ങള് / 2016 / 2016 SEP 01 / ദഅ്‌വാകോളേജ്: ശ്രദ്ധിക്കേണ്ട കാര്യങ്ങൾ\nദഅ്‌വത്ത് ഇസ്‌ലാമിക ബാധ്യതയാണ്. ബുദ്ധിപരവും പ്രയോഗികവുമായ മാർഗത്തിലൂടെയാവണം അതിന്റെ നിർവഹണം. സാഹചര്യബോധവും പ്രായോഗിക വഴികളും സ്വീകരിച്ച് കൊണ്ട് മാത്രമേ അത് നിർവഹിക്കാനാവൂ. യുക്തിയും സദുപദേശവും മുഖേനെ താങ്കളുടെ നാഥന്റെ മാർഗത്തിലേക്ക് ക്ഷണിക്കുക. ഏറ്റവും നല്ല രീതിയിൽ അവരുമായി സംവദിക്കുക. എന്നാണ് ഖുർആൻ ദഅ്‌വത്തിനെ കുറിച്ച് നിർദേശിക്കുന്നത്.\nഇസ്‌ലാമിക ദഅ്‌വത്തിന്ന് കഴിഞ്ഞ തലമുറകൾ അവരുടെ പരിധിക്കുള്ളിൽ നിന്ന് പരമാവധിചെയ്തിട്ടുണ്ട്. ഓത്ത്പള്ളികളും പാതിരാവഅ്‌ളുകളും ദർസ്-മദ്‌റസ സംവിധാനങ്ങളുമെല്ലാം അതിന്റെ ഭാഗങ്ങളാണ്. കാലത്തിന്റെ ആവശ്യം അറിഞ്ഞുകൊണ്ട് തന്നെയാണ് ഈ മുന്നേറ്റങ്ങളെല്ലാം നടന്നത്. ഇന്ന് നാം അനുഭവിക്കുന്ന ധർമശീതളത അങ്ങനെ ലഭിച്ചത് തന്നെയാണ്. കൂടുതൽ സമയമെടുത്ത് ആഴത്തിൽ പഠിപ്പിക്കുകയും പഠിക്കുകയും ചെയ്തിരുന്ന അക്കാലത്ത് സിലബസും ടൈം ടേബിളും പരീക്ഷകളും റിസൽട്ടുകളുമെല്ലാം ഒന്നോ രണ്ടോ ഉസ്താദുമാരുടെ നിയന്ത്രണത്തിലായിരുന്നു. ഓരോ ദർസിലും ഭിന്നമായ രീതികളാണ് നടന്നുവന്നിരുന്നതെങ്കിലും ദർസ് കിതാബുകളുടെ ക്രമീകരണങ്ങൾക്ക് എല്ലായിടത്തും ഏകസ്വഭാവമുണ്ടായിരുന്നു.\nപുത്തൻ സമൂഹം വിശാലമായ കാഴ്ച്ചപ്പാടുകളും അനുഭവങ്ങളുമുള്ളവരാണ്. അവരെ പരിഗണിച്ചും പരിഹരിച്ചുമാണ് വളർത്തി കൊണ്ട് വരേണ്ടത്. സൗകര്യത്തിന്ന് വേണ്ടി വിദ്യാഭ്യാസത്തെ മതപരം, ഭൗതികം എന്ന് വേർതിരിച്ചിരുന്നുവെങ്കിലും ഇമാം ഗസ്സാലി(റ) വീക്ഷിച്ചത് പോലെ എല്ലാ വിദ്യകളും മതകീയ ചട്ടകൂട്ടിൽ കൊണ്ട്‌വരാൻ കഴിയും. ആ നിലക്കാണ് പൊതു വിജ്ഞാനത്തിന് കൂടി സൗകര്യം സൃഷ്ടിച്ച്‌കൊണ്ട് മതപഠനം എന്ന തലത്തിലേക്ക് നമുക്ക് ചിന്തിക്കേണ്ടി വന്നത്. പലപണ്ഡിതന്മാരും നേരത്തെ തന്നെ അവരുടെ ദർസുകളിൽ രണ്ട് വിദ്യാഭ്യാസവും നൽകാൻ തയ്യാറായി. പലവിദ്യാർത്ഥികളെയും അത് സ്വാധീനിച്ചു. മത പഠന രംഗത്ത്പിടിച്ച് നിൽക്കാൻ അത് സഹായകമാവുകയും ചെയ്തു. ഇപ്പോഴും ചിലദർസുകളിൽ അത്തരംസംവിധാനം ഉപയോഗപ്പെടുത്തുന്നുണ്ട്.\nഇപ്പോൾ ദഅ്‌വാകോളേജുകൾ നാടാകെ വളർന്ന് വന്നു. പല ദഅ്‌വാകോളേജുകളും മെഡിസിൻ, എഞ്ചിനിയറിംഗ് തുടങ്ങിയ മേഖലകളിൽ പഠിച്ച് വളരാൻ കുട്ടികൾക്ക് സൗകര്യം ചെയ്തു കൊടുക്കുന്നുണ്ട്. മതപഠനരംഗത്ത് ഉന്നതബിരുദവും പൊതു വിദ്യാഭ്യാസ ബിരുദവും ഒന്നിച്ച് നേടുക എന്നതാണ് ദഅ്‌വ കോളേജുകളുടെ സവിശേഷതയും ഇടവുമെന്ന് മനസ്സിലാക്കി എസ് എസ് എൽ സി പരീക്ഷ കഴിഞ്ഞ വിദ്യാർത്ഥികൾ ഈ രംഗത്തേക്ക് കടന്ന് വരുന്നുമുണ്ട്. ആശാവഹവും പ്രതീക്ഷാനിർഭരവുമായ ഈ അന്തരീക്ഷത്തെ ഉപയോഗപ്പെടുത്താൻ കഴിഞ്ഞാൽ നല്ലൊരു മാറ്റം നമുക്ക് സമീപ ഭാവിയിൽ കാണാനാവും. ഇപ്പോൾ തന്നെ നമ്മുടെ മത രംഗത്ത് എല്ലായിടങ്ങളിലും ശോഭിച്ച് നിൽക്കാൻ ദഅ്‌വ വിദ്യാർത്ഥിൾക്ക് കഴിയുന്നുണ്ട്. തദ്‌രീസ്, പ്രസംഗം, എഴുത്ത്, സംഘാടനാരംഗം, കാര്യക്ഷമത, സമകാലികതയൊടുള്ള ഇടപെടൽ തുടങ്ങി എല്ലായിടത്തും അവരുടെ സാന്നിധ്യമുണ്ട്.\nഅല്ലറ ചില്ലറ ന്യൂനതകൾ ഉണ്ടാവാം. പഠിച്ചിറങ്ങുന്ന എല്ലാവരും മതരംഗത്ത് കാണപ്പെടുന്നില്ല എന്ന പരാതി നേരത്തെ ഉള്ളതാണ്. അത് ദഅ്‌വകോളേജുകളിൽ മാത്രമല്ല ഉന്നത ദർസുകളിൽ തന്നെ പഠിച്ച് പുറത്ത് വരുന്ന എല്ലാവരും കളത്തിലിറങ്ങിയിട്ടില്ലല്ലോ..?\nമതഭൗതിക വിദ്യാഭ്യാസ സമന്വയ രംഗത്ത് നാം ഇതുവരെ നേടിയ പുരോഗതി വിലയിരുത്തണം. സിലബസ്, മികവ്, പഠനരീതി, പരീക്ഷാസംവിധാനം തുടങ്ങി എല്ലാം. പോരായ്മകൾ നിർദേശിക്കണം, പരിഹരിക്കണം; അവസാനം എത്തിചേരുന്ന സംവിധാനങ്ങളിൽ എല്ലാസ്ഥാപനങ്ങളും ലയിക്കണം ഇത്തരമൊരു നിർദേശത്തിന് എന്നും പ്രസക്തിയുണ്ട്.\nവിദ്യാഭാസ പാഠ്യപദ്ധതി നിർണ്ണയിക്കുന്നതിൽ (ഭൗതികമാവട്ടെ മതപരമാകട്ടെ) ഓരോകാലഘട്ടത്തിലും സ്വീകരിച്ചുപോന്ന വഴികൾ നമുക്ക് മുന്നിലുണ്ട്. അതാത് കാലങ്ങളിൽ അവയെല്ലാം കൃത്യമാണ്. എങ്കിലും ഇവ്വിഷയത്തിൽ ശ്രദ്ധിക്കേണ്ട ചില കാര്യങ്ങളുണ്ട്.\nഒന്നാമതായി വിദ്യാർത്ഥികളുടെ കഴിവിനും അവസരത്തിനുമനുസരിച്ചായിരിക്കണം പാഠ്യ പദ്ധതി. വിദ്യാർത്ഥികളുടെ പഠനപരിധി പരിഗണിച്ചായിരിക്കണം ഉചിതമായ വിഷയങ്ങളുടെ തിരഞ്ഞെടുപ്പ് നടക്കേണ്ടത്. ഈ ഒന്നാം ഘട്ടത്തിലെ കോഴ്‌സ് ഭാരമുള്ളതാവരുത്. വിദ്യാർത്ഥികളുടെ മേൽ കോഴ്‌സിന്റെ കനത്ത ഭാരം കയറ്റി വെക്കുന്നതിന്നെതിരിൽ എഴുന്നൂറ് കൊല്ലങ്ങൾക്ക് മുമ്പ് ഇബ്‌നു ഖൽദൂൻ ശബ്ദമുയർത്തിയിട്ടുണ്ട്. പാഠ്യ പദ്ധതിയും അധ്യായന ക്രമവും ലഘൂകരിക്കുവാൻ അക്ബർ ചക്രവർത്തി കൽപ്പന പുറപ്പെടുവിച്ചത് അക്ബറിന്റെ ചരിത്രത്തിൽ കാണാനാവും.\nരണ്ടാമതായി കാലഹരണപ്പെട്ട അധ്യാപന രീതികൾ ധിഷണാപരമായ വളർച്ചക്ക് ഹാനികരമാണ്. യോഗ്യരും പരിശീലനം സിദ്ധിച്ചവരും അർപ്പണബോധമുള്ളവരുമായ അദ്ധ്യാപകരെ വാർത്തെടുക്കണം. അദ്ധ്യാപകന്റെ വേഷവിധാനം, അദ്ധ്യാപനം, സ്വഭാവം, ആരോഗ്യകരമായ വീക്ഷണം, ആസൂത്രണത്തോടെയുള്ള സമീപനം എല്ലാം അതിപ്രധാനമാണ്. മൂന്നാമതായി ആധുനിക വിദ്യാഭ്യാസ സംവിധാനം പരീക്ഷാപ്രധാനമാണ്. അത്തരത്തിൽ ദർസ് കിതാബുകളുടെ പഠന രീതി ആയിക്കൂടാ. പഠനപരിശീലന പ്രധാനമായി അത് മാറണം. അപ്പോഴേ നമ്മുടെ ലക്ഷ്യം കാണാനാകൂ.\nഉന്നത വിദ്യാഭ്യാസം നേടി സ്വന്തം ജീവിതം ധന്യമാക്കുകയല്ല പഠനത്തിന്റെ ലക്ഷ്യം. മറിച്ച് സമുദായത്തിന്റെ നന്മയും മത പ്രചാരണവുമാണ്. ഈ രംഗത്ത് തനിക്ക് എന്തു ചെയ്യാൻ കഴിയുമെന്ന് ആലോചിച്ച് വേണം പണ്ഡിതന്മാർ നീങ്ങാൻ. ഇസ്‌ലാം അനുവദിച്ച ഏതു മേഖലയിലും തൊഴിലെടുക്കാം. പക്ഷേ, ലക്ഷ്യം സഫലമാകുമെന്നുറപ്പ് വേണം. കാശ്മീർ, ഗുജറാത്ത്, മഹാരാഷ്ട്ര, തമിഴ്‌നാട്, കർണ്ണാടക, ആസാം തുടങ്ങി ഇന്ത്യയുടെ വിവിധ സംസ്ഥാനങ്ങളിലും ആഫ്രിക്ക, യു.എ.ഇ, സഊദി, ഒമാൻ, കാനഡ, യു.കെ തുടങ്ങി ഇന്ത്യക്ക് പുറത്തും ദഅ്‌വ ലക്ഷ്യമാക്കി പ്രവർത്തന രംഗത്തുള്ള യുവ പണ്ഡിതന്മാർ കേരളക്കാരായി എത്രയോ പേരുണ്ട്. അവരിൽ പലരും ദഅ്‌വാ കോളേജ് ബിരുദ ധാരികളാണ്. വളരെയേറെ പ്രശംസനീയവും ആശാവഹവുമായ സേവനങ്ങളാണ് അവർ ചെയ്ത് കൊണ്ടിരിക്കുന്നത്. തങ്ങൾക്ക് ലഭിച്ച ഭാഷാ പരിചയവും ദഅ്‌വാബോധവും ഫലപ്രദമായി ഉപയോഗിക്കാൻ അവർക്ക് കഴുയുന്നുമുണ്ട്.\nദഅ്‌വാ കോളേജുകളിൽ നിന്ന് ബിരുദമെടുത്ത് പുറത്ത് വരുന്നവരെല്ലാം പുത്തൻ വിപ്ലവങ്ങൾ സൃഷ്ടിക്കണം, ദഅ്‌വാ കോളേജിലെ മുദരിസുമാർ മാത്രമായി ചുരുങ്ങണം എന്നാഗ്രഹിക്കുന്ന ചിലരുണ്ട്. പഠിച്ചത് പ്രാവർത്തികമാക്കുക എന്ന ലക്ഷ്യത്തിനപ്പുറം കാഴ്ചപ്പാടുകൾ പുറത്തെടുത്ത് മത പ്രചാരണ പ്രബോധന മേഖലകളിൽ കൂടുതൽ തിളങ്ങാൻ അവർ അവസരങ്ങൾ സൃഷ്ടിക്കണം. സ്ഥാനമാനങ്ങളും വരുമാനങ്ങളും ചിന്തിക്കാതെ സമൂഹത്തിന് ആവശ്യമായ പദ്ധതികൾ ആവിഷ്‌കരിക്കാനും സേവന പാതകൾ വെട്ടിതെളിയിക്കാനും പ്രബോധനരംഗം സജീവമാക്കാനുമാണ് പണ്ഡിതർ രംഗത്തിറങ്ങേണ്ടത്. ഇതിന് വേണ്ടിയുള്ള പരിശീലനങ്ങളും ശിക്ഷണങ്ങളും പഠനകാലത്ത് തന്നെ നേടിയിരിക്കണം. കേവലം അധ്യാപനങ്ങളും പാരമ്പര്യ തൊഴിലുകളുമാണ് ദീനീ സേവനമെന്ന ചിന്തയിൽ നിന്ന് ദഅ്‌വ ബിരുദ ധാരികളെങ്കിലും മാറി വരേണ്ടതുണ്ട്. മത പ്രബോധന രംഗത്ത് വികസിക്കാൻ ആവശ്യമായ ചേരുവകളാണ് വർഷങ്ങൾകൊണ്ട് ഞങ്ങൾ നേടിയെടുത്തതെന്ന് ഓർമയായിരിക്കണം അവരെ നയിക്കേണ്ടത്. ആ ഓർമയിൽ അത്യാധുനിക സംവിധാനങ്ങൾ ഉപയോഗിച്ച് അവർ കർമ്മ രംഗത്ത് ശോഭിക്കണം.\nസമൂഹസംസ്‌കരണം, ആദർശജാഗരണം, സമൂഹത്തിലെ വ്യത്യസ്ത വിഭാഗങ്ങളെ സമീപിച്ചുള്ള ബോധ വത്കരണം, ഇതര മത വിഭാഗങ്ങൾക്ക് ഇസ്‌ലാമിനെ പരിചയപ്പെടുത്തൽ, പിന്നാക്ക പ്രദേശങ്ങളിൽ നവോത്ഥാന സംരംഭങ്ങൾ ഏർപ്പെടുത്തൽ, സംഘടനാ പ്രവർത്തന രംഗത്ത് കൂടുതൽ പ്രായോഗികവും ആകർഷകവുമായ ചിന്തകൾ ആവിഷ്‌കരിച്ച് നടപ്പിലാക്കൽ, ബുദ്ധിപരമായ പ്രവർത്തന പദ്ധതികളിലൂടെ സാമൂഹിക സാംസ്‌കാരിക മേഖലകളിൽ ഇസ്‌ലാമിക വ്യക്തിത്വം പ്രകടിപ്പിക്കുക, വിദ്യാഭ്യാസ രംഗത്ത് പുത്തൻ മേഖലകൾ തുറന്ന് പുതിയ സംവിധാനങ്ങൾക്ക് നേതൃത്വം നൽകുക, അന്യ സംസ്ഥാനങ്ങളിലും രാജ്യങ്ങളിലും വേദന തിന്ന് കഴിയുന്ന മുസ്‌ലിംകളുടെ വിദ്യാഭ്യാസ സാംസ്‌കാരിക അഭിവൃദ്ധിക്കായി സജീവ രംഗത്തിറങ്ങി പ്രവർത്തിക്കുക, പഠന തൽപരത കൈവിടാതെ പുത്തൻ ജ്ഞാനങ്ങൾ നേടിയെടുക്കുക, അത് സമൂഹത്തിന്ന് കൈമാറുക ഇങ്ങനെ ഒട്ടു വളരെ പ്രവർത്തനങ്ങൾ ദഅ്‌വ ബിരുദ ധാരികളെ കാത്തിരിക്കുന്നുണ്ട്.\nഉന്നത വിദ്യഭ്യാസവും സമ്പത്തുമുള്ള വലിയൊരു വിഭാഗം സമൂഹത്തിൽ നിന്ന് വേറിട്ട വ്യക്തിത്വം പുലർത്തി ജീവിക്കുന്നവരുണ്ട്. എല്ലാ സ്ഥലങ്ങളിലും ഇത്തരം ആളുകളെ കാണാനാവും. അവരുടെ ഈ സമീപനത്തിന്ന് പല കാരണങ്ങളുമുണ്ട്. ഏതാവട്ടെ ഇത്തരക്കാരെ മനഃശാസ്ത്രപരമായി സമീപിച്ച് ഇടപഴകാനും സാമൂഹിക ബാധ്യതകൾ അവരെ ബോധ്യപ്പെടുത്തി പ്രവർത്തന രംഗത്തിറക്കാനും സാധിച്ചാൽ വൻ വിജയം കൊയ്‌തെടുക്കാൻ കഴിയും. ദഅ്‌വ കോളേജുകളിൽ നിന്ന് ബിരുദം നേടി പുറത്തിറങ്ങുന്നവർക്ക് ഇതിനൊക്കെ ആവശ്യമായ പരിശീലനവും പ്രചോദനവും ലഭിക്കണം.\nദർസീ കിതാബുകൾ സിലബസ് അനുസരിച്ച് തീർക്കുകയും ഏതെങ്കിലും ഒരു ഡിഗ്രി വശത്താക്കുകയും ചെയ്യുക എന്ന നമ്മുടെ ഇന്നത്തെ അവസ്ഥ മാറണം. ദഅ്‌വാ വിദ്യാർത്ഥികൾ ഡിഗ്രി തലത്തിലെത്തുമ്പോഴേക്കും മേൽ വിഷയങ്ങളെ കുറിച്ച് പഠിക്കാനും അന്വേഷിച്ച് കണ്ടെത്താനും തയ്യാറാകണം. അതിനാവശ്യമായ പഠനങ്ങളും ചർച്ചകളും ദഅ്‌വ സ്ഥാപനങ്ങളിൽ നടക്കണം. വിദ്യാർത്ഥികളെ പ്രചോദിതരാക്കണം. സമൂഹത്തിന്റെ പരിഷ്‌കരണവും ദീനിന്റെ പ്രചാരണവും ആദർശ സംരക്ഷണവുമാണ് ഒരു ദഅ്‌വാ പണ്ഡിതന്റെ ലക്ഷ്യം. ഈ ലക്ഷ്യം നേടിയെടുക്കുന്നതിനുള്ള മാർഗങ്ങളും സംവിധാനങ്ങളും ദഅ്‌വ വിദ്യാർത്ഥിക്ക് ലഭ്യമാക്കണം. സ്ഥാപന ഭാരവാഹികളും അദ്ധ്യാപകരും സംഘടന നേതൃത്വവും ഈ വഴിക്ക് കൂടുതൽ ചിന്തിക്കണം. അതിന്നാവശ്യമായ പരിഷ്‌കരണങ്ങൾ നടപ്പിലാക്കുകയും ദഅ്‌വ ബോധമുണ്ടാക്കാനാവശ്യമായ ചർച്ചകളും സെമിനാറുകളും സംഘടിപ്പിക്കുകയും വേണം. വിദ്യാർത്ഥികളെ നിശ്ചിത വർക്കുകൾ ചെയ്യാൻ പ്രോത്സാഹിപ്പിക്കണം. ദഅ്‌വ കോളേജ് വിദ്യാർത്ഥികൾ ഇടക്കിടെ സഹകരിച്ച് ചർച്ചകളും സെമിനാറുകളും നടക്കണം. ഇങ്ങനെയുള്ള കാര്യങ്ങൾക്ക് സ്ഥാപനങ്ങൾ വേദിയാകുകയും ബുദ്ധിപരമായ ആസൂത്രണങ്ങൾ ഈ മേഖലയിൽ നടക്കുകയും ചെയ്താൽ ശക്തമായ പുരോഗതി നമുക്ക് ഭാവിയിൽ പ്രതീക്ഷിക്കാം.\n← Previous Story മലയാളികളുടെ ഹജ്ജ് യാത്രകൾ\nNext Story → മതപഠന മാന്ദ്യമുണ്ട്; പരിഹാര മാർഗങ്ങളും


മാധ്യമ എഡിറ്റര്‍മാരുമായി മുഖ്യമന്ത്രി ചര്‍ച്ച നടത്തി\nകോവിഡ് വ്യാപനം രൂക്ഷമാകുന്ന സാഹചര്യത്തില് മാധ്യമങ്ങളുടെ എഡിറ്റര്‍മാരുമായി മുഖ്യമന്ത്രി പിണറായി വിജയന് ചര്‍ച്ച നടത്തി. ഓണ്‍ലൈനിലൂടെയാണ് മുഖ്യമന്ത്രി ചര്‍ച്ച നടത്തിയത്.\nPublished on : 26 Jul, 2020 , 5:14 am\nതിരുവനന്തപുരം: കോവിഡ് വ്യാപനം രൂക്ഷമാകുന്ന സാഹചര്യത്തില് മാധ്യമങ്ങളുടെ എഡിറ്റര്‍മാരുമായി മുഖ്യമന്ത്രി പിണറായി വിജയന് ചര്‍ച്ച നടത്തി. ഓണ്‍ലൈനിലൂടെയാണ് മുഖ്യമന്ത്രി ചര്‍ച്ച നടത്തിയത്. കോവിഡ് പ്രശ്‌നത്തില് രണ്ടാം തവണയാണ് മുഖ്യമന്ത്രി എഡിറ്റര്‍മാരുമായി ചര്‍ച്ച നടത്തുന്നത്.\nകോവിഡ് വ്യാപനം രൂക്ഷമായ സാഹചര്യത്തില് ജാഗ്രതാ സന്ദേശം ജനങ്ങളിലേക്ക് എത്തിക്കാന് മാധ്യമങ്ങള്‍ക്ക് വലിയ പങ്ക് വഹിക്കാന് കഴിയുമെന്ന് അദ്ദേഹം പറഞ്ഞു. കോവിഡ് മഹാമാരിക്കൊപ്പം ദീര്‍ഘകാലം ജീവിക്കേണ്ടി വരുമെന്നത് കണക്കിലെടുത്ത് ജനങ്ങളുടെ ജീവിതം പുതിയ സാഹചര്യമനുസരിച്ച് മുന്നോട്ടു കൊണ്ടു പോകാന് സഹായിക്കുന്നതിന് പ്രത്യേക പദ്ധതി ആവിഷ്‌കരിക്കണമെന്ന നിര്‍ദേശം സര്‍ക്കാര് ഗൗരവമായി പരിഗണിക്കുമെന്ന് മുഖ്യമന്ത്രി പിണറായി വിജയന് അറിയിച്ചു.\nസംസ്ഥാനത്ത് സമ്പൂര്‍ണ ലോക്ക് ഡൗണ് ആവശ്യമില്ലെന്ന അഭിപ്രായമാണ് മാധ്യമ പ്രതിനിധികള് പൊതുവെ പ്രകടിപ്പിച്ചത്. തീവ്ര രോഗ ബാധയുള്ള സ്ഥലങ്ങളില് നിയന്ത്രണം കര്‍ശനമാക്കുമെന്ന് മുഖ്യമന്ത്രി പറഞ്ഞു. പൊതുവായ നിയന്ത്രണങ്ങളും കര്‍ശനമായി നടപ്പാക്കും.\nബ്രേക്ക് ദ ചെയിന് മാതൃകയില് മറ്റൊരു ശക്തമായ പ്രചാരണം ആരംഭിക്കുമെന്ന് മുഖ്യമന്ത്രി കൂട്ടിച്ചേര്‍ത്തു. കോവിഡ് ഫസ്റ്റ് ലൈന് ട്രീറ്റ് മെന്റ് സെന്ററുകളില് ഡോക്ടര്‍മാരെയും മറ്റു ആരോഗ്യ പ്രവര്‍ത്തകരെയും കിട്ടുന്നതിന് പ്രയാസമുണ്ടാകില്ലെന്നും ആവശ്യമായ സൗകര്യങ്ങള് ഫസ്റ്റ് ലൈന് സെന്ററുകളില് ഏര്‍പ്പെടുത്തുമെന്നും മുഖ്യമന്ത്രി പറഞ്ഞു. എല്ലാ പ്രധാന മാധ്യമങ്ങളുടെയും എഡിറ്റര്‍മാര് യോഗത്തില് പങ്കെടുത്തു.


iBall launches mobile handsets for elders016ഐ ബോളി'മൊബൈല്‍ഫോ\nമ്യാന്‍മറുമായുള്ള ഇന്ത്യന് ബന്ധം നിരാശപ്പെടുത്തി: സൂകി\nThursday 25th November 2010 11:00am\nവയോജനങ്ങള്‍ക്കായി ഐ ബോള് മൊബൈല്\nThursday 25th November 2010 10:57am\nമുംബൈ: കമ്പ്യൂട്ടര് അനുബന്ധരംഗത്ത് കഴിവ് തെളിയിച്ച ‘ഐ ബോള് ‘പ്രായമേറിയവര്‍ക്ക് മാത്രമായി മൊബൈല്‍ഫോണ് രംഗത്തിറക്കി. അത്യാവശ്യഘട്ടങ്ങളില് അടുത്തബന്ധുക്കളെയും അധികൃതരെയും വിവരമറിയിക്കാനുതകുന്ന എസ് ഒ എസ് സംവിധാനമുള്‍പ്പടെയുള്ളതാണ് മൊബൈല്.\nരാജസ്ഥാനിലാണ് വാട്ടര്‍പ്രൂഫ് ഐബോള് മൊബൈല് പുറത്തിറക്കിയത്. എസ് ഒ എസ് സംവിധാനമാണ് മൊബൈലിന്റെ പ്രധാന ആകര്‍ഷണം. ജീവന് അപായം സംഭവിക്കുന്ന ഘട്ടങ്ങളില് മൊബൈലിലെ ഈ സംവിധാനം അമര്‍ത്തിയാല് ഉടന് സൈറണ് മുഴങ്ങും.\nഇതേസമയം മൊബൈലില് സേവ് ചെയ്ത അടുത്ത അഞ്ചുപേരുടെ നമ്പറിലേക്കും മെസ്സേജുകള് പോകും. തുടര്‍ന്ന് ഇതേനമ്പറുകളിലേക്ക് തുടര്‍ച്ചയായി കോളുകളും പോകും. ഏതെങ്കിലും ഒരാള് കോള് കണക്ട് ചെയ്യുന്നതുവരെ ഇത് നീണ്ടുനില്‍ക്കും.\n1250 നും 6000 നും ഇടയ്ക്കാണ് പുതിയ ഫോണിന്റെ വില. അപായഘട്ടങ്ങളില് വയോജനങ്ങള്‍ക്ക് മൊബൈല് സഹായകമാകുമെന്ന് കമ്പനി സി ഇ ഒ ഷാലേഷ് അഗര്‍വാള് വ്യക്തമാക്കി.


പൊളിച്ചടുക്കി ഡെറിക് അബ്രഹാം...!!! - Mammootty Times\nപൊളിച്ചടുക്കി ഡെറിക് അബ്രഹാം…!!!\nഡെറിക് അബ്രഹാം ഐ.പി.എസ്. ഇത് മമ്മൂട്ടിയുടെ പുതിയ അവതാരം. തിയേറ്ററുകൾ പൊളിച്ചടുക്കി അബ്രഹാം തന്റെ അശ്വമേധം തുടരുമ്പോൾ ബോക്സ്ഓഫീസിൽ പല പുതിയ റെക്കോർഡുകളും സൃഷ്ടിക്കുകയാണ് മെഗാസ്റ്റാർ. പാതിരാത്രി 12 മണിയ്ക്കും പുലർച്ചെ മൂന്നു മണിയ്ക്കുമെല്ലാം ആദ്യ പ്രദര്ശനം ആരംഭിച്ച് മമ്മൂട്ടി സിനിമകൾ സൃഷ്ടിച്ച റെക്കോർഡുകൾ ഇന്നും തകർക്കപ്പെട്ടിട്ടില്ല. ആദ്യമായി മലയാളത്തിൽ വൈഡ് റിലീസ് ചെയ്ത ചിത്രം അണ്ണൻ തമ്പിയായിരുന്നു. അന്ന് ഒട്ടേറെ പ്രതിസന്ധികളും പ്രതിഷേധങ്ങളും തരണം ചെയ്താണ് അണ്ണൻ തമ്പി വൈഡ് റിലീസ് ചെയ്യുന്നത്. വൈഡ് റിലീസിംഗ് ആയാൽ ഒരാഴ്ചകൊണ്ട് ചിത്രം എല്ലാ തിയേറ്ററിലെ കളക്ഷൻ കുറയുമെന്ന ഇൻഡസ്ട്രിയുടെ ഭീഷണിയെ മറികടന്ന് ആദ്യമായി വൈഡ് റിലീസ് പരീക്ഷിച്ച അണ്ണൻ തമ്പി മലയാളത്തിലെ ഏറ്റവും വലിയ പണം വാരിപ്പടങ്ങളിൽ ഒന്നായി എന്ന് മാത്രമല്ല, എല്ലാ റിലീസ് കേന്ദ്രങ്ങളിലും അഭൂതപൂർവമായ ജനക്കൂട്ടമായിരുന്നു. രാത്രി പന്ത്രണ്ടു മണിയ്ക്ക് പല കേന്ദ്രങ്ങളിലും സ്‌പെഷ്യൽ ഷോ കളിച്ച അണ്ണൻ തമ്പി റെക്കോർഡിട്ടു. രാജമാണിക്യം, പോക്കിരി രാജ, പഴശ്ശിരാജ തുടങ്ങിയ മമ്മൂട്ടി ചിത്രങ്ങളും ഇങ്ങിനെ സ്പെഹസ്യൽ ഷോ കളിച്ച റെക്കോർഡുകൾ സൃഷ്ടിച്ച ചിതങ്ങളാണ്. മറ്റൊരു താര ചിത്രത്തിനും ഇത്തരം റെക്കോഡുകൾ ഇന്നും മറികടക്കാൻ കഴിഞ്ഞിട്ടില്ല.\nതിരുവനന്തപുരത്ത് ആദ്യമായി ഒരു തിയേറ്ററിൽ നിന്ന് ഒരു കോടി രൂപ കലക്ഷൻ നേടുന്ന ചിത്രം എന്ന നേട്ടം മമ്മൂട്ടിയുടെ രാജമാണിക്യത്തനാണ്. മലയാളത്തിലെ ഏറ്റവും വലിയ ഇനീഷ്യൽ കളക്ഷൻ എന്ന നേട്ടവും മമ്മൂട്ടി ചിത്രത്തിന് തന്നെ- മാസ്റ്റർ പീസ്. തൊട്ടടുത്ത് ഗ്രേറ്റ് ഫാദറും. വർഷങ്ങൾക്കിപ്പുറം അബ്രഹാമിന്റെ സന്തതികൾ ബോക്സോഫീസ് കാഴടക്കി ജൈത്രയാത്ര തുടരുമ്പോൾ അത് പുതിയ പല റെക്കോർഡുകളും സൃഷ്ടിക്കുകയാണ്. ജനത്തിരക്കുമൂലം റിലീസ് ദിവസം നാല്പതോളം തിയേറ്ററുകളിൽ രാത്രീ 12 മണിയ്ക്ക് സ്‌പെഷ്യൽ ഷോ കളിച്ചത് പുതിയ റെക്കോർഡാണ്. ചിലയിടങ്ങളിൽ ഫോർത്ത് ഷോ വരെ കളിച്ച റെക്കോർഡ് സൃഷ്ടിച്ചു. തേർഡ് ഷോയ്ക്ക് ടിക്കറ്റു കിട്ടാത്തവർ അടുത്ത ഷോയ്ക്കുവേണ്ടി തിയേറ്ററിനു മുന്നിൽ തടിച്ചുകൂട്ടിയെങ്കിലും പെർമിഷൻ ഇല്ലാത്തത്തുകൊണ്ടാണ് പല കേന്ദ്രങ്ങളിലും ഫോർത്ത് ഷോ കളിക്കാൻ കഴിയാതെ പോയത്.\nഅബ്രഹാമിന്റെ ഈ തോരോട്ടം കണ്ട് മലയാളസിനിമാലോകം അക്ഷരാർത്ഥത്തിൽ തരിച്ചു നിൽക്കുകയാണ്. മമ്മൂട്ടിയുടെ കാലം കഴിഞ്ഞു എന്ന് മുറവിളി കൂട്ടിയവരെ നോക്കി ചിരിച്ചുകൊണ്ടാണ് മെഗാസ്റ്റാർ ഡെറിക് അബ്രഹാം എന്ന അവതാരമായി തിയേറ്ററുകളെ ഇങ്ങിനെ വരച്ച വരയിൽ നിർത്തുന്നത്. ഡെറിക് അബ്രഹാമിനെ ഇരുകൈയും നീട്ടി സ്വീകരിക്കുകയാണ് സിനിമാ ആസ്വാദകർ. പല തിയേറ്ററുകളിലും ടിക്കറ്റു ലഭിക്കാതെ നിരവധി ആളുകൾ മടങ്ങിപ്പോകുന്നു. പലയിടങ്ങളിലും പോലീസ് നിയന്ത്രണത്തിലാണ് ടിക്കറ്റു വിതരണം ചെയ്യുന്നത്. വർഷണൾക്കു ശേഷമാണ് ഇത്തരം കാഴ്ചകൾ തിയേറ്ററുകളിൽ അനുഭവപ്പെടുന്നത് എന്ന് തിയേറ്റർ അധികൃതർ തന്നെ പറയുന്നു. ആലപ്പുഴ കൈരളി തിയേറ്ററിൽ ടിക്കറ്റ് കെട്ടാത്ത പ്രേക്ഷകർ മാനേജരുടെ ഓഫീസിനു മുന്നിൽ പ്രതിഷേധം വരെ സംഘടിപ്പിക്കുക വരെയുണ്ടായി. പല തിയേറ്ററുകളിലും ജനത്തിരക്കുമൂലം നാശനഷ്ടങ്ങളും സംഭവിച്ചു. വർഷങ്ങളായി പണിയില്ലാതിരിക്കുന്ന കരിഞ്ചന്തക്കാർക്ക് ചാകരയാണ് അബ്രഹാം സമ്മാനിക്കുന്നത്.\nഎല്ലാ വിഭാഗം പ്രേക്ഷകരെയും തൃപ്തിപ്പെടുത്തുന്ന, ഇത്രയും ആവേശം നിറച്ച ഒരു സിനിമ ഏറെക്കാലത്തിനു ശേഷമാണ് എത്തുന്നതെന്ന് തിയേറ്റർ ഉടമകളും പറയുന്നു.


ഐപിഎല് ലേലം: തീരുമോ ടീമുകളുടെ ഈ ആശങ്കകള്? - Malayalam MyKhel\n» ഐപിഎല് ലേലം: തീരുമോ ടീമുകളുടെ ഈ ആശങ്കകള്?\nമുംബൈ: ട്രാന്‍സ്ഫര് വിന്‍ഡോയുടെ ആരവങ്ങള് കഴിഞ്ഞു. ഇനി താരലേലം. ഡിംസബര് 19 -ന് കൊല്‍ക്കത്തയില് നിശ്ചയിച്ചിരിക്കുന്ന താരലേലത്തില് പങ്കെടുക്കാന് ടീം ഫ്രാഞ്ചൈസികളെല്ലാം കച്ചമുറുക്കി തയ്യാറാണ്. ഇക്കുറി കിങ്‌സ് ഇലവന് പഞ്ചാബാണ് കൂട്ടത്തില് 'ധനികര്'. താരങ്ങള്‍ക്കായി 42.70 കോടി രൂപ വരെ പഞ്ചാബിന് ചിലവഴിക്കാം. മറുഭാഗത്ത് ഏറ്റവും കൂടുതല് താരങ്ങളെ ലേലത്തില് പിടിക്കാനുള്ള അവസരം റോയല് ചലഞ്ചേഴ്‌സ് ബാംഗ്ലൂരിനുണ്ട്.\nട്രാന്‍സ്ഫര് വിന്‍ഡോയിലൂടെ ഭൂരിപക്ഷം വിദേശ താരങ്ങളെയും ബാംഗ്ലൂര് പുറത്തുകളഞ്ഞിരുന്നു. അതുകൊണ്ട് പുതിയ സീസണിലേക്കുള്ള ലേലത്തില് 12 താരങ്ങളെ വരെ ബാംഗ്ലൂരിന് ടീമിലെടുക്കാം. റോബിന് ഉത്തപ്പ, ഡേവിഡ് മില്ലര്, ക്രിസ് മോറിസ്, ജേസണ് ബെറന്‍ഡോര്‍ഫ്, മിച്ചല് സ്റ്റാര്‍ക്ക്, ആരോണ് ഫിഞ്ച്, മാര്‍ട്ടിന് ഗപ്റ്റില്, കോളിന് മണ്‍റോ തുടങ്ങിയ കളിക്കാര്‍ക്കായി ലേലത്തില് വന് പിടിവലിയുണ്ടാകുമെന്നാണ് പൊതു വിലയിരുത്തല്. ഐപിഎല് ലേലം നടക്കാനിരിക്കെ ടീമുകളുടെ ഇപ്പോഴത്തെ സാഹചര്യങ്ങളും പ്രശ്‌നങ്ങളും ചുവടെ പരിശോധിക്കാം.\nകഴിഞ്ഞ സീസണിലെ കിരീട ജേതാക്കളാണ് മുംബൈ ഇന്ത്യന്‍സ്. നവംബര് 15 -ന് ട്രാന്‍സ്ഫര് വിന്‍ഡോ അവസാനിച്ചപ്പോള് ട്രെന്‍ഡ് ബോള്‍ട്ട്, ഷെര്‍ഫേന് റൂഥര്‍ഫോര്‍ഡ്, ധവാല് കുല്‍ക്കര്‍ണി എന്നീ പേസര്‍മാര് മുംബൈയിലെത്തിയിട്ടുണ്ട്. നിലവില് ബുംറയും മലിംഗയുമുണ്ട് മുംബൈയുടെ കുന്തമുനയായി. ടീമില് പുതിയ പേസര്‍മാരും ചേരുന്നതോടെ മുംബൈ ഇന്ത്യന്‍സ് അപകടകാരിയാകുമെന്ന കാര്യമുറപ്പ്. ഇതേസമയം, ബുംറയും ഹാര്‍ദ്ദിക് പാണ്ഡ്യയും പരുക്കിന്റെ പിടിയില് നിന്നും തിരിച്ചുവരുന്നതേയുള്ളൂ. ഇക്കാര്യം മുന്‍നിര്‍ത്തിയാണ് മൂന്നു പേസര്‍മാരെ ട്രാന്‍സ്ഫര് വിന്‍ഡോയിലൂടെ മുംബൈ ടീമിലെടുത്തത്.\nപേസ് നിരയിലെ ആശങ്കകള് പരിഹരിച്ച സ്ഥിതിക്ക് പറ്റിയൊരു ഓപ്പണിങ് ബാറ്റ്‌സ്മാനെ കണ്ടെത്താനായിരിക്കും മുംബൈ ഇനി ശ്രമിക്കുക. അതായത്, രോഹിത്തിനും ഡികോക്കിനുമൊരു 'ബാക്ക് അപ്പ്'. മാര്‍ട്ടിന് ഗപ്റ്റില്, ഷിമ്രോണ് ഹിറ്റ്മയര്, കോളിന് മണ്‍റോ എന്നീ താരങ്ങളിലൊരാള് മുംബൈയുടെ ഓപ്പണറാവാന് സാധ്യതയേറെ.\nഇപ്പോഴത്തെ മുംബൈ സ്‌ക്വാഡ്: രോഹിത് ശര്‍മ്മ, ഹാര്‍ദ്ദിക് പാണ്ഡ്യ, കീറോണ് പൊള്ളാര്‍ഡ്, ക്വിന്റണ് ഡികോക്ക്, മിച്ചല് മക്ലനാഗന്, ജസ്പ്രീത് ബുംറ, ലസിത് മലിംഗ, ക്രുണാല് പാണ്ഡ്യ, സൂര്യകുമാര് യാദവ്, അന്‍മോല്‍പ്രീത് സിങ്, ട്രെന്‍ഡ് ബോള്‍ട്ട്, രാഹുല് ചഹാര്, ഇഷന് കിഷന്, അങ്കുല് റോയ്, ധവാല് കുല്‍ക്കര്‍ണി, ആദിത്യ താരെ, ഷെഫേന് റൂഥര്‍ഫോര്‍ഡ്, ജയന്ത് യാദവ്.\nഎന്നത്തേയും പോലെ ടീമിന്റെ അടിസ്ഥാന ഘടനയില് പരീക്ഷണങ്ങള് നടത്താന് ചെന്നൈ സൂപ്പര് കിങ്‌സ് തയ്യാറല്ല. ടീം സന്തുലിതമാണ്. 'ഡാഡിമാരുടെ ആര്‍മി' എന്ന വിളിപ്പേര് ചെന്നൈ ഫ്രാഞ്ചൈസി തന്നെ ഇത്തവണ ഏറ്റുപിടിച്ചിട്ടുണ്ട്. സ്‌ക്വാഡ് നോക്കിയാല് കാണാം, പ്രായം 30 പിന്നിട്ട താരങ്ങളാണ് ടീമില് ഭൂരിപക്ഷവും. പക്ഷെ മികച്ച പ്രകടനം പുറത്തെടുക്കാന് പ്രായമൊരു തടസമല്ലെന്ന് കഴിഞ്ഞ രണ്ടു സീസണിലും ധോണിപ്പട തെളിയിച്ചുകഴിഞ്ഞു. എന്തായാലും പുതിയ സീസണിലേക്ക് സ്‌പെഷ്യലിസ്റ്റ് ഡെത്ത് ഓവര് ബൗളര്‍മാരെ വാങ്ങാനായിരിക്കും ചെന്നൈയുടെ ശ്രമം.\nനിലവില് ഡ്വെയ്ന് ബ്രാവോയ്ക്കാണ് ഡെത്ത് ഓവറുകളുടെ ചുമതല. പക്ഷെ കഴിഞ്ഞ സീസണില് 12 മത്സരങ്ങളില് നിന്നും 11 വിക്കറ്റുകള് മാത്രമാണ് ബ്രാവോ വീഴ്ത്തിയത്. നിരയില് ദീപക് ചഹാറുണ്ടെങ്കിലും നതാന് കോള്‍ട്ടര് നൈലോ മിച്ചല് സ്റ്റാര്‍ക്കോ ടീമിലെത്തുന്നത് ചെന്നൈയ്ക്ക് ഗുണം ചെയ്യും.\nഇപ്പോഴത്തെ ചെന്നൈ സ്‌ക്വാഡ്: മഹേന്ദ്ര സിങ് ധോണി, സുരേഷ് റെയ്‌ന, ഫാഫ് ഡുപ്ലെസി, അംബാട്ടി റായുഡു, മുരളി വിജയ്, റിതുരാജ് ഗായിക്‌വാദ്, ഷെയ്ന് വാട്‌സണ്, ഡ്വെയ്ന് ബ്രാവോ, കേദാര് ജാദവ്, ലൂങ്കി എന്‍ങ്കിഡി, രവീന്ദ്ര ജഡേജ, മിച്ചല് സാന്‍ടര്, മോനു കുമാര്, എന് ജഗദീശന്, ഹര്‍ഭജന് സിങ്, കരണ് ശര്‍മ്മ, ഇമ്രാന് താഹിര്, ദീപക് ചഹാര്, കെഎം ആസിഫ്.\nട്രാന്‍സ്ഫര് വിന്‍ഡോ ഏറ്റവും കൂടുതല് ഉപയോഗപ്പെടുത്തിയ ടീമുകളില് ഒന്നാണ് ഡല്‍ഹി ക്യാപിറ്റല്‍സ്. രവിചന്ദ്രന് അശ്വിനും അജിങ്ക്യ രഹാനെയും ഇപ്പോള് ഡല്‍ഹി പാളയത്തിലാണ്. ശ്രേയസ് അയ്യര്, ശിഖര് ധവാന്, റിഷഭ് പന്ത്, പൃഥ്വി ഷാ എന്നിവര് ബാറ്റിങ് നിരയില് അണിനിരക്കുന്നതോടെ ടീം സുശക്തം. ലേലത്തില് കൂടുതല് വിദേശ താരങ്ങളെ പിടിക്കാനായിരിക്കും ഡല്‍ഹിയുടെ ശ്രമം.\nഅഞ്ചു താരങ്ങള്‍ക്കുള്ള ഒഴിഞ്ഞ സ്ലോട്ടുണ്ട് ഡല്‍ഹി ക്യാപിറ്റല്‍സിന്റെ പക്കല്. രണ്ടു ഓള് റൗണ്ടര്‍മാരെയും രണ്ടു മുന്‍നിര പേസര്‍മാരെയും കണ്ടെത്താനായാല് ടീം സുസ്ഥിരമാകുമെന്ന കാര്യമുറപ്പ്. മാര്‍ക്കസ് സ്റ്റോയിനിസിനോ കോളിന് ഡി ഗ്രാന്‍ഡ്‌ഹോമിനോ വേണ്ടി ഡല്‍ഹി ഫ്രാഞ്ചൈസി വാശിപ്പിടിച്ചാല് അത്ഭുതം തെല്ലുമില്ല. കഴിഞ്ഞ സീസണില് 533 റണ്‍സും 14 വിക്കറ്റുകളും റോയല് ചലഞ്ചേഴ്‌സ് ബാംഗ്ലൂരിനായി സ്‌റ്റോയിനിസ് നേടിയിരുന്നു.\nഇപ്പോഴത്തെ ഡല്‍ഹി സ്‌ക്വാഡ്: ശ്രേയസ് അയ്യര്, പൃഥ്വി ഷാ, ശിഖര് ധവാന്, റിഷഭ് പന്ത്, ഇഷാന്ത് ശര്‍മ്മ, അമിത് മിശ്ര, അവേഷ് ഖാന്, സന്ദീപ് ലമിച്ചാനെ, കഗീസോ റബാദ, കീമോ പോള്, അക്‌സര് പട്ടേല്, ഹര്‍ഷല് പട്ടേല്, രവിചന്ദ്രന് അശ്വിന്, അജിങ്ക്യ രഹാനെ.\nടീമിലെ രണ്ടു മുതിര്‍ന്ന കളിക്കാരെയാണ് കൊല്‍ക്കത്ത നൈറ്റ് റൈഴേസ് ട്രാന്‍സ്ഫര് വിന്‍ഡോയില് വേണ്ടെന്നു വെച്ചത്. 2012, 2014 സീസണുകളില് കൊല്‍ക്കത്ത കിരീടമുയര്‍ത്തുമ്പോള് റോബിന് ഉത്തപ്പയും പിയൂഷ് ചൗളയും ടീമിലെ നിര്‍ണായക പോരാളികളായിരുന്നു. എന്നാല് പുതിയ സീസണില് ഇവര് രണ്ടുപേരും വേണ്ടെന്ന് കൊല്‍ക്കത്ത തീരുമാനിച്ചു. ഓസ്‌ട്രേലിയയുടെ വെടിക്കെട്ട് ബാറ്റ്‌സ്മാന് ക്രിസ് ലിന്നെയും ഫ്രാഞ്ചൈസി ഒഴിവാക്കിയിട്ടുണ്ട്. ഒരുപക്ഷെ വിലകൂടിയ കളിക്കാരെ കളഞ്ഞിട്ട് പണത്തിനൊത്ത മൂല്യം നല്‍കുന്ന താരങ്ങളെ പിടിക്കാനായിരിക്കും കൊല്‍ക്കത്തയുടെ ആലോചന.\nക്രിസ് ലിന് പോയ സ്ഥിതിക്ക് ആരോണ് ഫിഞ്ചിലോ ഷിമ്രോണ് ഹിറ്റ്മയറിലോ കൊല്‍ക്കത്ത ശ്രദ്ധ കേന്ദ്രീകരിക്കാം. നിലവില് ആന്ദ്രെ റസ്സലുണ്ട് ക്രീസില് സ്‌ഫോടനം നടത്താന് ശേഷിയുള്ള ബാറ്റ്‌സ്മാനായി. കഴിഞ്ഞ സീസണില് റസ്സലിനെ അമിതമായി ആശ്രയിച്ചായിരുന്നു കൊല്‍ക്കത്തയുടെ കളിയും.\nപുതിയ സീസണില് റസ്സലിന് മേലുള്ള സമ്മര്‍ദ്ദം കുറയ്ക്കാന് മാനേജ്‌മെന്റ് ആഗ്രഹിക്കുന്നുണ്ട്. ഡേവിഡ് മില്ലറോ മാര്‍ക്കസ് സ്‌റ്റോയിനിസോ ടീമിലെത്തിയാല് ഈ പ്രശ്‌നം പരിഹരിക്കപ്പെടും. പേസ് നിരയിലും ചില്ലറ ആശങ്കകള് കൊല്‍ക്കത്ത നൈറ്റ് റൈഡേഴ്‌സിനുണ്ട്. മിച്ചല് സ്റ്റാര്‍ക്കോ ജേസണ് ബെറന്‍ഡോര്‍ഫോ കടന്നുവന്നാല് ബൗളിങ് നിരയിലെ തലവേദനകളും അകലും.\nഇപ്പോഴത്തെ കൊല്‍ക്കത്ത സ്‌ക്വാഡ്: ദിനേശ് കാര്‍ത്തിക്, ആന്ദ്രെ റസ്സല്, സുനില് നരെയ്ന്, കുല്‍ദീപ് യാദവ്, ശുഭ്മാന് ഗില്, ലോക്കി ഫെര്‍ഗൂസന്, നിതീഷ് റാണ, സന്ദീപ് വാരിയര്, ഹാരി ഗുര്‍ണി, കമലേഷ് നാഗര്‍കോട്ടി, ശിവം മാവി, സിദ്ധേഷ് ലാഡ്.\nഅജിങ്ക്യ രഹാനെയെ കൂടാതെയാണ് പുതിയ സീസണില് രാജസ്ഥാന് കളിക്കാനിറങ്ങുന്നത്. ഇത്രയും കാലം ഇന്ത്യന് താരങ്ങള്‍ക്ക് രാജസ്ഥാന് റോയല്‍സ് പ്രാമുഖ്യം നല്‍കി. നടക്കാനിരിക്കുന്ന ലേലത്തിലും ഈ പതിവ് തുടരുമെന്നാണ് സൂചന. എന്തായാലും ട്രാന്‍സ്ഫര് വിന്‍ഡോ വഴി മായങ്ക് മാര്‍ഖണ്ഡേ, അങ്കിത് രജ്പൂത്, രാഹുല് തേവാട്ടിയ എന്നീ താരങ്ങളെ ഫ്രാഞ്ചൈസി ടീമിലെത്തിച്ചിട്ടുണ്ട്.\nവിദേശ താരങ്ങളുടെ കാര്യത്തില് രാജസ്ഥാന് വലിയ ആശങ്കകളില്ല. സ്റ്റീവ് സ്മിത്തും ജോസ് ബട്‌ലറും ബെന് സ്‌റ്റോക്ക്‌സും ജോഫ്ര ആര്‍ച്ചറും രാജസ്ഥാന്റെ റോയല്‍സിന്റെ പവര്‍ഹൗസായി മാറുന്നു.\nഇത്തവണത്തെ ലേലത്തില് റോബിന് ഉത്തപ്പ, ദീപക് ഹൂഡ, റിക്കി ഭൂയി, അക്ഷദീപ് നാഥ് തുടങ്ങിയ ആഭ്യന്തര താരങ്ങളെ പിടിക്കാനായിരിക്കും ഫ്രാഞ്ചൈസി ഉത്സാഹം കാണിക്കുക.\nഇപ്പോഴത്തെ രാജസ്ഥാന് സ്‌ക്വാഡ്: സ്റ്റീവ് സ്മിത്ത്, സഞ്ജു സാംസണ്, ജോഫ്ര ആര്‍ച്ചര്, ബെന് സ്റ്റോക്ക്‌സ്, ജോസ് ബട്‌ലര്, റിയാന് പരാഗ്, ശശാങ്ക് സിങ്, ശ്രേയസ് ഗോപാല്, മഹിപാല് ലോംറോര്, വരുണ് ആരോണ്, മനന് വോറ, മായങ്ക് മാര്‍ഖണ്ഡേ, രാഹുല് തേവാട്ടിയ, അങ്കിത് രാജ്പൂത്.\nയൂസഫ് പഠാന്, ഷാക്കിബ് അല് ഹസന്, ദീപക് ഹൂഡ എന്നീ താരങ്ങളെയാണ് ലേലത്തിന്് മുന്‍പ് സണ്‍റൈസേഴ്‌സ് ഹൈദരാബാദ് ഒഴിവാക്കിയത്. അതുകൊണ്ട് ലേലത്തില് ഫിനിഷര്‍മാരെ കണ്ടെത്തുകയാവും ഹൈദരാബാദിന്റെ പ്രഥമ ലക്ഷ്യം. മാര്‍ക്കസ് സ്റ്റോയിനിസിലോ കാര്‍ലോസ് ബ്രാത്ത്‌വെയ്റ്റിലോ ഹൈദരാബാദ് ഫ്രാഞ്ചൈസിയുടെ കണ്ണു പതിയാം. സണ്‍റൈസേഴ്‌സിന്റെ മധ്യനിരയില് ഡേവിഡ് മില്ലര് അനുയോജ്യനായാണ്.\nഇപ്പോഴത്തെ ഹൈദരാബാദ് സ്‌ക്വാഡ്: കെയിന് വില്യംസണ്, ഡേവിഡ് വാര്‍ണര്, മനീഷ് പാണ്ഡെ, വിജയ് ശങ്കര്, റാഷിദ് ഖാന്, മുഹമ്മദ് നബി, അഭിഷേക് ശര്‍മ്മ, ജോണി ബെയര്‍സ്‌റ്റോ, വൃദ്ധിമാന് സാഹ, ശ്രീവത് ഗോസ്വാമി, ഭുവനേശ്വര് കുമാര്, ഖലീല് അഹമ്മദ്, സന്ദീപ് ശര്‍മ്മ, സിദ്ധാര്‍ത്ഥ് കൗള്, ഷഹബാസ് നദീം, ബില്ലി സ്റ്റാന്‍ലേക്ക്, ബേസില് തമ്പി, ടി നടരാജന്.\nപുതിയ സീസണില് നായകന് അശ്വിനെ പറഞ്ഞുവിട്ടാണ് പഞ്ചാബ് തുടങ്ങാന് പോകുന്നത്. അശ്വിനൊപ്പം സാം കറനെയും ഡേവിഡ് മില്ലറിനെയും കിങ്‌സ് ഇലവന് ഒഴിവാക്കിയിട്ടുണ്ട്. ഇത്തവണ മികവാര്‍ന്ന ബൗളിങ് നിരയെ വാര്‍ത്തെടുക്കാനായിരിക്കും പഞ്ചാബിന്റെ ശ്രമം. മിച്ചല് സ്റ്റാര്‍ക്ക്, ആദം മില്‍നെ, ജേസണ് ബെറന്‍ഡോര്‍ഫ് തുടങ്ങിയ താരങ്ങള്‍ക്കായി പഞ്ചാബും മത്സരിച്ചേക്കാം.\nനിലവില് മുഹമ്മദ് ഷമിയെ ആശ്രയിച്ചാണ് പഞ്ചാബിന്റെ ബൗളിങ് തന്ത്രങ്ങള് മുഴുവന്. ഇക്കുറി ട്രാന്‍സ്ഫര് വിന്‍ഡോ വഴി കൃഷ്ണപ്പ ഗൗതമും ജഗദീഷ സുചിത്തും പഞ്ചാബ് നിരയിലെത്തിയിട്ടുണ്ട്. അശ്വിനെ വേണ്ടെന്നുവെച്ച സ്ഥിതിക്ക് ക്യാപ്റ്റന് തൊപ്പി 40 -കാരനായ ക്രിസ് ഗെയ്‌ലിലേക്ക് എത്താനുള്ള സാധ്യതയുമേറെ.\nഇപ്പോഴത്തെ പഞ്ചാബ് സ്‌ക്വാഡ്: കെഎല് രാഹുല്, ക്രിസ് ഗെയ്ല്, മായങ്ക് അഗര്‍വാള്, കരുണ് നായര്, സര്‍ഫറാസ് ഖാന്, നിക്കോളാസ് പൂരന്, മന്ദീപ് സിങ്, കെ ഗൗതം, മുഹമ്മദ് ഷമി, മൂജീബ് ഉര് റഹ്മാന്, അര്‍ഷദീപ് സിങ്, ഹാര്‍ഡസ് വിലോയന്, എം അശ്വിന്, ജെ സുചിത്, ഹര്‍പ്രീത് ബ്രാര്, ദര്‍ശന് നാല്‍കണ്ടെ.\nലേലത്തിന് മുന്‍പ് കീശ കാലിയാക്കിയ താരങ്ങളെയെല്ലാം റോയല് ചലഞ്ചേഴ്‌സ് ബാംഗ്ലൂര് പറഞ്ഞൊഴിവാക്കിയിട്ടുണ്ട്. എബി ഡി വില്ലേഴ്‌സും മോയിന് അലിയും മാത്രമാണ് ബാംഗ്ലൂരില് തുടരുന്ന വിദേശ താരങ്ങള്. ലേലത്തില് സ്‌ഫോടകാത്മകമായി ബാറ്റു ചെയ്യാന് കഴിയുന്ന താരങ്ങളെ പിടിക്കാനായിരിക്കും ബാംഗ്ലൂര് ശ്രമിക്കുക. ക്രിസ് ലിന്, മാര്‍ട്ടിന് ഗപ്റ്റില്, കോളിന് മണ്‍റോ --- ഇവരില് ഒരാള്‍ക്കായി ബാംഗ്ലൂര് വലവീശാം. ഡെത്ത് ഓവറില് മികവോടെ പന്തെറിയാന് കഴിയുന്ന താരത്തിനായുള്ള അന്വേഷണവും ബാംഗ്ലൂര് നടത്തും. ക്രിസ് മോറിസോ മിച്ചല് സ്റ്റാര്‍ക്കോ ഈ നിരയില് കടന്നുവരാന് സാധ്യതയേറെ.\nഇപ്പോഴത്തെ ബാംഗ്ലൂര് സ്‌ക്വാഡ്: വിരാട് കോലി, മോയീന് അലി, യുസ്‌വേന്ദ്ര ചാഹല്, എബി ഡി വില്ലേഴ്‌സ്, പാര്‍ത്ഥിവ് പട്ടേല്, മുഹമ്മദ് സിറാജ്, പവന് നേഗി, ഉമേഷ് യാദവ്, ഗുര്‍കീരത് മന്, ദേവ്ദത്ത് പടിക്കല്, ശിവം ദൂബെ, വാഷിങ്ടണ് സുന്ദര്, നവ്ദീപ് സെയ്‌നി.


ഗുജറാത്തില് കോണ്‍ഗ്രസിനെ കാത്തിരിക്കുന്നത് ശുഭ ഭാവി! ബിജെപിയ്ക്ക് വോട്ടുചോര്‍ച്ച, കാത്തിരിക്കുന്നത് | Gujarat election: Opinion poll says gap between Congress and BJP has shrunk. - Malayalam Oneindia\n» ഗുജറാത്തില് കോണ്‍ഗ്രസിനെ കാത്തിരിക്കുന്നത് ശുഭ ഭാവി! ബിജെപിയ്ക്ക് വോട്ടുചോര്‍ച്ച, കാത്തിരിക്കുന്നത്\nUpdated: Thu, Dec 7, 2017, 12:18 [IST]\nഅഹമ്മദാബാദ്: ഗുജറാത്ത് നിയമസഭാ തിരഞ്ഞെടുപ്പില് കോണ്‍ഗ്രസിന് പ്രതീക്ഷ നല്‍കിക്കൊണ്ട് അഭിപ്രായ സര്‍വേ ഫലങ്ങള്. എബിപി- സിഎസ്ഡിഎസ് തിരഞ്ഞെടുപ്പിന് മുന്നോടിയായി നടത്തി സര്‍വേയിലാണ് കോണ്‍ഗ്രസിന്‍റെ തന്ത്രങ്ങള് പ്രവര്‍ത്തിക്കുന്നുണ്ടെന്ന് കണ്ടെത്തിയിട്ടുള്ളത്. കോണ്‍ഗ്രസ് അധികാരത്തില് തിരിച്ചെത്തിയേക്കുമെന്ന സൂചനകളും സര്‍വേയില് പറയുന്നുണ്ട്. ഗുജറാത്തിലെ ഗതി കോണ്‍ഗ്രസിന് അനുകൂലമാണെന്നും കഴിഞ്ഞ ആഗസ്ത് മുതല് കോണ്‍ഗ്രസിന് 14 വോട്ടര്‍മാരുടെ അധിക പിന്തുണയുണ്ടെന്നും എബിപി- സിഎസ്ഡിഎസ് സര്‍വേ ചൂണ്ടിക്കാണിക്കുന്നു.\nകോണ്‍ഗ്രസിന്‍റെ വോട്ടുകള് 43 ശതമാനത്തില് നിന്ന് ബിജെപിയുടെ വോട്ടുകള്‍ക്ക് തുല്യമായി ഉയരുമെന്നാണ് സര്‍വേ വ്യക്തമാക്കുന്നത്. നിമയസഭാ തിരഞ്ഞെടുപ്പില് കോണ്‍ഗ്രസിനെ മറികടന്ന് ബിജെപി 144- 152 സീറ്റുകളില് വിജയിക്കുമെന്നായിരുന്നു ആഗസ്റ്റില് ബിജെപിയുടെ കണക്കുകൂട്ടല്. എന്നാല് തിരഞ്ഞെടുപ്പിന് മണിക്കൂറുകള് മാത്രം അവശേഷിക്കെ പാര്‍ട്ടിയുടെ ആത്മവിശ്വാസത്തിനും ചോര്‍ച്ച സംഭവിച്ച മട്ടാണുള്ളത്. ജിഎസ്ടി, നോട്ട് നിരോധനം, ഹിന്ദുത്വ അജന്‍ഡകള്, പാട്ടീദാര്- ദളിത്- ഒബിസി നേതാക്കളുടെ കടന്നുവരവ് എന്നിവയാണ് തിര‍ഞ്ഞെടുപ്പ് പ്രചാരണത്തിനിടെ ഉയര്‍ന്ന് കേള്‍ക്കുന്ന ആശയങ്ങള്.\nകോണ്‍ഗ്രസിനെ തിരിച്ച് ഗുജറാത്തില് അധികാരത്തിലെത്തിക്കാന് സഹായിക്കുന്നത് നാല് ഘടകങ്ങളാണ്. ഹിന്ദു വിരുദ്ധ പ്രതിഛായ തുടച്ചു നീക്കുന്നതില് കോണ്‍ഗ്രസ് വിജയിച്ചിട്ടുണ്ട്. ഇതിന് പുറമേ തിരഞ്ഞെടുപ്പ് ചിത്രത്തിലേയ്ക്ക് പുറത്തുനിന്നുള്ളവരുടെ കടന്നുവരവിനെ ഇല്ലാതാക്കുന്നതില് വിജയിച്ച കോണ്‍ഗ്രസ് വീടുകള് തോറും തിരഞ്ഞെടുപ്പ് പ്രചാരണം നടത്താന് കഴിഞ്ഞിട്ടുണ്ട്. പ്രധാനമന്ത്രിയ്ക്കെതിരെ പ്രതികരിക്കാന് കോണ്‍ഗ്രസ് രാഹുലിനും ഹര്‍ദിക് പട്ടേലിനും നല്‍കിയ ഇടമാണ് നാലാമത്തെ ഘടകം. പാര്‍ട്ടിയ്ക്ക് ഹിന്ദുത്വ മുഖം കൊണ്ടുവരാനുള്ള തീരുമാനം രാഹുല് ഗാന്ധി, അശോക് ഘെലോട്ട് എന്നിവര് പങ്കെടുത്ത യോഗത്തിലായിരുന്നു. ബിജെപിയോട് പൊരുതി നില്‍ക്കുന്നതിന് കോണ്‍ഗ്രസ് പയറ്റിയ ഒരു തന്ത്രം കൂടിയായിരുന്നു കോണ്‍ഗ്രസിനിത്. രാഹുല് ഗാന്ധിയെ ഹിന്ദു മതവിശ്വാസിയായി ചിത്രീകരിക്കാനും മുസ്ലിങ്ങളോട് അവരുടെ വ്യക്തിത്വത്തെ ബാധിക്കാതെ തിരഞ്ഞെടുപ്പ് പ്രചാരണത്തില് പങ്കാളികളാവാനും ആവശ്യപ്പെടുന്നതായിരുന്നു കോണ്‍ഗ്രസ് നീക്കം.\nസിഎസ്ഡിഎസ്- എബിപി സര്‍വേ\n2017 നവംബറില് നടന്ന സിഎസ്ഡിഎസ്- എബിപി സര്‍വേയില് 50 നിയമസഭാ മണ്ഡലങ്ങളിലെ 3, 655 വോട്ടര്‍മാരും കോണ്‍ഗ്രസിനാണ് പിന്തുണ നല്‍കുന്നതെന്നാണ് കണ്ടെത്തിയിട്ടുള്ളത്. 182 സീറ്റുകളിലേയ്ക്കായി നടക്കുന്ന ഗുജറാത്ത് നിയമസഭാ തിരഞ്ഞെടുപ്പില് ബിജെപിയ്ക്ക് 91- 99 വരെ സീറ്റുകളും കോണ്‍ഗ്രസിന് 78- 86 സീറ്റുകളും ലഭിക്കുമെന്നാണ് ഈ സര്‍വേ ചൂണ്ടിക്കാണിക്കുന്നത്. കോണ്‍ഗ്രസിനും ബിജെപിയ്ക്കും 43 ശതമാനം വോട്ടുകള് ലഭിക്കുമെന്നും സര്‍വേ ഫലം ചൂണ്ടിക്കാണിക്കുന്നു.\nകോണ്‍ഗ്രസിനുള്ള പിന്തുണയ്ക്ക് പിന്നില്\nഗുജറാത്തിലെ വോട്ടര്‍മാര് കോണ്‍ഗ്രസിനെ പിന്തുണയ്ക്കുന്നതിനുള്ള ഒരു കാരണം സാമ്പത്തികമയി കഴിഞ്ഞ കാലങ്ങളില് നേരിടേണ്ടിവന്ന ബാധ്യതകളാണ്. ബിജെപി പാട്ടീദാര് സമുദായത്തിന്‍റെ സംവരണം സംബന്ധിച്ച ആവശ്യങ്ങള് അഭിമുഖീകരിക്കാത്തതും ഹര്‍ദിക് കോണ്‍ഗ്രസിന് പിന്തുണ പ്രഖ്യാപിച്ചതും കോണ്‍ഗ്രസിന് അനൂകൂല ഘടകങ്ങളായി ഭവിക്കുകയായിരുന്നു. കോണ്‍ഗ്രസിന് സ്ത്രീകള്‍ക്കിടയില് നിന്ന് പിന്തുണ ലഭിക്കുന്നതും പ്രശസ്തി വര്‍ധിക്കുന്നതിന് ഇടയാക്കിയെന്നും സര്‍വേ ചൂണ്ടിക്കാണിക്കുന്നു.\nഇന്ത്യാ ടിവി- വിഎംആര് പോള്\nഇന്ത്യാ ടിവി- വിഎംആര് പോള് സര്‍വേ പ്രകാരം ഗുജറാത്തില് ബിജെപി 106- 116 സീറ്റുകളില് ജയിച്ച് അധികാരത്തിലെത്തുമെന്നാണ് 182 സീറ്റുകളില് 63-73 സീറ്റുകളില് കോണ്‍ഗ്രസ് ജയിക്കുമെന്നാണ് സര്‍വേ വിലയിരുത്തുന്നത്. ഇത് ബിജെപിയ്ക്ക് ഉറക്കമില്ലാത്ത രാത്രികള് സമ്മാനിക്കുമെന്നും രണ്ടോ മൂന്നോ സീറ്റുകള് മാത്രമാണ് മറ്റുള്ള പാര്‍ട്ടികള്‍ക്ക് ലഭിക്കുകയുള്ളൂവെന്നും ചൂണ്ടിക്കാണിക്കുന്നു. ഇന്ത്യാ ടിവി സര്‍വേ പ്രകാരം സൗത്ത് ഗുജറാത്തില് 23- 27 സീറ്റില് ബിജെപി വിജയിക്കുമെന്നും കോണ്‍ഗ്രസിന് 6- 10 സീറ്റുകള്ഡ ലഭിക്കുമെന്നുമാണ് കണക്കുകള്. നോര്‍ത്ത് ഗുജറാത്തില് കോണ്‍ഗ്രസിന് 18- 22 സീറ്റുകളും, ബിജെപിയ്ക്ക് 30-34 സീറ്റുകളുമായി ലഭിക്കുമെന്നും സര്‍വേ പറയുന്നു. സൗരാഷ്ട്രയില് ബിജെപി 27-31 സീറ്റുകളും, കോണ്‍ഗ്രസ് 23- 27 സീറ്റുകളുമാണ് ലഭിക്കുകയെന്നും പറയുന്ന സര്‍വേ കച്ചില് ബിജെപിയെ കാത്തിരിക്കുന്നത് 27-31 സീറ്റുകളും കോണ്‍ഗ്രസിന്‍റേത് 23- 27ഉം ആണെന്നും പറയുന്നു. അഭിപ്രായ സര്‍വേ അനുസരിച്ച് കോണ്‍ഗ്രസിന് 40 ശതമാനം വോട്ടുകളും ബിജെപിയ്ക്ക് 45 ശതമാനം വോട്ടുകളും ലഭിക്കും.\nടൈംസ് നൗ-വിഎംആര് സര്‍വേ\nഗുജറാത്ത് തിരഞ്ഞെടുപ്പിന് മൂന്നു ദിവസം മാത്രം ബാക്കി നില്‍ക്കെയാണ് ന്യൂസ് നാഷണ് സര്‍വേ ഫലം പുറത്തു വിടുന്നത്.\nഗുജറാത്ത് നിയമസഭാ തിരഞ്ഞെടുപ്പില് 54 ശതമാനം സീറ്റുകള് കോണ്‍ഗ്രസും 41 ശതമാനം ബിജെപിയും നേടുമെന്ന് പറയുന്ന സര്‍വേ ഫലം അഞ്ച് ശതമാനം ഫലം പ്രവചനാതീതമായിരിക്കുമെന്നും ചൂണ്ടിക്കാണിക്കുന്നു. ഗുജറാത്തില് അടുത്ത തവണയും ബിജെപി തന്നെ അധികാരത്താന് സാധ്യതയെന്നാണ് ടൈംസ് നൗ-വിഎംആര് അഭിപ്രായ സര്‍വെ വ്യക്തമാക്കുന്നത്. ടൈംസ് നൗവിന്റെ ഫലം അനുസരിച്ച് 111 സീറ്റ് ബിജെപിക്ക് ലഭിക്കും. എന്നാല് 150 സീറ്റെന്ന സ്വപ്‌ന തുല്യമായ നമ്പറിലെത്താന് ബിജെപിയ്ക്ക് കഴിയില്ലെന്നാണ് റിപ്പോര്‍ട്ട് വ്യക്തമാക്കുന്നത്. അതേ സമയം രാഹുല് ഗാന്ധി നേരിട്ടിറങ്ങി പ്രചാരണം നടത്തിയിട്ടും. കോണ്‍ഗ്രസിന് 2012ലെ തിരഞ്ഞെടുപ്പിനേക്കാളും 12 സീറ്റ് അധികത്തോടെ 68 എന്ന നമ്പറിലെത്താന് മാത്രമേ സാധിക്കൂവെന്നാണ് അഭിപ്രായ സര്‍വേ ചൂണ്ടിക്കാണിക്കുന്നത്.\nരണ്ട് ഘട്ടങ്ങളിലായി നടക്കുന്ന ഗുജറാത്ത് നിയമസഭാ തിരഞ്ഞെടുപ്പിന്‍റെ ആദ്യ ഘട്ടം ഡിസംബര് ഒമ്പതിനും രണ്ടാം ഘട്ടം ഡിസംബര് 14 നുമാണ് നടക്കുക. കോണ്‍ഗ്രസും ബിജെപിയും തമ്മിലുള്ള കടുത്ത മത്സരത്തിന് സാക്ഷ്യം വഹിക്കുന്ന തിരഞ്ഞെടുപ്പില് പട്ടേല്- ഒബിസി- ദളിത് നേതാക്കളുടെ പിന്തുണയാണ് കോണ്‍ഗ്രസിന് പ്രതീക്ഷ നല്‍കുന്നത്. ബിജെപി വിരുദ്ധ വികാരമാണ് കോണ്‍ഗ്രസിന് തുണയാവുകയെന്നാണ് സൂചനകള്.\nassembly election 2017 gujarat election 2017 gujarat ahmedabad bjp congress തിരഞ്ഞെടുപ്പ് 2017 നിയമസഭ തിരഞ്ഞെടുപ്പ് ഗുജറാത്ത് അഹമ്മദാബാദ് കോണ്‍ഗ്രസ് ബിജെപി poll\nThe Gujarat Assembly elections 2017 are headed foraphoto finish, an opinion poll has found.\nബീഹാറില് കുശ്വാഹയെ തഴയാന് ബിജെപി..... ആര്‍എല്‍എസ്പിയുടെ സീറ്റുകള് പാസ്വാന്!!


കവളപ്പാറയിൽ ബുധനാഴ്ച കണ്ടെടുത്തത് ഏഴ് മൃതദേഹങ്ങൾ | Kerala Flood 2019 Seven dead body's found from Kavalappara on wednesday\nകവളപ്പാറയിൽ ബുധനാഴ്ച കണ്ടെടുത്തത് ഏഴ് മൃതദേഹങ്ങൾ\nനിലമ്പൂർ: കവളപ്പാറ ഉരുൾപൊട്ടലുണ്ടായ സ്ഥലത്തുനിന്ന് ബുധനാഴ്ച ഏഴ് മൃതദേഹങ്ങൾകൂടി കണ്ടെടുത്തു. ഒരു പുരുഷന്റെയും മൂന്ന് സ്ത്രീകളുടെയും മൂന്ന് പെൺകുട്ടികളുടെയും മൃതദേഹങ്ങളാണ് കിട്ടിയത്. ദുരന്തത്തിൽപ്പെട്ട 30 പേരുടെ മൃതദേഹങ്ങൾ ഇതുവരെ കണ്ടെത്തി. ഉരുൾപൊട്ടലുണ്ടായ വയനാട് മേപ്പാടി പുത്തുമലയിൽ തിരച്ചിൽ തുടർന്നെങ്കിലും ബുധനാഴ്ച ആരെയും കണ്ടെത്താനായില്ല.\nസൂത്രത്തിൽ നാരായണന്റെ മകൾ ഭവ്യ (22), പ്ലാത്തോടൻ വീട്ടിൽ മഞ്ഞിയുടെ ഭാര്യ ചക്കി (50), മുണ്ടേരി നീർപുഴ മുക്കം കോളനിയിലെ പിലാത്തോടൻ മന്നിയുടെ മകൾ സ്വാതി (നാല്), വാളകത്ത് വീട്ടിൽ പാലന്റെ ഭാര്യ കല്യാണി (52) മകൻ വിജേഷ് (39), മകൾ വിജയലക്ഷ്മി (13) വിജേഷിന്റെ മകൾ വിഷ്ണുപ്രിയ എന്നിരുടെ മൃതദേഹങ്ങളാണ് കവളപ്പാറയിൽ കണ്ടെടുത്തത്.\n* ആലപ്പുഴ മാവേലിക്കരയിൽ വെള്ളം നിറഞ്ഞുകിടന്ന പുഞ്ചയിൽ വീണ് പ്ളസ്ടു വിദ്യാർഥി കുറത്തികാട് സ്വദേശി റോഷൻ (17) മരിച്ചു. ഇതോടെ സംസ്ഥാനത്ത് ഉരുൾപൊട്ടലിലും പ്രളയക്കെടുതിയിൽ മരിച്ചവരുടെ എണ്ണം 108 ആയി. 37 പേരെ ഇനിയും കണ്ടെത്താനുണ്ട്.\n* 58,508 കുടുംബങ്ങളിലെ 1.89 ലക്ഷം പേരാണ് 1119 ദുരിതാശ്വാസ ക്യാമ്പുകളിലുള്ളത്. പൂർണമായി തകർന്ന വീടുകൾ 1060 ആയി. 11,286 വീടുകൾ ഭാഗികമായും തകർന്നു.\n* രണ്ടുദിവസം കൂടി മഴ തുടരും. അതിശക്തമായ മഴയ്ക്ക് സാധ്യതയുള്ളതിനാൽ മലപ്പുറം, കോഴിക്കോട്, കണ്ണൂർ ജില്ലകളിൽ ഓറഞ്ച് അലർട്ടുണ്ട്. വയനാട്ടിലും കാസർകോട്ടും യെല്ലോ അലർട്ടുമുണ്ട്.\nContent Highlights: Kerala Flood 2019 Seven dead body's found from Kavalappara on wednesday


വൃത്തിയായി താടി വളർത്തിയാൽ പ്രശ്നങ്ങളില്ല | Beard Style | Beard Fashion | Beard Rules | LiferStyle |\nവൃത്തിയായി താടി വളർത്തിയാൽ പ്രശ്നങ്ങളില്ല\nമനോരമ ലേഖകൻ September 10, 2019 05:00 PM IST\nഷെമിന് സിറാജ്, ഷോബിത് പ്രശാന്ത്\nഭക്ഷണം മുതൽ കുളി വരെ നീളുന്ന ദിനചര്യകൾക്ക് താടി സംരക്ഷണത്തിൽ വളരെയധികം പങ്കുണ്ട്. നിരവധി ഘടകങ്ങൾ പരിഗണിച്ചു താടി സംരക്ഷണത്തിനു തനതായ ശൈലി രൂപപ്പെടുത്തുന്നതാണ് നല്ലത്. എങ്കിലും പൊതുവായി ചില കാര്യങ്ങൾ ഉണ്ട്. താടിയുടെ പ്രത്യകതകൾ മനസ്സിലാക്കിയാണ് അതിൽ നിന്നു പരിപാലന രീതി രൂപപ്പെടുത്തിയാൽ കാര്യങ്ങൾ എളുപ്പമാക്കാം.\nതാടിക്കു വേണ്ടി സമയം കണ്ടെത്തണം. താടി വൃത്തിയായി എന്നും കഴുകണം. ഷാംപുവോ പയറു പൊടിയോ ഉപയോഗിച്ച് കഴുകാം. കണ്ടീഷനറും താടിയിൽ ഉപയോഗിക്കാം. നന്നായി ഉണക്കി ചീകി വേണം താടി സൂക്ഷിക്കാൻ. പൊടിപടലങ്ങൾ പ്രാണികൾ എന്നിവ കയറാതെ നോക്കണം. ചെയ്യുന്നത് വൃത്തിക്കു ചെയ്താൽ ഒരിടത്തും പ്രതിന്ധികളോ പ്രശ്നങ്ങളോ നേരിടേണ്ടി വരില്ല.\nതാടിയുടെ സ്വഭാവം പരിഗണക്കുക. ഇതനുസരിച്ചു വേണം ക്രീമുകളായാലും എണ്ണകളായാലും ഷാംപു ആയാലും തിരഞ്ഞെടുക്കേണ്ടത്.\nവിപണിയിൽ നിരവധി ബിയേർഡ് ഓയിലുകൾ ലഭ്യമാണ്. കൂടാതെ വീട്ടിൽ പലതരം വസ്തുക്കൾ ഇട്ട് കാച്ചുന്ന എണ്ണകളുമുണ്ട്. അനുയോജ്യമായത് തിരഞ്ഞെടുക്കുക. ഉപയോഗിക്കുന്ന ചീപ്പിനും ഇതു തന്നെയാണ് മാനദണ്ഡം. തിരഞ്ഞെടുപ്പ് തെറ്റിയാല് താടിയിലെ കണക്കുകൂട്ടലുകൾ തെറ്റും.\nനീളമുള്ള സ്റ്റൈലൻ താടിയാണ് ലക്ഷ്യമെങ്കില് ഒരു സ്റ്റൈലിസ്റ്റിന്റെ സേവനം ആവശ്യമായി വരും. മുഖത്തിന് അനുയോജ്യമായ താടി ഒരുക്കാനും വ്യക്തമായ നിർദേശങ്ങൾ നൽകാനും സാധിക്കുന്ന വിദഗ്ധനായിരിക്കണം സ്റ്റൈലിസ്റ്റ്. സ്റ്റൈലിസ്റ്റും സലൂണും മാറ്റികൊണ്ടിരിക്കുന്നത് നല്ലതല്ല. സ്ഥിരമായാൽ താടിയുടെ പ്രത്യേകതകൾ അറിയാനും കൂടുതൽ ശ്രദ്ധയോടെ പരിചണം നടത്താനും അവർക്കു സാധിക്കും.\nവിവരങ്ങൾ നൽകിയത്: ശോഭിത് പ്രശാന്ത്, ഷെമിൻ സിറാജ്


റമദാന് മാസത്തില് കൂടുതല് അനുഗ്രഹം കിട്ടാന് നാലു വയസ്സുകാരിയെ ക്രൂരമായി ബലി നല്‍കി: പിതാവ് പിടിയില് - Media Vision News\nHome National റമദാന് മാസത്തില് കൂടുതല് അനുഗ്രഹം കിട്ടാന് നാലു വയസ്സുകാരിയെ ക്രൂരമായി ബലി നല്‍കി: പിതാവ് പിടിയില്\nറമദാന് മാസത്തില് കൂടുതല് അനുഗ്രഹം കിട്ടാന് നാലു വയസ്സുകാരിയെ ക്രൂരമായി ബലി നല്‍കി: പിതാവ് പിടിയില്\nജോധ്പൂര് (www.mediavisionnews.in): റമദാന് മാസത്തില് അള്ളാഹുവിനെ പ്രതീപ്പെടുത്താന് നാലു വയസ്സുകാരിയായ സ്വന്തം മകളെ ബലി കൊടുത്ത അച്ഛന് പിടിയില്. നവാബ് അലി എന്ന ജോധ്പൂര് സ്വദേശിയാണ് മൂത്ത മകള് റിസ്‌വാന(4)യെ കൊന്നത്. ചോദ്യം ചെയ്യലില് അള്ളാഹുവിന്റെ അനുഗ്രഹം റമദാന് മാസത്തില് കൂടുതലായി കിട്ടാനാണ് ബലി നടത്തിയതെന്ന് ഇയാള് പറഞ്ഞു.\nകഴിഞ്ഞ ദിവസം വെളുപ്പിനെ കഴുത്തില് ആഴത്തിലുള്ള മുറിവേറ്റ് മരിച്ച നിലയില് കുഞ്ഞിനെ വീടിനുള്ളില് തന്നെ കണ്ടെത്തുകയായിരുന്നു. അലിയും ഭാര്യയും രണ്ടു പെണ്‍മക്കളും വീടിന്റെ മുകള് നിലയിലാണ് ഉറങ്ങുന്നത്. വെളുപ്പിനെ റിസ്‌വാനയെ കാണാനില്ലെന്നറിഞ്ഞ് ഭാര്യ തിരക്കി വന്നപ്പോഴാണ് മൃതദേഹം കണ്ടത്.\nരാത്രി കുഞ്ഞിനെയുമായി താഴെ വന്ന ഇയാള് അള്ളായുടെ അനുഗ്രഹം കിട്ടാന് പ്രാര്‍ത്ഥിക്കാന് പോവുകയാണെന്ന് പറഞ്ഞ് കുട്ടിയെ മടിയില് ഇരുത്തി. പിന്നീട് ഖുറാന് വചനങ്ങളും പ്രാര്‍ത്ഥനയും ഉരുവിട്ട് മൂര്‍ച്ചയേറിയ നീണ്ട കത്തി കുഞ്ഞിന്റെ കഴുത്തില് കുത്തിയിറക്കി കൊല്ലുകയായിരുന്നു. സംഭവത്തിന് ശേഷം ഭാര്യയ്ക്കും ഇളയ മകള്‍ക്കുമൊപ്പം പോയി കിടന്നുറങ്ങി.\nവീട് അകത്തു നിന്നു പൂട്ടിയിരിക്കുകയായിരുന്നെന്ന് പോലീസ് സ്ഥിതീകരിച്ചതോടെ അലിയെ ചോദ്യം ചെയ്യുകയും ഇയാള് കുറ്റം സമ്മതിക്കുകയുമായിരുന്നു. കൊലപ്പെടുത്തിയ ദിവസം രാവിലെ മകളുമായി അലി മാര്‍ക്കറ്റില് പോവുകയും കുട്ടിക്ക് നിറയെ പലഹാരങ്ങള് വാങ്ങി നല്‍കുകയും ചെയ്തു. നിന്നെ അള്ളാ ഒരുപാട് സ്‌നേഹിക്കുന്നുണ്ടെന്ന് ആവര്‍ത്തിച്ചു പറയുകയും ചെയ്തിരുന്നു. ഇതിനു പിന്നാലെയായിരുന്നു രാത്രി ക്രൂരമായ കൊലപാതകം.\nPrevious articleവീണ്ടും കളി തുടങ്ങി: കോണ്‍ഗ്രസ്-ജെഡിഎസ് എംഎല്‍എമാര് ബിജെപിയില് ചേരാന് തയാറായിട്ടുണ്ടെന്ന് യെദ്യൂരപ്പ\nNext articleമകളുടെ വിയോഗത്തില് തളരാതെ ആതുരസേവനരംഗത്തേക്ക് ; ഗാസയില് വെടിയേറ്റുമരിച്ച റസാന് അല് നജ്ജാറിന്റെ മാതാവ് പലസ്തീന് മെഡിക്കല് ക്യാംപില്


50 ലക്ഷത്തിന്റെ BMW കാർ കത്തിച്ചാമ്പലായി, കാരണം ഒരു ചന്ദനത്തിരി ! വീഡിയോ കാണാം – Media Ink Online\nഉപയോഗിച്ച് തുടങ്ങുന്നതിനു മുൻപായി മതാചാരപ്രകാരം ദൈവത്തോട് കാർ നൽകി അനുഗ്രഹിച്ചതിനു നന്ദി പറയുകയായിരുന്നു ഉടമ\nപുതിയ ലക്ഷ്വറി കാർ വാങ്ങിയതിന്റെ സന്തോഷത്തിൽ ദൈവത്തിനു നന്ദി പറയുന്നതിനായി കാറിനു മുന്നിൽ ചന്ദനത്തിരി കത്തിച്ച ഉടമയ്ക്ക് ലഭിച്ചത് ജീവിതത്തിലെ ഒരിക്കലും മറക്കാൻ കഴിയാത്ത അനുഭവം. ചന്ദനത്തിരിയിൽ നിന്നും പാറിപ്പറന്ന തീപ്പൊരിയിലൂടെ 50 ലക്ഷം രൂപ കൊടുത്ത് വാങ്ങിയ BMW കാർ പൂർണമായും കത്തി ചാമ്പലായി.\nചൈനയിലാണ് സംഭവത്തിനു ആദരമായ കാര്യം നടക്കുന്നത്. ഏറെ കാലത്തെ ആഗ്രത്തിന് ഒടുവിലാണ് ധനികനായ, യാങ്‌ഷോ നഗരത്തിൽ താമസിക്കുന്ന വ്യക്തി BMW സ്വന്തമാക്കുന്നത്. ടാക്സ് അടക്കമുള്ള തുക അടച്ചാണ് അമേരിക്കയിൽ നിന്നും കാർ ചൈനയിൽ എത്തിച്ചത്. ഉപയോഗിച്ച് തുടങ്ങുന്നതിനു മുൻപായി മതാചാരപ്രകാരം ദൈവത്തോട് കാർ നൽകി അനുഗ്രഹിച്ചതിനു നന്ദി പറയുകയായിരുന്നു ഉടമ.\nസാധാരണ ചന്ദനത്തിരിയേക്കാം വലുപ്പമുള്ള ചന്ദനത്തിരിയാണ് കാറിനു മുന്നിലായി വച്ചത്. മതാചാരപ്രകാരമുള്ള ചില ചടങ്ങുകൾക്ക് ഒടുവിൽ ചന്ദനത്തിരിക്ക് തീ കൊടുത്തിയപ്പോൾ പണി പാളി. ചന്ദനത്തിരിയിൽ നിന്നും തീ ഉടനെ പടർന്നു പിടിക്കുകയായിരുന്നു. കാറിന്റെ മുൻഭാഗത്തുള്ള ബോണറ്റ് പെട്ടന്ന് അഗ്‌നിക്ക് ഇരയായി.\nഎന്താണ് സംഭവിക്കുന്നത് എന്ന് മനസിലാകും മുൻപ് തന്നെ കാർ മുഴുവനായും അഗ്നിക്ക് ഇരയായിക്കഴിഞ്ഞിരുന്നു. അയൽവാസിയായ ഒരാൾ പിടിച്ച വീഡിയോയിലൂടെയാണ് എന്താണ് യഥാർത്ഥത്തിൽ സംഭവിച്ചത് എന്ന് കാർ ഉടമയ്ക്ക് മനസിലായത്. BMW വിനു വിഡിയോ അയച്ച കൊടുത്ത നഷ്ടപരിഹാരം ആവശ്യപ്പെടും എന്ന് ഉടമ പറഞ്ഞു.


വിധി അനുകൂലമായാല് ബാബരി മസ്ജിദ് നിര്‍മിക്കുമെന്നു ഭീം സേന\nWed Mar 27 2019 05:52:57 GMT+0530 (IST)\nന്യൂഡല്‍ഹി: ബാബരി മസ്ജിദ് നില്‍ക്കുന്ന ഭൂമിയുടെ ഉടമസ്ഥാവകാശ കേസില് മുസ്്‌ലിംകള്‍ക്ക് അനുകൂലമായി കോടതിവിധിയുണ്ടാവുകയാണെങ്കില് അവിടെ തങ്ങള് ബാബരി മസ്ജിദ് നിര്‍മിച്ചു നല്‍കുമെന്നു ഭീം സേന ദേശീയ പ്രസിഡന്റ് രാജേന്ദ്ര മാന് പറഞ്ഞു. കാണ്‍പൂരില് ദലിത് മുസ്‌ലിം യൂനിറ്റി കണ്‍വന്‍ഷന് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nമുസ്്‌ലിംകള്‍ക്കും ദലിതുകള്‍ക്കുമെതിരേ അക്രമങ്ങളും അനീതിയും വര്‍ധിക്കുന്നതു സാമൂഹിക സമഗ്രതയ്ക്ക് എതിരാണ്. രാജ്യത്ത മുസ്്‌ലിംകളും ദലിതുകളും ഒന്നിച്ചുനില്‍ക്കേണ്ട സമയമാണെന്നും അദ്ദേഹം പറഞ്ഞു.\nഅതിനിടെ ബാബരി മസ്ജിദ് പൊളിച്ച സ്ഥലത്ത് രാമക്ഷേത്രം പണിയണമെന്ന് ഒരു നല്ല ഹിന്ദുവും ആഗ്രഹിക്കുന്നില്ലെന്ന് ശശി തരൂര് പറഞ്ഞു. ഹിന്ദു സാഹിത്യോല്‍സവത്തില് ഗോപാല്‍കൃഷ്ണ ഗാന്ധിയുമായി ഇന്ത്യ പ്രശ്‌നങ്ങളും സാധ്യതകളും’ എന്ന വിഷയത്തില് സംഭാഷണം നടത്തുകയായിരുന്നു തരൂര്. എല്ലാവരെയും ഉള്‍ക്കൊള്ളുന്നതാണ് ഇന്ത്യയുടെ അടിസ്ഥാന പ്രകൃതി. ഇതിനെ അവഗണിക്കാന് കഴിയില്ല. തിരഞ്ഞെടുപ്പ് ലക്ഷ്യമിട്ട് വരുംദിവസങ്ങളില് രാജ്യം ഭരിക്കുന്ന പാര്‍ട്ടി വര്‍ഗീയ അസ്വസ്ഥതകളുണ്ടാക്കാന് സാധ്യതയുണ്ടെന്നും തരൂര് പറഞ്ഞു. വര്‍ഗീയ കലാപങ്ങളുണ്ടാവുമെന്നാണ് ഞാന് ഭയപ്പെടുന്നത്. രാമന്റെ ജന്മസ്ഥലം അയോധ്യയാണെന്നു വലിയൊരു വിഭാഗം ഹിന്ദുക്കളും വിശ്വസിക്കുന്നുണ്ടെങ്കിലും മറ്റൊരു വിഭാഗത്തിന്റെ ആരാധനാലയം പൊളിച്ചുമാറ്റിയ സ്ഥലത്തു രാമക്ഷേത്രമുണ്ടായിക്കാണാന് നല്ലൊരു ഹിന്ദുവും ആഗ്രഹിക്കുന്നില്ല- തരൂര് പറഞ്ഞു.\nമോദി സര്‍ക്കാര് പല സ്ഥാനങ്ങളിലേക്കും നടത്തിയ നിയമനങ്ങളില് നിയമിക്കപ്പെട്ടവര്‍ക്കുള്ള യോഗ്യത ആര്‍എസ്എസിനോടോ, മറ്റു പലതിനോടോ ഉള്ള വിധേയത്വം മാത്രമാണ്. അവരില് പലര്‍ക്കും അതതു സ്ഥാനങ്ങളിലിരിക്കാനുള്ള അക്കാദമിക് യോഗ്യതയുണ്ടോയെന്ന കാര്യത്തില് സംശയമാണ്. വിദ്യാര്‍ഥികള്‍ക്ക് രാജ്യസ്‌നേഹമുണ്ടാക്കാന് കാംപസില് യുദ്ധടാങ്ക് സ്ഥാപിക്കണമെന്നു ജവഹര്‍ലാല് നെഹ്‌റു സര്‍വകലാശാലയിലെ വൈസ് ചാന്‍സ്്‌ലര് പറയുന്നതില് കൂടുതല് അമ്പരപ്പിക്കുന്ന മറ്റൊന്നില്ല. യുജിസി ശമ്പളം വാങ്ങുന്നവര് സര്‍ക്കാരിനെ വിമര്‍ശിച്ച് ലേഖനങ്ങള് എഴുതാന് പാടില്ലെന്ന ഉത്തരവ് സെന്‍സര്‍ഷിപ്പ് ഏര്‍പ്പെടുത്താനും ആളുകളുടെ അഭിപ്രായ സ്വാതന്ത്ര്യത്തെ ഇല്ലാതാക്കാനുമുള്ള ശ്രമമാണ്.\nകോണ്‍ഗ്രസ് സര്‍ക്കാരിന്റെ കാലത്ത് തങ്ങള്‍ക്ക് പറ്റിയ തെറ്റുകള് സമ്മതിക്കാന് കോണ്‍ഗ്രസ് തയ്യാറാണ്. അടിയന്തരാവസ്ഥയേര്‍പ്പെടുത്തിയതു തെറ്റുകളിലൊന്നായിരുന്നു. ശശി തരൂര് പറഞ്ഞു.


ഇന്ത്യക്ക് അഭിമാനം; ലോകത്തിലെ ഏറ്റവും ശക്തരായ സ്ത്രീകളുടെ പട്ടികയിൽ വീണ്ടും ഇടം പിടിച്ച് ധനമന്ത്രി നിർമ്മലാ സീതാരാമൻ – Media Mangalam\nന്യൂഡൽഹി: ലോകത്തിലെ ഏറ്റവും ശക്തരായ സ്ത്രീകളുടെ പട്ടികയിൽ വീണ്ടും ഇന്ത്യയുടെ ധനമന്ത്രി നിർമ്മലാ സീതാരാമൻ ഇടം പിടിച്ചു. ഫോബ്സ് മാസിക പുറത്തിറക്കിയ ലോകത്തെ ശക്തരായ 100 സ്ത്രീകളുടെ പട്ടികയിലാണ് നിർമ്മലാ സീതാരാമനും വന്നിരിക്കുന്നത്.\nതുടർച്ചയായി ഇത് മൂന്നാം തവണയാണ് നിർമ്മലാ സീതാരാമൻ പട്ടികയിൽ ഇടം പിടിക്കുന്നത്. ഇന്ത്യക്ക് അഭിമാനിക്കാവുന്ന വിധം 37ാം സ്ഥാനമാണ് കേന്ദ്രധനകാര്യമന്ത്രിക്ക് ലഭിച്ചിരിക്കുന്നത്. 2020 ൽ 41ാം സ്ഥാനത്തും 2019 ൽ 34ാം സ്ഥാനത്തുമായിരുന്നു പട്ടികയിൽ ധനമന്ത്രിയുടെ സ്ഥാനം.നിർമ്മലാ സീതാരാമനെ കൂടാതെ മറ്റ് മൂന്ന് സ്ത്രീകൾ കൂടി ഇന്ത്യയിൽ നിന്ന് ഈ പട്ടികയിൽ ഇടം പിടിച്ചിട്ടുണ്ട്.\nഎച്ച് സി എൽ കോർപ്പറേഷൻ സിഇഒ റോഷ്നി നാടാർ മൽഹോത്ര (52ാം സ്ഥാനം), ബയോകൺ എക്സിക്യൂട്ടീവ് ചെയർപേഴ്സൺ കിരൺ മസൂംദാർ, – ഷാഹ് (72ാം സ്ഥാനം), നൈക സ്ഥാപക ഫാൽഗുണി നയ്യാർ (88ാം സ്ഥാനം) എന്നിവരാണ് മറ്റ് മൂന്ന് പേർ.എല്ലാ വർഷവും ലോകത്തെ ഏറ്റവും ശക്തരായ 100 സ്ത്രീകളുടെ പട്ടിക ഫോബ്സ് മാസിക പുറത്തിറക്കും. ജെഫ് ബെസോസിന്റെ മുൻ ഭാര്യ മാക്കെൻസി സ്കോട്ടാണ് പട്ടികയിൽ ഒന്നാമത്. രണ്ടാമത്, അമേരിക്കൻ വൈസ് പ്രസിഡന്റ് കമലാ ഹാരിസാണ്. യൂറോപ്യൻ സെൻട്രൽ ബാങ്ക് പ്രസിഡന്റ് ക്രിസ്റ്റീന ലഗാഡെയാണ് മൂന്നാം സ്ഥാനത്ത്.\nfinance minister india nirmala sitharaman powerful women ഇന്ത്യ ധനമന്ത്രി നിർമ്മലാ സീതാരാമൻ\nകഴുത്ത് വേദന സൂക്ഷിക്കണം; അറിയാം കാരണങ്ങളും പരിഹാര മാർഗങ്ങളും


Blast in moolmattam power house\nമൂലമറ്റം പവര്‍ഹൗസില് പൊട്ടിത്തെറി: വൈദ്യുതി ഉത്പാദനം നിറുത്തി\nട്രാന്‍സ്ഫോമറിന്റെ സുരക്ഷാകവചം സഫോടനത്തില് പൊട്ടിത്തെറിച്ചതായാണ് സൂചന\nPublished on : 05 Feb, 2021 , 3:08 pm\nഇടുക്കി: മൂലമറ്റം പവര് ഹൗസില് പൊട്ടിത്തെറിയുണ്ടായതിനെ തുടര്‍ന്ന് വൈദ്യുതി ഉത്പാദനം താത്കാലികമായി നിറുത്തി വച്ചു. നാലാം നമ്പര് ജനറേറ്ററിലെ ഓക്സിലറി സിസ്റ്റത്തിലാണ് പൊട്ടിത്തെറിയുണ്ടായതെന്ന് കെ.എസ്.ഇ.ബി അധികൃതര് അറിയിച്ചു. ട്രാന്‍സ്ഫോമറിന്റെ സുരക്ഷാകവചം സഫോടനത്തില് പൊട്ടിത്തെറിച്ചതായാണ് സൂചന.\nജനറേറ്റര് പ്രവര്‍ത്തിപ്പിച്ചു കൊണ്ടിരിക്കുന്നതിനിടെയാണ് പൊട്ടിത്തെറിയുണ്ടായത്. അപകടത്തില് ആളപായമുണ്ടായിട്ടില്ലെന്നും നിലവില് ആശങ്കപ്പെടേണ്ട സാഹചര്യമില്ലെന്നും കെ.എസ്.ഇ.ബി വ്യക്തമാക്കി.\nപൊട്ടിത്തെറിയെ തുടര്‍ന്ന് മൂലമറ്റം പവര് ഹൗസിലെ വൈദ്യുതി ഉത്പാദനം നിറുത്തിവച്ചിരിക്കുകയാണ്. ആയതിനാൽ സംസ്ഥാനത്തിന്റെ പല ഭാഗങ്ങളിലും വൈദ്യുത നിയന്ത്രണം ഏർപ്പെടുത്തിയിട്ടുണ്ട്. തകരാർ പരിഹരിച്ചു ഉല്പാദനം പുനസ്ഥാപിക്കുവാനുള്ള ശ്രമം നടന്നു വരുന്നു.\nവൈദ്യുതി ഉപഭോഗം ഉയര്‍ന്നു നില്‍ക്കുന്ന പീക്ക് സമയത്ത് ചെറിയ തോതില് ലോഡ് ഷെഡിംഗ് ഏര്‍പ്പെടുത്തി വൈദ്യുതി ക്ഷാമത്തിന് പരിഹാരം കാണാനുള്ള ശ്രമത്തിലാണ് കെ.എസ്.ഇ.ബി. അടിയന്തര സാഹചര്യം നേരിടാന് സംസ്ഥാനത്തിന് പുറത്ത് നിന്നും കൂടുതല് വൈദ്യുതി എത്തിക്കാന് കെ.എസ്.ഇ.ബി ശ്രമം തുടങ്ങിയിട്ടുണ്ട്.


വൈദ്യുതി പോസ്റ്റ് മറിഞ്ഞ് വീണ് ബൈക്ക് യാത്രികന് മരിച്ച സംഭവം; കുറ്റകരമായ നരഹത്യക്ക് കേസെടുത്ത് പൊലീസ് | Southlive\nവൈദ്യുതി പോസ്റ്റ് മറിഞ്ഞ് വീണ് ബൈക്ക് യാത്രികന് മരിച്ച സംഭവം; കുറ്റകരമായ നരഹത്യക്ക് കേസെടുത്ത് പൊലീസ്\nകോഴിക്കോട് വൈദ്യുതി പോസ്റ്റ് മറിഞ്ഞ് വീണ് ബൈക്ക് യാത്രക്കാരന് മരിച്ച സംഭവത്തില് ബേപ്പൂര് പൊലീസ് കേസെടുത്തു. കുറ്റകരമായ നരഹത്യയ്ക്കാണ് കേസെടുത്തിരിക്കുന്നത്. ബേപ്പൂര് സ്വദേശി അര്‍ജുന് (22) ആണ് മരിച്ചത്. ഉപയോഗശൂന്യമായ പോസ്റ്റ് മാറ്റുന്നതിനിടെ ബൈക്കിന് മുകളിലേക്ക് മറിഞ്ഞു വീഴുകയായിരുന്നു. കോഴിക്കോട് നടുവട്ടത്താണ് സംഭവം.\nകരാറുകാരനാണ് അപകടത്തിന്റെ ഉത്തരവാദിത്വമെന്നും കെഎസ്ഇബി അറിയാതെയാണ് പോസ്റ്റ് നീക്കിയതെന്നും ഡെപ്യൂട്ടി ചീഫ് എന്‍ജിനീയര് ഷാജി സുധാകരന് പറഞ്ഞു.\nകരാര് ജീവനക്കാര് പോസ്റ്റ് മാറ്റുന്നതിനിടെ റോഡിലൂടെ വന്ന ബൈക്കിന് പിന്നിലിരുന്ന അര്‍ജുന് മേലേക്ക് പോസ്റ്റ് വീഴുകയായിരുന്നു. ഗുരുതരമായി പരിക്കേറ്റ ഇയാളെ ഉടന് കോഴിക്കോട് മെഡിക്കല് കോളജ് ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല.\nകെഎസ്ഇബിയുടെ അനാസ്ഥ കൊണ്ടാണ് യുവാവിന്റെ ജീവന് നഷ്ടമായതെന്നാണ് നാട്ടുകാര് പറയുന്നത്. മുന്‍കരുതലുകള് ഒന്നും സ്വീകരിക്കാതെയാണ് പോസ്റ്റ് മാറ്റിയതെന്നും ആളുകള് ആരോപിക്കുന്നു. സംഭവത്തെ തുടര്‍ന്ന് രോഷാകുലരായ നാട്ടുകാര് റോഡ് ഉപരോധിച്ച് പ്രതിഷേധിച്ചു.


ipl mi vs srh preview - Malayalam MyKhel\n» ഐപിഎല്; മുംബൈയും ഹൈദരാബാദും ഏറ്റുമുട്ടുമ്പോള് കളി കാര്യമാകും; പ്ലേ ഓഫ് ആര്‍ക്കൊപ്പം\nUpdated: Thursday, May 2, 2019, 11:10 [IST]\nമുംബൈ: ഐപിഎല് പന്ത്രണ്ടാം സീസണിലെ 51-ാം മത്സരത്തില് വ്യാഴാഴ്ച മുംബൈ ഇന്ത്യന്‍സും സണ് റൈസേഴ്‌സ് ഹൈദരാബാദും ഏറ്റുമുട്ടും. മുംബൈയുടെ തട്ടകമായ വാംഖഡെ സ്റ്റേഡിയത്തില് രാത്രി 8 മണിക്കാണ് മത്സരം. ജയിച്ചാല് മുംബൈയ്ക്ക് പ്ലേ ഓഫ് ഉറപ്പിക്കാം. ഹൈരദാബാദിന് ശേഷിക്കുന്ന രണ്ട് മത്സരങ്ങളും പ്ലേ ഓഫ് പ്രവേശനത്തിന് നിര്‍ണായകമാണ്.\nഒടുവില് നടന്ന മത്സരത്തില് കൊല്‍ക്കത്തയോട് തോറ്റതിന്റെ ആഘാതത്തിലാണ് മുംബൈ ഇറങ്ങുന്നത്. 12 കളികളില്‍നിന്നും 14 പോയന്റുള്ള ടീമിന് ഹൈരദാബാദിനെതിരായ മത്സരം എളുപ്പമാകുമെന്നാണ് പ്രതീക്ഷ. എന്നാല്, കൊല്‍ക്കത്തയ്‌ക്കെതിരെ 232 റണ്‍സ് വഴങ്ങിയത് ബൗളങ് നിരയുടെ പോരായ്മകൊണ്ടാണ്. ഇത്തവണ കുറവുകള് നികത്തി ജയിക്കാനുറച്ചാണ് ടീമിന്റെ വരവ്.\nകിങ്‌സ് ഇലവന് പഞ്ചാബിനെതിരെ 212 റണ്‍സടിച്ചതിന്റെ ആവേശത്തിലാണ് ഹൈദരാബാദ് മുംബൈയിലെത്തുന്നത്. എന്നാല്, കഴിഞ്ഞ 12 കളികളിലും ടീമിന്റെ നെടുംതൂണായിരുന്ന ഡേവിഡ് വാര്‍ണര് നാട്ടിലേക്ക് തിരിച്ചുപോയത് ടീമിന് തിരിച്ചടിയാണ്. വാര്‍ണറും ബെയര്‍സ്‌റ്റോവും ഇല്ലാത്ത ടീം പ്ലേ ഓഫില് എത്തുമോ എന്ന കാര്യത്തില് ആരാധകര്‍ക്കും ആശങ്കയുണ്ട്.\nരണ്ട് ടീമുകളും അന്തിമ ഇലവനില് കാര്യമായ അഴിച്ചുപണിയില്ലാതെയാകും ഇറങ്ങുക. ഹാര്‍ദിക് പാണ്ഡ്യയുടെ ഫോമിലാണ് മുംബൈയുടെ പ്രതീക്ഷ. മുന്നേറ്റനിരയിലെ ബാറ്റ്‌സ്മാന്മാരും തിളങ്ങിയാല് ജയം മുംബൈയ്‌ക്കൊപ്പം നില്‍ക്കും. മാര്‍ട്ടിന് ഗുപ്റ്റില് ആയിരിക്കും വാര്‍ണറുടെ റോളില് ഹൈദരാബാദിനായി കളിക്കാനിറങ്ങുക. റാഷിദ് ഖാന് നയിക്കുന്ന ബൗളിങ് നിരയും തിളങ്ങിയാല് പ്ലേ ഓഫ് പ്രതീക്ഷ സജീവമാക്കാമെന്നാണ് ഹൈദരാബാദിന്റെ കണക്കുകൂട്ടല്.\nRead more about: mi ipl 2019 ipl ഐപിഎല് 2019 ഐപിഎല് മുംബൈ ഇന്ത്യന്‍സ് ക്രിക്കറ്റ്


Vijay Babu is excited to share screen space with Big M! - Malayalam Filmibeat\nമിസ്റ്റര് ഫ്രോഡ്: വിജയ് ബാബു സന്തോഷത്തില്\n| Updated: Wednesday, February 26, 2014, 15:48 [IST]\nമലയാളസിനിമയിലെ ന്യൂ ജനറേഷന് നടനും നിര്‍മ്മാതാവുമാണ് വിജയ് ബാബൂ. സംവിധായകന് ജൂനിയര് ലാല് ഒരുക്കിയ ഹണീ ബീ പോലുള്ള ചിത്രങ്ങളിലൂടെയും ഒപ്പം നിര്‍മ്മാണ രംഗത്തും സജീവമാണ് വിജയ് ബാബുവിപ്പോള്. ഫിലിപ്‌സ് ആന്റ് ദി മങ്കി പെന് എന്ന ചിത്രമൊരുക്കിയ സാന്ദ്രതോമസ്-വിജയ്ബാബൂ കൂട്ടുകെട്ടില് നിന്നും ഇനിയും ഒരുപാട് ചിത്രങ്ങള് വരാനിരിക്കുന്നുണ്ട്.\nനേരത്തേ അഭിനയം ഒരു ഹോബിയായി മാത്രം കണ്ടിരുന്ന വിജയ് ഇപ്പോള് അതിനെ സമീപിയ്ക്കന്നത് വളരെ ഗൗരവത്തോടെയാണ്. സൂപ്പര്‍താരം മോഹന്‍ലാലിനൊപ്പം അഭിനയിക്കാന് അവസരം ലഭിച്ചതിന്റെ സന്തോഷത്തിലാണ് വിജയ് ഇപ്പോള്. മോഹന്‍ലാലിന്റെ പുത്തന് ചിത്രം മിസ്റ്റര് ഫ്രോഡിലാണ് വിജയ് ഇപ്പോള് അഭിനയിക്കുന്നത്. കഴിഞ്ഞദിവസം മിസ്റ്റര് ഫ്രോഡിന്റെ സെറ്റില് ജോയിന് ചെയ്തകാര്യം വിജയ് ഫേസ്ബുക്കിലൂടെ ആരാധകരെ അറിയിച്ചിരുന്നു.\nമോഹന്‍ലാലിന്റെ ചിത്രങ്ങള് കണ്ടാണ് ഞാന് വളര്‍ന്നത്. അദ്ദേഹത്തെ ഏറെ സ്‌നേഹിക്കുന്ന ഞാന് അദ്ദേഹത്തെപ്പോലെ ആകണമെന്നുകൂടി ആഗ്രഹിക്കുന്നയാളാണ്. അദ്ദേഹത്തിനൊപ്പം അഭിനയിക്കാന് പോകുന്നതില് ഞാന് എക്‌സൈറ്റഡാണോ ടെന്‍ഷനിലാണോയെന്ന് എനിയ്ക്ക് തിരിച്ചറിയാന് കഴിയുന്നില്ല. മിസ്റ്റര് ഫ്രോഡില് അവസരം തന്നെ ഉണ്ണിയേട്ടന്(ബി ഉണ്ണകൃഷ്ണന്) ഞാന് നന്ദി പറയുന്നു- ഇങ്ങനെയാണ് വിജയുടെ ഫേസ്ബുക്ക് സ്റ്റാറ്റസ്.\nമിസ്റ്റര് ഫ്രോഡ് കൂടാതെ വിജയ് ബാബു അഭിനയിക്കുന്ന പുതിയ ചിത്രങ്ങള് എന്റേതല്ലാത്ത കാരണത്താല്, കല്യാണം തുടങ്ങിയവയാണ്.\nRead more about: vijay babu mohanlal mr fraudbunnikrishnan facebook വിജയ് ബാബു മോഹന്‍ലാല് മിസ്റ്റര് ഫ്രോഡ് ബി ഉണ്ണികൃഷ്ണന് ഫേസ്ബുക്ക്\nNow, we hear that Vijay is very much thrilled to take part in the shoot of his next movie, the actor shares screen space with Mohanlal,